
Opera Episcopi Londinensis, amplissime Praesul 
et Domine quotidie mihi etiam atque etiam 
observande, allatum est exemplum tuee Apologiae 
prò Anglicana Ecclesia, quse ncque a me, neque 
a nostrìs antea fuerat yisa. In tuis quidem 
postremis, illam prodituram potius innuisti quam 
significaveris : sed tantum itinerìs hactenus con- 
ficere non potuit, ut prìus ad nos quam circiter 
Cai. Sextiles pervenerit. Hinc tu animo tuo 
metiaris, quantum damnum ob locorum distan- 
tiam subinde faciamus. Ea vero non tantum 
mihi, cui omnia tua probantur et mirifice placent, 
omnibus modis et numeris satisfeci t ; verumetiam 
BuUingero, ejusque filiis et generis; nec non 
Gualthero et Wolfio tam sapiens, mirabilis, et 

eloquens visa est, ut ejus laudandae nuUum mo- 
dum faciant, nec arbitrantur hoc tempore quic- 
quam perfectius editum fuisse. Hanc ingenio 
tuo felicitatemi hanc aedifìcationem Ecclesiae, hoc 
Angliae decus vehementer gratulor, teque ob- 
testor, ut quam ingressus es viam pergas tuis 
vestigiis premere. Etenim bonam licet habea- 
mus causam, tamen prae hostium numero pauci 
sunt, qui eam tueantur : et illi jam ita videntur 
experrecti, ut bonitate styli, et argutis sophis- 
matis multum se probent imperitse multitudini. 
Loquor autem de Staphylis, Hosiis, et plerisque 
aliis hujus farìnse scriptoribus, qui hoc tempore 
mendaciorum PapsB strenuos patronos agunt. 
Quare cum in Apologia tua illa doctissima et 
elegantissima tantum spei de te concitaveris, certo 
scias, omnes bonos et doctos jam sibi poUiceri, 
Veritatem Evangelicam te vivo non esse ab hos- 
tibus impune lacessendam. Ego vero plurimum 
Isetor, quod illum diem viderim, quo factus sis 
parens tam illustris et elegantis filii. Largiatur 
Deus coelestis Pater, prò sua bonitate, ut sobole 
non absimili frequenter augearis. 



" Apologia [Juelli] sic confecta est, ut Prima 
Pars sit VercB DoctriruB Illustratio, et Para- 
phrastica giuedam diLodecim Fidei Christian€e 
Articulorum Sapositio: Secunda, succincta et 
solida objectionum Heprehensio. Si spectetur 
Ordoy nihil distributius : si Perspicuitas, nihil 
lucidius : si Stt/ltis, nihil tersius : si Verbo, 
nihil splendidiìis : si Res, nihil fiervosius : quam 
ego optarem in omnibus 

SCHOLIS CHRISTIANA JUVENTUTI AD EDIS- 

CENDUM proponi: Ex qtut, et Eloquentice 
prcBceptUmes, et Pietatis initia tuto et piene 
haurianttir" — Laurentius Ilumfredus De Vita 
JuellL 



APOLOGIA 



ECCLESIA ANGLICANA. 



Vetus illa est querela a primis usque Patriarch- 
arum et Prophetarum dueta temporibus, et omnis 
memorìae literis et testimoniis confirmata,^ Veri- 
tatem in terris peregrinam agere, et Inter ignotos 
facile inimicos et calumniatores invenire. Id etsi 
aliis incredibile fortasse videri possit, si qui sint 
qui ista minus attente observaverint, prsesertim 
cum hominumr universum genus ipso naturse ductu, 
sine magistro, sua sponte sit appetens veritatis ; 
et Christus ipse Servator noster, cum inter homi- 
nes versaretur, quasi nomine ad exprìmendam 
omnem vim divinam, aptissime voluerit appellari 
Veritas : nos tamen qui in sacrìs Scripturis 
versati sumus, quique legimus et vidimus, quid 
omnibus piis omnium fere temporum, quid Pro- 
phetis, quid Apostolis, quid sanctis Martyribus> 



* Tertul. in Apologetico. 

2 APOLOGIA 

quid Chrìsto ipsi acciderit, quibus illi probrìs, 
maledictis, contumeliis, cum viverent, veritatis 
unius causa vexati fuerìnt, vìdemus, id non tan- 
tum non esse novum aut incredibile, sed etiam 
receptum jam et omnibus temporibus usitatum. 
Imo illud multo potius mirum atque incredibile 
videri posset, si pater mendaciorum' et hostis 
onmis veritatis Diabolus, nunc tandem repente 
mutaret ingenium, et speraret veritatem aliter 
quam mentiendo posse opprimi, aut aliis nunc 
artibus, quam quibus ab initio semper usu» est, 
incìperet regnum suum stabilire. Ex omni enim 
memoria vix uUum tempus invenire possumus, vel 
crescentìs, vel constitutse, vel renascentisreligionis, 
quo non veritas atque innocentia indignis modìs 
ab hominibus, ^t contumeliosissime acciperetur. 
Videt scilicet Diabolus, ventate incolumi^ se in- 
columem esse et sua tueri non posse. 

Nam, ut ne quid de veteribus Patriarchis et 
Prophetis commemoremus, quorum, uti diximus, 
nulla pars aetatis fuit a contumeliis et probris 
libera ; scimus fuisse olim quosdam, qui dicerent,^ 
et publice praedicarent, veteres Judaeos, quos non 
dubitamus fuisse cultores unius et veri Dei, numi- 
nis loco aut suem, aut asinum coluisse, et omnem 
illam religionem nihil aliud fuisse, quam sacri- 

■ Joh. vili. 44. 

'Cornei. Tacitus. Tertul. in Apologet. cap. 16; C. 
Plinius. 

legium, et contemptum omnium numinum. Sci- 
mus Filium Dei et Servatorem nostrum Jesum 
Chrìstum, cum doceret yeritatem, habitum fuisse 
prò praestigiatore, prò malefico, prò Samaritano, 
prò Beelzebub, prò seductore populi,* prò ho- 
mine bibulo et vorace. Et quis nescit, quae dieta 
oHm fuerìnt in acerrimum prseconem, atque as- 
sertorem veritatis, divum Paulum: illum modo 
hominem seditiosum esse, miHtem conscribere, 
secessionem facere : modo esse haBreticum, modo 
insanire, modo contentionis atque animi causa in 
Legem Dei blasphemum esse, et Patrum instituta 
contemnere? Quis nescit divum Stephanum^ 
statim, cum penitus intimis animi sensibus veri- 
tatem accepisset, et eam coepisset libere, sicut 
debuit, et fortiter prsedicare et prae se ferre, 
statim vocatum esse in judicium capitis, quasi 
qui contumelias nefarìe dixisset in Legem, in 
Mosen, in Templum, in Deum? Aut quis nescit 
fuisse olim, qui sacras Scripturas arguerent vani- 
tatis, quod in illis dicerent contraria,^ et piane 
pugnantia continerì: et Apostolos Christi sin- 
gulos inter se, Paulum vero ab omnibus dis- 
sensisse? Et ne longum sit omnia colligere 
(id enim esset infinitum) quis nescit, quse olim 
convitia jacta fuerìnt in patres nostros, qui primi 

* Job. viii. 48 ; Mat xi. 19. ' Act. vi. ; Epiphanius. 

* Marcion ex Tertulliano, ^lius è Lactant 

coeperunt agnoscere et profiteri nomen Christi; 
illos Inter se conspirare, "^ et occulta Consilia inire 
contra Rempublicam, et ea causa antelucanis 
horis inter se in tenebris convenire, occidere 
pueros infantes, explere se humanis earnibus, et 
ferali ritu bibere humanum sanguinem; postremo 
extinctis lumìnibus, adulterium inter se, et in- 
cestum promiscue perpetrare, et fratres cum 
sororibus, filios cum matribus, sine reverentia 
sanguinis, sine pudore, sine discrimine concum- 
bere; homines impios, sine religione ulla, sine 
Deo, hostes humani generis, indignos luce, in- 
dignos vita? 

I^ta tum omnia dìcebantur in populum Dei, 
in Christum Jesum, in Paulum, in Stephanum, 
ih eos omnes, quicunque primis temporibus 
amplexi sunt veritatem Evangelii, et se passi 
sunt, odioso^ tum in vulgos nomine, appellari 
Christianos. Et quamvis ea non essent vera, 
id tamen Diabolus satis putabat sibi fore, si 
efFecisset saltem, ut crederentur esse vera, utque 
Christiani publico omnium odio laborarent, et 
ab omnibus ad exitium quaererentur. Itaque 
Reges et Principes, hujusmodi tum persuasi- 
onibus inducti, occidere Prophetas Dei ad 
unum omnes : Esaiam ad serram, Hieremiam 



^ Eusebius, lib. v. e. 1 ; Tertul. Apologet. cap. 1, 2, 3, et 
7—9. 

' Tertul. in Apolog. cap. 3. 

ad lapides, Danielem ad leones, Amos ad 
vectem, Paulum ad gladium, Chrìstum ad cru- 
cem, Chrìstianos omnes^ ad carceres, ad equ- 
uleos, ad furcas, ad nipes^ ad prsecipitia, ad 
bestias, ad ignes condemnare: et rogos in- 
gentes ex illorum vivìs corporibus, tantum ad 
usum noctumi lumÌDÌs, et ad ludibrìum in- 
fiammare ; eosque non alio loco numerare, quam 
quo sordes viUssimas, et catharmata ac ludibria 
totius mundi. Sic yidelicet semper aceepti sunt 
auctores et professores veritatis. 

Quo nos animo sequiore ferre debemus, qui- 
cunque professionem Evangelii Jesu Christi sus- 
cepimus, si in eadem eausa ad eundem tractamur 
modum ; utque olim patres nostri, ita nos quoque 
hodie, nullo nostro merito, tantum quia docemus 
et profitemur veritatem,^ convitiis, contumeliis, 
mendaciis exagitamur. 

Clamant hodie passim nos omnes esse hsere- 
ticos, discessisse a fide, et novis persuasionibus 
atque impiis dogmatis Ecclesise consensum dis- 
sipavisse: nos veteres et jam olim damnatas 
haereses ab inferis redivivas restituere, et novas 
sectas, atque inaudìtos furores disseminare : jam 
etiam in contrarias factiones et sententias dis- 
tractos èsse, nec ullo pacto potuisse unquam 
inter nos ipsos convenire : esse homines impios, 

' Sueton. Tranquil. in Nerone. * 1 Tim. iv. 

et Gigantum more, Deo ipsi bellum facere, et 
prorsus sine omni numìnis cura, cultuque vivere: 
no8 omnia recte facta despicere, non virtutis dis- 
ciplina uti ulla, non legibus, non moribus: non 
fas, non jus, non sequum, non rectum colere : 
ad omnia flagitia lazare fraena, et populum ad 
omne genus licentiae atque libidinis provocare: 
nos id agere et quaerere, ut monarchi» et re- 
gnorum status evertantur, et omnia ad popu- 
larem temeritatem et imperitae multitudinis do- 
minationem redigantur : nos ab Ecclesia catholica 
tumultuose defecisse, et nefarìo schismate orbem 
terrarum concussisse, et pacem communem, 
atque otium Ecclesis publicum conturbasse: 
utque olim Datìian et Abiron' ab Aarone et 
Mose, ita nos hodie à Romano Pontifice sine 
ulla satis justa causa secessionem fecisse: pris- 
corum Patrum et veterum Conciliorum autori- 
tatem prò nihilo putare: ceremonias antiquas 
a patribus et proavis nostrìs multis jam seculis» 
bonis moribus et melioribus temporibus appro- 
batas, temere et insolenter abrogasse : et nostra 
tantum privata autoritate, injussu sacri et Oecu- 
menici Concilii, novos in Ecdesiam ritus in- 
vexisse: atque ista nos omnia, non religionis 
causa, sed contentionis tantum studio fecisse: 
Se autem nihil prorsus immutasse; omnia vero 

' Num. xvi. 

ut ab Apostolis tradita, et ab antiquissimis 
Patrìbus approbata fuerìnt, ad hunc usque diem 
per tot secula retinuisse. 

Neve res calumDiis tantum agi, et ad invidiam 
nostrani in angulis solum jactari videretur, sub- 
ornati sunt a Romanis Pontifieibus homines qui- 
dam satis diserti, et non indocti, qui ad causam 
desperatam accederent, et eam librìs et longis 
orationibus exomarent: ut cum eleganter et 
copiose ageretur, homines imperiti possent, in 
ea aliquid esse, suspicari. Videbant, scilicet, 
ubique terrarum causam suam inclinare, artes 
suas jam videri et minoris putari, et praesidia 
sua in singulos dies labefactari; et omnino 
causam magnopere egere patrocinio. Eorum 
autem, quae ab illis in nos dicuntur, partim 
manifeste falsa sunt, et ipsorum, a quibus di- 
cuntur, judicio condemnata: partim, etsi falsa 
sunt illa quoque, tamen speciem veri aliquam 
et similitudinem prse se ferunt, ut in illis in- 
cautus lector (maxime vero, si accedat istorum 
composita et elegans oratio) facile circumveniri, 
et errare possit ; partim vero sunt ejusmodi, ut ea 
nos non tamquam crimina refugere, sed tanquam 
recte atque optima ratione facta, agnoscere et 
profiteri debeamus. Nam, ut uno verbo quod 
res est dicamus, isti omnia nostra, etiam ea, 
quae ne ipsi quidem negare possunt recte atque 
ordine esse facta, calumniantur ; et quasi nihil 

a nobis aut fieri aut dici recte possit, ita dieta 
nostra, factaque omnia malitiose depravant. 
Simplicius <|(taidem et candidius agendum erat, 
si vere agere voluissent. Nunc autem nec vere, 
nec ingenua nec Christiano more modoque, sed 
obscure et reteratorie, mendaciis nos oppugnant : 
et caeeitate populi et inscitia, atque ignorantia 
Principum, ad odium nostri et ad opprimendam 
veritatem alratuntur. Est haec potestas tenebra- 
rum, et hominum stupore magis imperitae mul- 
titudinisy el tenebris, quam ventate aut luce 
iìdentium, «tque Hieronymus ait, clausis oculis 
ventati perspicue contradicentium. 

Nos vero Deo Optimo Maximo gratias agi- 
mus, eam esse causam nostram, in quam isti 
cum cupereat, nullam contumeliam possent di- 
cere, quae non eadem in Sanctos Patres, in Pro- 
phetas, in Apostolos, in Petrum, in Paulum, in 
Chrìstum ipsum torqueri posset. 

Jam vero si istis ad maledicendum disertis et 
eloquentibuB esse licet, nos in optima nostra 
causa, ad vere respondendum, haud sane con- 
venit esse mutos. Negligere enim quid de se 
suaque cauBa» quamvis false et calumniose, di- 
catur (praBMitim cum id ejusmodi sit, ut in eo 
Dei majestat et religionis negotium violetur) ho- 
minum est dissolutorum, et ad injurias divini no- 
minis secure atque impie conniventium. Etsi 
enim alias iiguriae ssepe magnse ab homine mo- 

desto et Chrìstiano ferri ae dissimulari possint: 
tamen haereseos notam qui dissimulet» eum Ruffi- 
nus negare solebat esse Christianum* Faciemus 
ei^o nunc id, quod omnes leges, quod vox naturae 
ipsa jubet fieri, quodque Christus ipse in simili 
causa contumeliis appetitus fecit, ut istorum cri- 
minationes propulsemus ; ut causam innocenti- 
amque nostrani modeste et vere tueamur. Nam 
Christus quidem, cum a Pharisaeis accusaretur 
veneficii, quasi consuetudinem haberet cum Dae- 
monibus, et illorum ope multa faceret; <<£go 
(inquit)^ Daemonium non habeo, ,s^ glorifico 
Patrem meum ; vos autem afiecistis me igno- 
minia." Et Paulus, cum a Pesto Proconsule con- 
tenmeretur ut insanus; ''Ego (inquit)^ optime 
Feste, non insanie, ut tu putas, sed . veritatis et 
sobrietatis verba loquor." Et Christiani veteres 
cum prò homicidis, adulteris, incestis, rerum pub- 
licarum perturbatoribus ad populum traduceren- 
tur, et yiderent hujusmodi criminationibus in 
dubium vocari posse religionem quam profiteban- 
tur; maxime vero, si tacere viderentur, et quo- 
dammodo crimen agnoscere ; ne ea res Evangelii 
cursum impediret, habuerunt orationes,^ scripse- 
runt libros supplices, apud Imperator^s et Prin- 
cipes verba fecerunt, ut se suosque publice de- 
fenderent. 

■ Joh. viii. 49. * Act Xxvi 25. 

* Quadratus, Justinus, Melito, Tertull. aliique. 

Nos vero cum proximis istis vìginti annis, tot 
mìllia nostrorum fratrum inter exquisitissimos 
cruciatus testimonium dixerìnt yeritatì ; et Prhì- 
cipes, cum fraenare cuperent Evangelium, multa 
moliendo nihil egerìnt ; et totus jam prope terra- 
rum orbis ad aspiciendam lucem oculos incipiat 
aperire ; satis jam dictam et defensam putamus 
esse causam nostram : cumque res ipsa satis prò 
se loquatur, non multum opus esse verbis. Nam 
si Pontiiìces ipsi vellent, aut etiam si possent, rem 
ipsam secum, et initia progressusque Religionis 
nostrse cogitare, quemadmodum sua pene omnia, 
nullo impellente, sine uUa humana ope ceciderint ; 
nostra vero invitis ab initio Imperatoribus, invitis 
tot Regibus, invitis Pontificibus, invitis prope 
omnibus, incrementa ceperint, et paulatim in 
omnes terras propagata fuerint, atque etiam pos- 
tremo in Regum jam aulas etpalatiapervenerint; 
vel haec ipsa satis illis magna indicia esse possent, 
Deum ipsum prò nobis propugnare, et ipsorum 
conatus de coelo ridere, et eam esse vim veri- 
tatis, quam nec humanse vires, nec inferorum 
portse possunt convellere. Non enim insaniunt 
hodie tot Civitates liberse, tot Reges, tot Prin- 
cipes, qui a sede Romana defecerunt, et se potius 
ad Christi Evangelium adjunxerùnt. 

Neque tamen si Pontificibus otium hactenus 
nunquam fuit de istis rebus attente et serio cog- 
itandi, aut si nunc aliae illos curce impediunt, et 

diverse dìstraliunt, aut si ista studia vulgaria et 
levia esse putant, et nihil ad dignitatem Ponti- 
ficiam pertinere, ideirco causa nostra debet videri 
deterior? Aut si ilU quod vident, videre forte 
nolunt, et veritatem agnitam potius oppugnante 
ideirco nos habendi statim sumus prò hsereticis, 
qui illorum roluntati non obsequimur ? Quod si 
Pius Pontifex^ is esset, non dicimus, quem se 
tantopere dici cupit ; sed si is omnìno esset, qui 
nos Tel fratres suos, vel omnino homines esse 
duceret, rationes prius nostras, et quid a nobis, 
quid contra nos dici posset, diligenter expen- 
disset ; ac non ita temere cascis tantum prsBJu- 
diciis, bonam partem orbis terrarum, tot doctos et 
pios viros, tot Respublicas, tot Reges, tot Prin- 
cipes in Bulla illa sua, qua nuper simulabat Con- 
cilium, inauditos, indicta causa, condemnasset 

Verum, ne, quia ad hunc modum publice ab 
ilio notati sumus, tacendo videamur crimen con- 
fiteri, et prsesertim quia in publico Concilio, in 
quo ille nemini mortalium jus esse vult ferendi 
suffragii, sententiseque dicendse, nisi jurato ad- 
dictoque potestati suse, audiri nullo modo pos- 
sumus (id enim proximis Comitiis Tridentinis ni- 
mium experti sumus, cum Principum Germaniae, 
et liberarum Civìtatum legati, et theologi prorsus 
ab omni conventu excluderentur : ncque adhuc 

• Pius IV. 

oblivisci possumus, Julium tertium ante decem 
annos diligenter cavisse rescrìpto suo, ne quis nos- 
trorum hominum in Concilio audiretur, nisi si 
quis forte esset, qui vellet palìnodiam canere, et 
mutare sententiam :) vel ea maxime eausa visum 
est nobis rationem iìdei nostrae scrìpto reddere, et 
ad ea, quae nobis publice objecta inint, vere, ac 
publice respondere; ut orbis terrarum videre 
possit partes et fundamenta ejus doctrinae, cui 
tot boni viri postposuerunt vitam snam; utque 
omnes intelligant cujusmodi tandem homines illi 
sint, quidque de Deo et Religione sentiant, quos 
Romanus Episcopus, antequam vocarentur ad di- 
cendam causam, non satis considerate, nullo ex- 
empio, nullo jure, tantum quod ilio» audiret a se 
suisque in aliqua parte Religionis discrepare, con- 
demnavit prò hsereticis. 

Et quamvis D. Hieronymus in suspicione hse- 
reseos neminem velit esse patientem : nos tamen 
nec acerbe, aut dicaciter agemus, nec efferemur 
iracundia: quamquam nec acerbus, nec dicax 
videri debet, qui vera dicit. Istam eloquentiam 
libentius relinquimus adversariis nostris, qui quic- 
quid in nos dicant, quantumvis id acerbe aut con- 
tumeliose dictum sit, tamen saUs modeste et 
apposite dictum putant: verene an falso, nihil 
curant. Nobis his artibus opus non est, qui veri- 
tatem defendimus. 

Quod si docemus sacrosanctum Dei Evange- 

lium, et veteres Episcopos, atque Ecclesiam Pri- ) 
mitivam nobiscum facere ; nosque non sine justa / 
causa et ab iatis discessisse, et ad Apostolos, ve- 
teresque Catholicos Patres redìisse ; idque non . 
obscure, aut vafre, sed bona fide coram Deo, 
vere, ingenua dilucide, et perspicue facimus : si 
illì ipsi qui iiostram doctrìnam fugiunt, et sese 
Catholicos 4ksÌ volunt, aperte videbunt omnes illos 
titulos antiqiiitatis, de quibus tantopere glorian- 
tur, sibi exeuti de manibus, et in nostra causa 
plus nervoram fuisse quam putarint : speramus, 
neminem iUprum ita negligentem fore salutis 
suae, quin v^t j velit aliquando cogitationem sus- 
cipere, ad' utros potius se adjungat. Certe qui- 
dem, nisi qvÌB piane animo obduruerit, et audire 
nolit, eum .^lon pcenitebit, animum ad defensi- 
onem nostrani advertere, et quid a nobis, quam- 
que ad religionem Christianam convenienter, 
apteque dicatur, attendere. 

Nam quod nos appellant haereticos, est illud 
crimen ita grave, ut nisi videatur, nisi palpetur,- 
nisi manibus digitisque teneatur, credi facile de 
homine Christiano non debeat. Est enim hae- 
resis destitutio salutis, abjectio gratiae Dei, dis- 
cessio a corpore et spiritu Christi. Sed fuit hoc 
semper istis» et illorum patribus familiare ac so- 
lenne, ut si (}ui essent, qui de illorum errori bus 
quererentur, et religionem cuperent resti tu tam, 

• 

eos statim quasi novatores rerum et homines fac- 

terrogentur, inquit, Scripturae: interrogentur 
Apostoli, interrogentur Prophetae, interrogetur 
Christus. Non dubitabant, videlicet, tum tem- 
poris, Catholici Patres et Episcopi, religionem 
nostrani satis e divinis Scrìpturis probari posse : 
nec unquam illi quenquam habere ausi sunt prò 
hacretico, cujus errorem non possent ex iisdem 
illis Scripturis perspicue et liquido coarguere. 
Nos quidem, ut cum D. Paulo ^ respondeamus, 
juxta hanc viam, quam isti appellant hseresin, 
colimus Deum, et Patrem Domini nostri Jesu 
Christi, et recipimus omnia, quse aut in Lege, 
aut in Prophetis, aut in Apostolorum libris scripta 
sunt. 

Quare si nos sumus haeretici, si isti sunt (quod 
appellari volunt) Catholici, cur non faciunt id, 
quod vident Patres, Catholicos viros, semper fe- 
cisse ? Cur nos e sacris Scripturis non convin- 
cunt? Cur nos ad illarum examen non revo- 
cant ? Cur nos non ostendunt a Christo, a Pro- 
phetis, ab Apostolis, a sanctis Patribus disces- 
sisse? Quid haerent? Quid fugiunt? Est Dei 
causa : cur eam dubitant permittere verbo Dei ? 
Quod si nos sumus haeretici, qui omnes nostras 
controversias referimus ad Sacras literas, quique 
ad illas ipsas voces, quas scimus a Deo ipso con- 
signatas esse, provocamus, et illis alia omnia, 

* Act. xxiv. 14. 

qusBCunque possunt ab hominibus excogìtarì, 
postponimus : quid istos, quos tandem homines 
aut quales convenit appellari, qui Sacrarum Scrìp- 
turarum, hoc est, Dei ipsius judicium reformidant, 
et sua illis Somnia et frigidissima Commenta ante- 
ponunt, et traditionum suarum causa, Chrìsti at- 
que Apostolorum instituta àliquot jam secula vio- 
larunt? Aiunt Sophoclem Poetam tragicum, cum 
jam senex esset, et accusaretur apud judices a 
filiis suis prò deliro, et fatuo, quasi qui rem suam 
familiarem temere profunderet, et opus jam ha- 
bere videretur curatore ; ut se purgaret eo cri- 
mine, venisse in judicium, et cum pronunciasse! 
Oedipui)ci Coloneum, tragoediam a se illis ipsis 
diebus, cum accusaretur, valde elaborate et per- 
eleganter scriptam, ultro interrogasse judices, 

* 

num ^Uud Carmen videretur esse hominis deli- 
rantis. 

Ita nos quoque, quoniam istis furere videmur, 
et ab illis traducimur prò hsereticis, quasi quibus 
niUl jam rei sit nec cum Christo, nec cum Ec- 
clesia Dei, non alienum aut inutile fore existima- 
vimus, si aperte et libere proponamus fidem nos- 
tram in qua stamus, et omnem illam spem quam 
habemus in Christo Jesu : ut omnes videre pos- 
sint, quid nos de quaque parte religionis Chrìs- 
tianse sentiamus, et statuere secum ipsi possint, 
an ea fides, quam videbunt et verbis Christì, et 
Apostolorum scriptis, et cathoUcorum Patrum 

e 

testimoniis, et multonim seculonimexemplis con- 
finnatam, tantum sit rabies quaedam hominum 
furentium, et conspiratio haereticorum. 

Credimus ergo, unam quandam naturam esse, 
et vim divinam, quam appellamus Deum ; eam- 
que in tres personas aequales distinctam esse, in 
Patrem, in Filium, in Spiritum Sanctum, ejns- 
dem omnes potestatis, ejusdem majestatis, ejusdem 
aeternitatìs, ejusdem divinitatis, ejusdem substan- 
tiae. Et quamvis tres illae personae ita distinctae 
sint, ut nec Pater sit Filius, nec Filius sit Spi- 
rìtus Sanctus aut Pater : Deum tamen esse unum, 
et illum unum creasse coelum, et terram, et omnia 
quae coeli^complexu continentur. 

Credimus Jesum Christum Filium unicum 
astemi Patris, quemadmodum jam olim ante 
omnia initia decretum fuerat, cum venisset pie- 
nitttdo temporis, suscepisse camem, et omnem 
naturam humanam, ex beata illa et pura Virgine, 
ut indicaret hominibus arcanam, et reconditam 
voluntatem Patris sui, quae abdita fuerat a seculis 
et generationibus ; utque in humano corpore per- 
ageret mysterium redemptionis nostrae ; et peccata 
nostra, et Syngrapham illam quae erat scripta 
centra nos, affigeret ad crucem* 

Bum credimus nostra causa esse mortuum, 
sepultum, descendisse ad inferos, tertia die vi 
divina rediisse ad vitam, et resurrexisse ; post 
quadraginta dies, spectantibus discipulis, ascen- 

disse in coelum, ut impleret omnia, et corpus 
illud ipsiim, in quo natus, in quo versatus, in 
quo ludibrio habitus, in quo gravissimos crucia- 
tus, et dirum genus mortisi passus fuerat^ in quo 
resurrexerat, in quo ascenderat ad Patris dextram, 
supra omnem prìncipatum et potestatem, et vir- 
tutem, et dominationem, et omne nomen quod 
nominatur, non solum in hoc seculo, sed etiam in 
futuro, in majestate et gloria collocasse : ibi eum 
nunc sedere, et sessurum esse,'' donec omnia 
perficiantur. Et quamvis Majestas et Divinitas 
Christi ubique diffusa sit, tamen corpus ejus, ut 
Augustinus ait,^ in uno loco esse oportere: 
Christum corpori suo majestatem dedisse, natu- 
ram tamen corporis non ademisse: ncque ita' 
asserendum esse Cfaristum Deum, ut eum nege- 
mus esse hominem, utque ait Martyr Vigilius;' 
Christum humana sua natura nos reliquisse ; 
diyinitate autem non reliquisse; eumque eum 
absit a nobis' per formam servi, tamen semper 
esse nobiscum per formam Dei. 

Ab ilio loco credimus Christum rediturum esse 
ad exercendum publicum illud judicium, tam de 
illis quos inveniet adhuc in corpore superstites, 
quam de mortuis. 

Credimus Spiritum Sanctum, qui est tertia 

* Aug. Tract. 50 in Job. • ' Act. ili 21. 
> Aug. Tract. 80 in Job. * Ad Dardan. 
' Centra Eutych. lib. 1. 

* Fulgentius ad Regem Thrasymuudum. 

persona in sacra Triade, illum verum esse Deum ; 
non factum, non creatum, non genitum, sed ab 
utroque^ Patre, scilicet, et Filio, ratione quadam 
mortalibus incognita ac ineffabili, procedentem. 
Illius esse durìtiem humani cordis emoUire, quum 
aut per salutiferam prsedicationem Evangelii, aut 
alia quacunque ratione in pectora horainum re- 
cipitur: illum eos illuminare, et in agnitionem 
Dei, atque in omnem viam veritatis et in totius 
vitse novitatem, et perpetuam salutis spem per- 
ducere. 

Credimus, unam esse Ecclesiam Dei, eamque, 
non ut olim apud Judaeos, in unum aliquem 
apgulum aut regnum conelusam ; sed catholicam 
atque universalem esse, et diffusam in totum 
terrarum orbem, ut nulla nunc natio sit quae 
possit, vere conqueri, se exclusam esse, et non 
posse ad Ecclesiam, et populum Dei pertinere. 
Eam Ecclesiam esse Regnum, esse Corpus, esse 
Sponsam Christi : ejus regni Christum solum esse 
Principem : ejus corporis Christum solum esse 
caput: ejus Sponsse Christum solum esse Spon- 
sum. Varios in Ecclesia esse ordines Ministrorum : 
alios esse Diaconos, alios Presbyteros, alios Epis- 
copos, quibus institutio populi et religionis cura 
et proeuratio commissa sit; neminem tamen 
unum nec esse, nec esse posse, qui summae rerum 
universae praesit : nam et Christum semper adesse 
Ecclesise suse, et Vicario homine, qui ex asse in 

integrum succedati non egere : et neminem mor- 
talem posse exìstere, qui universam Ecclesiam, 
hoc est, omnes partes orbis terrarum, vel animo 
complecti, nedum ordine collocare, et recte ac 
commode administrare possiti Apostolos, ut 
Cyprianus ait,^ pari omnes inter se fuisse potes- 
tate; atque hoc idem fuisse alios, quod Petrus 
fuit ; omnibus ex aequo dictum fuisse, Pascite ; 
omnibus, Ite in mundum universum ; omnibus, 
Docete Evangelium; et ut ait Hieronymus,^ 
Omnes episcopos, ubicunque tandevi sint, sive 
Rom», sive Eugubii, sive Constantinopolis, sive 
Rhegii, ejusdem esse meriti, ejusdem sacerdoti. 
Utque Cyprianus ait ;^ Episcopatum unum esse, 
et ejus partem in solidum teneri a singulis : et de 
sententia Nicseni Concilii, Romanum episcopum 
nihilo plus juris in Ecclesiam Dei obtinere, quam 
reliquos Patriarchas, Alexandrinum, et Antio- 
chenum: Romanum vero episcopum, qui nunc 
ad se unum omnia revocat, nisi officium faciat, 
nisi adminìstret sacramenta, nisi instituat popu- 
lum, nisi moneat, nbi doceat, ne episcopum 
quidem, aut òmnino presbyterum jure dicendum 
esse. Episcopum enim, ut Augustinus ait,^ 
nomen esse operis, non honoris : ut ille se intelli* 
gat non esse Episcopum, qui velit prseesse, et 
non prodesse. Caput vero Ecclesiae totius, aut 

' De Simplicitate Prslatorum. * Ad Evagrium. 

' De Simplicitate Pnelatorum. ' 1 Tim. iii. 1, &c. 

Universalem Episcopum, non magis aut illuni, 
aut alium quemvis mortalem esse posse, quam 
sponsum, quam lucem, quam salutem, quam 
vitam Ecdesiae. Hsec enim esse Chrìsti unius 
privilegia, et nomina, et illi uni proprie atque 
unice convenire : neque unquam quenquam Ro- 
manum episcopum, ante Phocam Imperatorem 
(quem scimus, interfecto Imperatore Maurìcio 
domino suo, per nefarium seelus ad imperium 
adspirasse) hoc est, ante sexcentesimum decimum 
tertium annum u Christo nato, unquam passum 
fuisse sese tam superbo nomine salutari: Con- 
cilium etiam Carthaginense'' diserte eavisse, ne 
quis Episcopus, aut summus Pontifex, aut primus 
sacerdos diceretur : Episcopum vero Romanum, 
quoniam ita hodie dici vult, et alienam potestatem 
sibi vindicat; prseterquam quod aperte facit 
centra vetera Concilia, contraque Patres, (si 
Gregorio^ suo velit credere) nomen arrogans, 
profanum, sacrilegum, Antichrìstianum, sibi im- 
ponere ; esse Regem superbiae, esse Luciferum, 
qui se fratrìbus suis anteponat ; abjecisse fidem ; 
esse praecursorem Antichristi. 

Ministrum legìtime vocari oportere, et recte 
atque ordine praefici Ecclesiae Dei: neminem 
autem ad sacrum Ministerium prò suo arbitrio, 
et libidine posse se intrudere. Quo major nobis 

• Gap. 47. • Gregor. lib. 4. Epist. 76, 78, 80. 

ab istis fit injurìa, quibus nihil seepius in ore est, 
quam apud nos nihil ordine» nihil decenter, omnia 
confuse ac perturbate fieri ; omnes apud nos esse 
Sacerdotes, omnes esse Doctores, omnes esse 
Interpretes. 

Ministris a Christo datum esse dicimus ligandi, 
solvendi, aperiendi, claudendi potestatem. Ac 
solvendi quidem munus in eo situm esse, ut 
minister, vel dejectis animis et vere resipiscenti- 
bus, per Evangeli! prsedicatìonem, merita Christi, 
absolutionemque ofierat, et certam peccatorum 
condonationem, ac spem salutis aeternae denun- 
ciet: aut ut eos qui gravi scandalo, et notabili 
publicoque aliquo delieto fratrum animos ofiende- 
rint, et sese a communi societate EcclesisB, et a 
Christi corpore quodammodo abalienarint, re- 
sipiscentes reconcilìet, et in fidelium coetum 
atque unitatem recoUigat ac restituat. Ligandi 
vero illum claudendique potestatem exercere 
dicimus, quoties vel incredulis et oontumacibus 
regni coelorum januam occludit, illisque vindictam 
Dei, et sempiternum supplicium edicit, vel publice 
excommunicatos ab Ecclesiae gremio excludit. 
Sententiam autem, quamcunque ministri Dei ad 
hunc modum tulerint, Deus ipse ita comprobat, 
ut quicquid hic illorum opera solvitur et ligatur 
in terris, idem ipse solvere et ligare velit, et 
ratum habere in ccelis. Claves autem quibus aut 
daudere regnum ccelorum, aut aperire possint, 

ut Chrysostomus ait, dicimus esse scientiam 
Scrìpturarum : ut Tertullìanus, esse interpreta- 
tionem Legis : ut Eusebius, esse verbum Dei. 
Accepisse autem discipulos Chrìsti hanc potesta- 
tem, non ut audirent arcanas populi confessiones, 
aut captarent murmura, quod sacrificuli nunc 
omnes passim faciunt, atque ita faciunt, quasi in 
eo solo sita sit omnis vis atque usus clavium ; 
sed ut irent, ut docerent, ut publicarent £van- 
gelium, ut essent credentibus odor vitsB ad vitam; 
ut essent incredulis atque infidelibus odor mortis 
ad mortem; ut piorum animi conscientia su- 
perioris vitse et errorum constemati, postquam 
adspicere coepissent lucem Evangelii, et in Chris- 
tum credere, ut fores clave, ita illi verbo Dei 
aperirentur : impii autem et contumaces, quique 
nollent credere et redire in viam, quasi obserati 
et clausi relinquerentur, et proficerent, ut Paulus 
ait,^ in deterius. Hanc esse rationem clavium ; 
hoc pacto aut aperiri aut claudi hominum con- 
sci entias ; sacerdotem quidem esse judicem, nul* 
lius tamen eum potestatis, ut ait Ambrosius,^ jus 
obtinere : idcirco Chrìstum bis verbis increpuisse 
Scribas et Pharisaeos, ut coargueret illorum in 
docendo negligentiam : Vse (inquit)^ vobis 
Scribae et Pharisaei, qui abstulistis claves scientise» 

• 2 Tira. ili. 18. 

* De Poeniten. dìst. 1. e. Verbum Dei. 
' Lue. xi. 52. Mat. xxiii. 13. 

et clausistìs regnum ccelorum coram hominibus. 
Cumque clavis, qua aditus nobis aperitur ad 
regnum Dei, sit verbum Evangelii, et interpre- 
tatio Legis et Serìpturarum, ubi non sit yerbum, 
ibi dicinms non esse clavem : et ^um unum 
omnibus datum sit verbum, unaque sit omnium 
clavis, unam esse ministrorum omnium, quod 
quidem ad aperiendum, aut claudendum attinet, ' 
potestatem : imo etiam Pontificem ipsum, quam- 
vis illi suaviter cantillentur illa verba a parasitis 
suis, Tibi dabo^ claves regni coelorum, ac si eae 
illi uni, et praeterea mortalium nemini conveni- 
rent; nisi id agat, ut hominum flectantur con- 
scientiae, et succumbant verbo Dei, negamus aut 
aperire, aut claudere, aut omnino habere claves. 
Et quamvis doceat, et insti tuat populum (quod 
utinam aliquando et vere faciat, et indueat ali- 
quando animum, esse eam aliquam saltem partem 
officii sui) tamen ejus clavem nihilo aut meliorem 
aut majorem esse, quam aliorum. Quis enim 
illum discrevit? Quis illum docuìt doctius 
aperire, aut melius absolvere, quam fratres suos ? 

Matrimonium in omni genere et statu hominum, . 
in Patriarchis, in Prophetis, in Apostolis, in 
Sanctis Martyribus, in Ministris Ecclesiarum, in 
Episcopis, sanctum et honorificum esse dicimus ; 
et, ut Chrysostomus ait,^ fas et jus esse cum eo 

* Mat. xvi. 19. 

* In Titum primo, hom. 11 ; Theoph. ad Titum primo; ; 
£u8. lib. xtììL cap. 5, in monodia sua super Basilium. 

ad Cathedram Episcopalem ascendere; utque 
Sozomenus ait de Spirìdione, et Nazianzenus de 
patre bug, Episcopum pium et industrìum nihilo 
deterìus ea causa, imo melius etiam, et utilius 
versari in Ministerio. Legenì autem illam quae 
hominibus eam libertatem per yim adimat, et 
invitos adigat ad coelibatum, esse, ut divus Paulus 
ait,^ doctrinam dsemoniorum ; et ex eo (quod 
Episcopus Augustinus, Faber, Abbas Panonni- 
tanus, Latomus, opus illud trìpartitum quod 
adjunctum est secundo Tomo Conciliorum, alii- 
que Pontiiiciarum partium satellites, resque adeo 
ipsa, et omnes historiae confitentur) incredibilem 
vitse ac morum impuritatem in Ministris Dei, et 
horrenda flagitia esse consecuta : et recto dixisse 
Pium secundum ^ Romanum Episcopum, videre 
se multas causas, cur eripiendae fuerint uxores 
Sacerdotibus, multo autem et plures videro, et 
graviores, cur sint reddendae. 

Recipimus et amplectimur omnes Canonicas 
Scripturas, et Veteris et Novi Testamenti. Deo- 
que nostro gratias agìmus, qui eam lucem nobis 
excitarit, quam semper haberemus in oculis, ne 
vel humana fraudo, vel insidiis Dsemonum, ad 
errores et fabulas abduceremur: eas esse coelestes 
voces, per quas Deus voluntatem suam nobis 
patefecerit : in illis solis posse hominum animos 

^ 1 Tim. IT. 1, 8. • Platina in Pii 2, vita. 

acquiescere : in illìs ea omnia, quaecunque ad 
nostrani salutem sint necessaria, ut Orìgenes, 
Augustinus, Chrysostomus, Cyrillus docuerunt, 
cumulate et piene contineri : eas esse vim et 
potentiam'^ Dei ad salutem : eas esse fundamenta 
Prophetarum et Apostolorum, in quibus sedificata 
sit Ecclesia Dei : eas esse certissimam normam, 
ad quam ea, si vacillet aut erret, possit exigi, et 
ad quam omnis doctrina ecclesiastica debeat 
revocari : centra eas nec legem, nec traditionem, 
nec consuetudinem ullam audiendam esse :^ ne, 
si Paulus quidem ipse, aut Angelus de coelo 
veniat, et secus doceat. 

Recipimus sacramenta Ecclesise, hoc est, sacra «... 
quaedam signa et cseremonias, quibus Christus 
nos uti voluit, ut illis, mysteria salutis nostrae, 
nobis ante oculos constitueret, et fidem nostram, 
quam habemus in ejus sanguine, vehementius 
confirmaret, et gratiam suam in cordibus nostris 
obsignaret Eaque cum Tertulliano, Origene, 
Ambrosio, Angustino, Hieronymo, Chrysostomo, 
Basilio, Dionysio, aliisque catholicis Patribus, 
figuras, signa, symbola, typos, antitypa, formas, 
sigilla, signacula, similitudines, exemplaria, ima- 
gines, recordationes, memorias appellamus. Nec 
dubitamus etiam cum eisdem dicere, esse iUa 
t visibilia quaedam verba, signacula justitiae, sym- 

' Rom. i. 16. ' Gal. i. 8. 

boia gratisB : diserteque pronunciamus, in Coena 
credentibus vere exhiberi corpus et sanguinem 
Domini, carnem Filii Dei, vivificantem animas 
nostras, cibum superne venientem, immortalitatis 
alimoniam, gratiam, veritatem, vitam: eamque 
communionem esse corporis et sanguinis Christi, 
cujus participatione vivificamur, vegetamur, et 
pascimur ad immortalitatem, et per quam con- 
jungimur, unimur, et incorporamur Christo, ut 
nos in ilio maneamus, et ille in nobis. 

Duo autem sacramenta, quae eo nomine pro- 
prie censenda sint, agnoscimus; Baptismum, et 
Eucharistiam. Tot enim videmus tradita esse et 
consecrata a Christo, et a veteribus Patribus, 
Ambrosio, et Angustino, approbata. 

Et Baptismum quidem Sacramentum esse re- 
missioni» peccatorum, et ejus ablutionis quam 
habemus in Christi sanguine ; et ab eo neminem 
qui velit profiteri nomen Christi, ne infantes 
quidem Christianorum hominum, quoniam nas- 
cuntur in peccato, et pertìnent ad populum Dei, 
arcendos esse. 

Eucharistiam esse Sacramentum, hoc est, sym- 
bolum conspicuum corporis et sanguinis Christi, 
in quo subjicitur quodammodo oculis nostris 
mors Christi, et ejus resurrectio, et quaecunque 
gessit in humano corpore : ut de ejus morte et 
nostra liberatione gratias agamus, et frequenta- 
tione Sacramentorum, ejus rei memoriam assidue 

renoremus ; ut vero Chrìsti corpore et sanguine 
alamur, in spem resurrectionis et vitsB aeternae, 
utque prò certissimo habeamus, id esse animis 
nostrìs alendis corpus et sanguinem Christi, quod 
alendis corporibus est panis et vinum. Ad hoc 
epulum invitandum esse populum, ut omnes inter 
se communicent, et societatem suam inter se, 
spemque eam quam habent in Chrìsto Jesu, pub- 
lice significent, et ^estificentur. Itaque si quis 
fuisset, qui spectator tantum esse vellet, et a sacra 
Communione abstineret, illum veteres Patres,^ et 
Bomanos Episcopos in Primitiva Ecclesia, ante- 
quam nata esset privata Missa, tanquam impro- 
bum atque Ethnicum excommunicasse : ncque 
ullum fuisse eo tempore hominem Christianum, 
qui caeteris spectantibus, communicaret solus. 
Ita olim decrevit Calixtus,^ ut peracta consecra- 
tione, omnes communicarent, nisi mallent carere 
Ecclesiasticis liminibus. Sic enìm ait' Apostolos 
statuisse, et sanctam Romanam Ecclesiam tenere. 
Popolo vero ad sacram Communionem accedenti^ 
utramque partem Eucharistiae tradendam esse. 
Id enim et Christum jussisse, et Apostolos ubique 
terrarum instituisse, et onmes veiteres Patres, et 
catholicos Episcopos secutos esse: et si quis 



' Chrysost. ad Ephes. ser. 8. De Cons. dist. 1. cap. 
Omnes. 
' Dist 2, cap. Seculares. 
* De Cons. dist. 2. cap. Peracta. 

contra facìat, eum, ut Gelasius ait, committere 
sacrilegium :' et adversarìos hodie nostros, qui 
explosa atque abdicata communioDe, sine verbo 
Dei, sine veterì Concilio, sine uUo catholico Patre, 
sine exemplo Primitìvae Ecclesiae, sine etiam 
ratione, prìvatas Missas et mutilationem^ Sacra- 
mentorum defendant, idque non tantum contra 
expressum mandatum et jussum Christi, sed etiam 
contra omnem antiquitatem faciant, improbe 
facere, et esse sacrilegos. 

Panem et Vinum dicìmus esse sacra et coelestia 
mysteria corporis et sanguinis Cfaristi; et illis 
Christum ipsum, verum panem setemae vìtae, sic 
nobis praesentem exhiberi, ut ejus corpus, san- 
guinemque per fidem vere sumamus : non tamen 
id ita dicimus, quasi putemus naturam panis et 
vini prorsus immutarì atque abire in nihilum, 
quemadmodum multi proximis istis seculis som- 
niarunt, ncque adhuc potuerunt unquam satis 
inter se de suo somnio convenire. Ncque enim 
id Christus egit, ut panis triticeus abjiceret 
naturam suam, ac novam quandam divinitatem 
indueret; sed ut nos potius immutaret, utque 
Theophylactus* loquitur, transelementaret in 
corpus suum. Quid enim magis perspicue dici 
potest, quam quod Ambrosius ait,^ Panis et 

' De CoDs. dÌ8t. 1, cap. Comperimus. 

* Alit mulHtudinem. ' In Joh. vi. 

' De Sacra, lib. iv. e. 4. 

Vinum sunt quse erant, et in aliud commutantur? 
aut quod Gelasius,'' Non desìnit esse substantia 
panis, vel natura vini : aut quod Theodoretus,^ 
Post sanctificationem mystica symbola naturam 
suam proprìam non abjiciunt : manent enim in 
priori sua substantia, et figura, et specie : aut 
quod Augustinus, Quod videtis, panis est et 
calix,^ quod etiam oculi renunciant: quod autem 
fides vestra postulat instruenda, Panis est corpus 
Christi, calix sanguis: aut quod Origines,^ lUe 
panis qui sanctificatur per verbum Dei, quod 
quidem ad materiam attinet, in ventrem abit, et 
in secessum ejicitur: aut quod Christus non 
tantum post consecrationem calicis, sed etiam 
post communionem^ dixit, Non bibam amplius 
de hac generatione vitis.^ Certum enim est ex 
vite progenerari vinum, non sanguinem. Nec 
tamen cum ista dicimus, extenuamus Ccenam 
Domini, aut eam frigidam tantum ceremoniam 
esse docemus, et in ea nihil fieri ; quod multi 
nos docere calumniantur. Christum enim asseri- 
mus, vere sese prsesentem exhibere in Sacramen- 
tis suis: in Baptismo, ut eum induamus: in 
Coena, ut eum fide et spiritu comedamus, et de 
ejus cruce ac sanguine habeamus vitam aeternam: 



' In Dialog. 1 et 2. ' In Serm. ad infan. 

' De Cons. dist. 2, cap. Qui manducant 
' In Mat. XV, 11. ' Alit emimmieaiUmem. 

* Lue. zxiL 18. 

idque dicimus non perfunctorìe, et frìgide, sed re 
ipsa et vere fieri. Etsi enim Chrìsti corpus 
dentibus et faucibus non attingimus, eum tamen 
fide, mente, spirìtu, tenemus et premimus. Neque 
vero vana ea fides est, quse Chrìstum complecti- 
tnr, nec frigide percipìtur, quod mente, fide, et 
sptrìtu percipitur. Ita enim nobis in illis mys- 
terìis, Chrìstus ipse totus, quantus quantus est, 
offertur et traditur, ut vere sciamus, esse jam nos 
carnem de ejus carne, et os de ossibus ejus, et 
Chrìstum in nobis manere, et nos in ilio. 

Itaque in peragendis mysteriis antequam ad 
sacram Communionem veniatur, recte admonetur 
populus, ut sursum^ habeant corda, et animos in 
ccelum dirìgant : ibi enim esse illum, tle quo nos 
oporteat satiarì ac vivere. Et Cyrillus in perci- 
piendis mysterìis, excludendas esse ait crassas 
cogitationes. Et Concilium Nicaenum, ut grasce 
citatur a quibusdam, diserte vetat, ne humiliter 
intenti simus ad propositum panem et vinum. 
Et ut Chrysostomus recte scrìbit, corpus Chrìsti 
dicimus esse cadaver, nos oportere esse aquilas, 
ut intellìgamus in altum subvolandum esse, sì 
velimus ad Chrìsti corpus accedere. Hanc enim 
aquilarum esse mensam, non graculorum. Et 
Cyprìanus, Hic, inquit,^ panis, cibus mentis est, 
non cibus ventrìs. Et Augustinus, Quomodo, 

* De Cons. dist. l. cap. Quando. 
' De Ccena Domini. 

inquit,^ tenebo absentem ? Quomodo in coelum 
mittam manum, ut ibi sedentem teneam ? Fidem, 
in qui t, mitte, et tenuisti. 

Nundinationes vero et auctiones Missarum, et h 
circumgestationes atque adoratìones panis, et 
alias idololatricas et blasphemas ineptias, quas 
nemo istorum affirmare potest Chrìstum et Apos- 
tolos tradidisse, in Ecclesiis nostris non ferimus : 
et Episcopos Romanos recte reprehendimus, qui 
sine verbo Dei, sine autoritate Sanctorum Pa- 
trum, sine exemplo, novo more, non tantum 
proponunt populo panem Eucharisticum divino 
cultu adorandum,'' sed etiam illum in equo gra- 
dano, quocunque ipsi iter faciunt, ut olim ignem 
Persicum, aut Isidis saera, circumferunt, et 
Christi sacramenta ad seenam jam, et pompam 
traduxerunt ; ut in ea re, in qua mors Christi 
inculcanda et celebranda erat, et in qua mysteria 
redemptionis nostrae sanate ac reverenter erant 
agitanda, hominum oculi nihil aliud quam insanis 
speetaculis, et ludicra levitate pascerentur. Quod 
autem dicunt, et interdum etiam stultis persua- 
dent, sese Missis suis posse distribuere atque 
applicare hominibus (saepe etiam nihil de ea re 
cogitantibus, nec quid agatur intelligentibus) 
omnia merita mortis Christi, et ridiculum, et 
ethnicum, et ineptum est. Fides enim nostra 

• In Joan. tract. 50. 

' Libro de CsDremoniis Ecclesise Rom. 

mortem et crucem Christi nobis applicai, non 
actio sacrificuli: Fides, inquit Augustinus,^ sa- 
eramentorum justificat, non sacramentum. Et 
Origenes, lUe, inquit, est sacerdos, et propitiatio, 
et hostia, quae propitiatio ad unumquemque venit 
per viam fidei. Atque ad hune modum, sine 
fide, ne vivis quidem prodesse dicimus sacra- 
menta Christi : mortuis vero multo minusj 
Nam quod de Purgatorio isti suo jactare solent, 
etsi illud scimus non ita novum esse, tamen non 
aliud quam fatuum et anile commentum est. 
Augustinus quidem, modo hujusmodi quendam 
locum esse, ait ; modo posse esse, non negat ; 
modo dubitat, modo prorsus pernegat, et in eo 
homines humana quadam benevolentia putat falli. 
Tamen ab hoc errore uno, tanta crevit seges 
sacrificulorum, ut cum in omnibus angulis Missae 
palam et publice venderentur, tempia Dei facta 
fuerint tabernae meritoriae, et miseris mortalibus 
persuasum fuerit, nihil prorsus esse vendibilius : 
istis quidem certe nihil erat utilius. 

De multitudine otyosarum caeremoniarum, sci- 
mus Augustinum^ graviter suo tempore con- 
questum esse. Itaque nos magnum earum 
numerum resecavimus, quod illis sciremus affligi 
conscientias hominum, et gravar! Ecclesiam Dei. 

" Ad Rom. cap. 3. lib. ili. 

• Aug. in Psal. 85. In Enchiridio, cap. 6, 7. De Civi- 
tate Dei, lib. xxi. e. 26. Contra Pelagianos, lib. Hypog- 
nosticon 5. 

' Ad Janu. Epis. 119. 

Retinemus tamen et colimus, non tantum ea 
quse scimus tradita fuisse ab Apostolis, sed etiam 
alia quiaedam^ quse nobis videbantur sine Ecclesiae 
incommodo ^ ferri posse : quod omnia cuperemus 
in sacro coetu, ut Paulus jubet,^ decenter, atque 
ordine administrari. £a vero omnia, quse aut 
valde superstitiosa, aut frìgida, aut spurca, aut 
ridìcula, aut cum sacris Literis pugnantia, aut 
etiam sobriis hominibus indigna esse videbamus, 
qualia infinita sunt hodie in papatu, prorsus sine 
ulla exceptione repudiavimus : quod noUemus 
Dei cultum ejusmodi ineptiis longius contami- 
nari. 

Precamur ea lingua, quam nostri, ut par est, 
omnes intelligant : ut populus, quemadmodum 
Paulus monet,^ e communibus votis utilitatem 
communem capiat: quemadmodum omnes pii 
Patres, et catholici Episcopi, non tantum in 
Veteri, Terumetiam in Novo Testamento, et 
precati sunt ipsi, et populum precari docuerunt : 
ne, ut Augustinus ait, tanquam psittaci et merulse, 
videamur sonare quod nescimus. 

Mediatorem et precatorem, per quem acceden- 
dum sit ad Deum Patrem, non alium habemus 
quam Jesum Christum, cujus unius nomine omnia 
a Patre impetrantur. Turpe autem et piane eth- 
nicum est, quod in istorum Ecclesiis videmus 

* Alit. fieri posse. • 1 Cor. xiv. 40. * 1 Cor. xiv. 

passim fieri, non tantum quod infinitum numerum 
habere volunt precatorum, idque prorsus sine 
autoritate verbi Dei, (ut, quemadmodum Hiere- 
mias ait,^ Divorum numerus aequet nunc, vel 
potius superet numerum civitatum, et miseri 
mortales nesciant, ad quem se potissimum de- 
beant vertere :) quodque, cum tot sint ut nume- 
rari non possint, illis tamen singulis suum cuìque 
ab illis munus et officium, quid impetrare, quid 
dare, quid efficere debeant, descriptum est : sed 
etiam quod ita, non tantum impie, sed etiam 
impudenter appellant Virginem matrem, ut se 
matrem^ esse meminerit, ut imperet Filio, ut in 
illum utatur jure suo. 

Dicimus hominem natum esse in peccato, et 
in peccato vitam agere: neminem posse vere 
dicere, mundum esse cor suum : justissimum 
quemque servum esse inutilem: legem Dei 
perfectam esse, et a nobis requirere perfectam et 
plenam obedientiam : illi a nobis in hac vita 
satisfìeri non posse uUo modo : ncque esse mor- 
tali um quenquam qui possi t in conspectu Dei 
pcopriis viribus justifìcari : itaque unicum recep- 
tum nostrum et perfugium esse ad misericordiam 
Patris nostri per Jesum Chrìstum, ut certo animis 
nostris persuadeamus, illum esse propitiationem 
prò peccatis nostris : ejus sanguine omnes labes 

* Hier. 2, 28, et 11, 13. • Bernardus. 

nostras deletas esse : illum pacificasse omnia 
sanguine crucis suse : illum unica illa hostia, 
quam semel obtulit in cruce, omnia perfecisse, et 
ea causa, cum animam ageret, dixisse, Consum- 
matum est : '^ quasi significari vellet, persolutum 
jam esse pretium prò peccato humani generis. 

Hoc sacrificium siqui sunt qui non putant esse 
satis, eant sane et quaerant aliud melius. Nos 
quidem, et quia illud unicum esse scimus, uno 
contenti sumus, nec expectamus aliud : et quia 
semel tantum offerendum erat, non jubemus 
repeti; et quia plenum et omnibus numeris et 
partibus perfectum erat, non substituimus con- 
tinentes hostiarum successiones. 

Quamvis autem dicamus, nihil nobis esse 
praesidii in operibus et factis nostris, et omnem 
salutis nostrse rationem constituamus in solp 
Christo ; non tamen ea causa dicimus, laxe et 
solute vivendum esse, quasi tingi tantum et 
credere, satis sit homini Christiano, et nihil ab 
eo aliud expectetur. Vera fides viva est, nec 
potest esse otiosa. 

Sic ergo docemus populum, Deum vocasse 
nos, non ad luxum et libidinem ; sed, ut Paulus 
ait,^ ad opera bona, ut in illis ambulemus : Deum 
eripuisse nos a potestate tenebrarum, ut ser- 
viamus Deo viventi, ut rescindamus omnes re- 

' Job. xix. 80. « Eph. ii. 10. 

liquias peccati, ut in timore et tremore operemur 
salutem nostram, ut appareat Spiritum sanctifi- 
cationis esse in membris nostrìs, et Christum 
ipsum per fidem in cordibus nostrìs habitare. 

Postremo, credimus hanc ipsam carnem nos- 
tram, in qua vivimus, quamyis mortua abierìt in 
pulverem, tamen ultimo die redituram esse ad 
vitam, propter Spirìtum Christi qui habitat in 
nobis. Tum vero, quicquid hic interim patimur 
ejus causa, Christum abstersurum esse omnem 
lacrymam ab oculis nostris : et nos propter illum 
fruituros esse aeterna vita, et semper futuros cum 
ilio in gloria. Amen. 

Istae sunt horribiles illae haereses, quarum 
nomine bona pars orbis terrarum hodie a Ponti- 
fice inaudita condemnatur. In Christum potius, 
in Apostolos, in sanctos Patres lis intendenda 
fuit. Nam ab illis ista non tantum profecta, sed 
etiam constituta sunt : nisi isti forte velint dicere 
(quod etiam fortasse dicent) Christum non in- 
stituisse sacram Communionem, ut inter fideles 
distribueretur : aut Apostolos Christi, veteresque 
Patres dixisse privatas Missas in omnibus angu- 
lis templorum, modo denas, modo vicenas, uno 
die : aut Christum et Apostolos abegìsse omnem 
plebem a Sacramento sanguinis : aut id quod ab 
ipsis hodie ubique fit (atque ita fit, ut eum con- 
demnent prò hseretico, qui secus faciat) a Gelasio 
suo non appellari sacrilegium : aut non esse ista 

verba Ambrosii, Augustìnì, Gelasii, Theodoreti, 
Chrysostomì, OrigeDis, panem te vinum in Sacra- 
mentis manere eadem quse fuerant: illud, quod 
videtur in sacra mensa, esse panem : non desinere 
esse substantiam panis, et naturam vini: panis 
substantiam et naturam non mutari : aut illum 
ipsum panem, quod quidem ad materìam attinet, 
abire in ventrem, et in secessum ejici: aut 
Christum, Apostolos, et sanctos Patres, non 
precatos esse ea lingua, quse a populo intelligere- 
tur : aut Christum unica illa hostia quam semel 
obtulit, non omnia perfecisse : aut illud sacrifi- 
cium fuisse imperfectum, ut nunc nobis opus sit 
alio. Haec illis omnia dicenda sunt, nisi forte 
malint hoc dicere, omne jus et fas esse conclusum 
in scrinio pectoris pontifìcii : quodque olim qui- 
dam ex ejus assedisi et parasi tis non dubitavit 
dicere, illum posse dispensare centra Apostolum, 
contra Concilium, centra Canones Apostolorum : 
et istis exemplis atque institutis et legibus Christi 
non teneri. 

Ista nos didicimus a Christo, ab Apostolis, et 
sanctis Patribus, et eadem bona fide docemus 
populum Dei : atque ea causa hodie ab antistite, 
scilicet, religionis, appellamur hseretici. 

O Deum immortalem ! Ergo Christus ipse, et 
Apostoli, et tot Patres una omnes erraverunt? 

' Dìat 36, Lector in Glossa. Oist. 81, Presbyter. 

Ergo Origenes, Ambrosius, Augustinus, Chrysos- 
tomus, Gelasius, Theodoretus erant desertores 
fìdei Catholicse ; Ergo tot veterum Episcoporum 
et doctorum virorum tanta consensio nihil aliud 
erat quam conspiratio haereticorum ? A ut quod 
tum laudabatur in illis, id nunc damnatur in 
nobis? Quodque in illis erat catholicum, id 
nunc, mutatis tantum hominum voluntatibus, 
repente factum est schismatìcum ? Aut quod 
olim erat verum, nunc statim quia istis non 
placet, erit falsum ? Proferant ergo aliud Evan- 
gelium : aut causas ostendant, cur ista quse tam 
diu in Ecclesia Dei publice observata, et appro- 
bata fuerint, nunc demum oportuerit revocari. 
Nos quidem illud yerbum quod a Christo paté- 
factum, et ab Apostolis propagatum est, scimus 
et ad salutem nostram, et ad omnem verìtatem 
propugnandam, et ad omnem hseresin convincen- 
dam esse satis. Ex ilio nos solo omne genus 
veterum haereticorum, quos isti nos aiunt ab 
inferis revocasse, condemnamus : et Arianos, 
Eutychianos, Marcionitas, Ebionaeos, Valenti- 
nianos, Carpocratianos, Tatianos, Novatianos, 
eosque uno verbo omnes, qui vel de Deo Patre, 
vel de Christo, vel de Sancto Spiritu, vel de ulla 
alia parte relìgionis Christianse impie senserunt, 
quia ab Evangelio Christi coarguuntur, impios 
et perditos pronuntiamus, et usque ad inferorum 
portas detestamur : nec id solum, sed etiam, si 

forte erumpant uspiam, et sese prodant, eo8 
legitimis et eivilibus suppliciis severe et serio 
coercemus. 

Fatemur quidem novas quasdam, et antea 
non auditas Sectas, Anabaptistas, Libertinos, 
Mennonios, Zuenkfeldianos> statim ad exortum 
Evangeli! extitisse. Verum agimus Deo nostro 
gratias, satis jam orbis terrarum videt, nos nec 
peperìsse, nec docuisse, nec aluisse ista monstra. 
Lege sodes, quisquis es, libros nostros : prostant 
ubique venales. Quid unquam scriptum est 
a quoquam nostrorum hominum, quod posset 
aperte istorum favere insaniae? Immo nulla 
hodie regio ita libera est ab istis pestibus, atque 
illae sunt, in quibus libere et pubiice docetur 
Evangelium. Quod si rem ipsam attente et recte 
putare velint, magnum hoc argumentum est, esse 
hanc Evangelii veritatem, quam nos docemus. 
Nam nec lolium facile sine frumento nasci solet, 
nec palea sine grano. Statim ab Apostolorum 
ipsorum temporibus, cum primum propagaretur 
EvangeHum, quis nescit quot haereses una exortae 
fuerint ? Quis unquam antea audierat Simonem, 
Menandrum, Satuminum, Basilidem, Carpocra- 
tem, Cerinthum, Ebionem, Valentinum, Secun- 
dum, Marcosium, Colorbasium, Heracleonem, 
Lucianum, Severum ? Et quid istos conmiemo- 
ramus ? Epiphanius numerat octoginta, Augus- 
tinus plures etiam distinctas haereses, quae una 

creveriDt cuna Evangelio. Quid ergo? An 
EvoDgelium, quod una cum ilio haereses nasce- 
rentur, non erat Evangelium ? aut Christus ea 
causa non erat Christus ? 

Ncque tamen apud nos, uti diximus, puUulat 
ista seges, qui publice et libere docemus Evan- 
gelium. Apud adversarios nostros, in csecitate 
ac tenebris istse pestes exordiuntur, et incrementa 
ac vires capiunt, ubi veritas tyrannide saevitiaque 
opprimitur, nec nisi in angulis, et occultis con- 
gressionibus^ audiri potest. Faciant sane perì- 
culum : dent cursum liberum Evangelio, luceat 
veritas Jesu Chrìsti, et radios in omnes partes 
porrigat ; statim videbunt, ut noctumam caligi- 
nem ad adspectum solis, ita istas umbras ad 
lucem Evangelii protinus evanuisse. Nam nos 
quidem omnes illas haereses, quas isti nos alere 
et fovere calumniantur, illis interim sedentibus 
atque aliud agentibus, quotidie repellimus et pro- 
pulsamus. 

Quod autem dicunt nos in varias Sectas abiisse, 
et velie alios Lutheranos, alios Zuinglianos ap- 
pellari, ncque adhuc potuisse satis inter nos ipsos 
de summa doctrinae convenire : quid illi dixissent, 
si primis illis temporibus Apostolorum, et Sanc- 
torum Patrum extitissent? cuìn alius diceret, 
Ego sum Pauli ; alius, Ego sum Cephae : alius, 

* Alit. congressibus. 

Ego sum Apollo: cum Paulus Petrum repre- 
henderet: cum simultatìs causa Bamabas a Paulo 
discederet : cum, ut autor est Origenes, Christiani 
in tot jam factiones distracti essent, ut nomen 
tantum Christianorum commune, aliud autem 
praeterea nihil Christianorum simile retinerent: 
utque Socrates ait, dissensionum et sectarum 
causa in theatris a populo publice rìderentur: 
cumque, ut ait Imperator Constantinus, tot 
essent dissensiones et rixse in Ecclesia, ut ea 
calamitas videri possit omnem aliam superiorem 
calamitatem superasse : cum Theophilus, Epipha- 
nius, Chrysostomus, Augustinus, Ruffìnus, Hie- 
ronymus, omnes Christiani, omnes Patres, omnes 
Catholici, acerbissimis, atque etiain implacabilibus 
inter se contentìonibus conflictarentùr : cum, ut 
Nazianzenus ait, ejusdem corporis membra Inter 
se consumerentur : cum Oriens ab Occidente de 
fermentato, et de Paschate, non ita magnis de 
rebus, scinderetur : cum in omnibus Conciliis 
nova subinde symbola, et nova decreta cuderen- 
tur? Quid isti tum dixissent? Ad quos se 
potissimum applicuissent ? Quos fugissent ? Cui 
Evangelio credidissent ? Quos prò hsereticis, quos 
prò catholicis habuissent? Nunc duo tantum 
nomina, Lutherus et Zuinglius, quas istis tragoe- 
dias excitant ? Ut quoniam illi duo de re aliqua 
nondum consentiunt, idcirco utrumque errasse, 
ueutrum habuisse Evangelium, neutrum vere ac 
recte docuisse arbitremur ? 

Veruni, ó Deus bone, quinam isti tandem sunt, 
qui dissensiones in nobis reprehendunt ? An 
vero omnes isti inter se consentiunt ? An singuli 
satis habent constitutum quid sequantur? An 
inter illos nullae unquam dissensiones, nuUae lites 
extiterunt ? Cur ergo Scotistse et Thomistae de 
merito congrui et condigni : de peccato originis 
in beata Virgine, de Voto solenni et simplici, 
non melius inter se conveniunt ? Cur canonistse 
auricularem confessionem de jure humano, et 
positivo esse aiunt, Scholastici contra, de jure 
divino? Cur Albertus Pighius a Cajetano, 
Thomas a Lombardo, Scotus a Thoma, Ochamus 
a Scoto, AUiensis ab Ochamo, Nominales a 
Realibus dissentiunt? Utque taceam tot dis- 
sensiones Fraterculorum, et Monachorum (quod 
alii in piscibus, alii in oleribus, alii in calceis, ali! 
in crepidis, alii in linea veste, alii in lanca sanc- 
titatem constituunt: alii albati, alii puUati, alii 
latius, alii angustius rasi : alii soleati, alii nudi- 
pedes: alii cincti, alii discincti ambulanti) 
meminisse debent esse aliquos' ex suis qui dicant, 
Chrìsti corpus adesse in Coena naturaliter : contra 
ex iisdem illis suis esse alios qui negent: esse 
alios qui dicant, corpus Christi in sacra com- 
munione dentibus nostris lacerari et atteri : 

' Ste. Gardinerus in Sophistica Diaboli. Richard. Faber. 
Recantado Berengarii, Schola et Glossa Guimundus. De 
Consec. dist. 2. Ego Beren. 

rursus esse alios, qui negent : esse aiios qui 
scrìbant, corpus Christi iu Eucharistia esse 
miantum, esse alios contra qui negent : esse alios 
qui Christum divina quadam potentia : alios qui 
benedicendo : alios qui ^ quinque conceptis verbis, 
alios qui eadem illa quinque verba repetendo, 
dicant consecrasse : esse alios qui in illis quin- 
que verbis, [hoc] pronomine demonstrativo, 
putent panem triticeum : alios qui malint vagum 
quoddam individuum indicari : Esse alios ^ qui 
dicant canes et mures posse vere et reipsa 
comedere corpus Christi : esse alios qui id con- 
stanter pernegent: esse alios ^ qui dicant, acci- 
dentia ipsa panis vinique nutrire posse: esse 
alios qui dicant, redire substantiam. Quid plura? 
Prolixum et permolestum esset omnia numerare. 
Ita universa forma horum religionis et doctrinae, 
adhuc apud illos ipsos a quibus nata et profecta 
est, prorsus incerta, et controversa est. Vix 
enim unquam inter se conveniunt, nisi forte, ut 
olim Pharisaei et Sadducsei, aut Herodes et 
Pilatus, contra Christum. 

Eant ergo sane, et pacem potius inter suos 
domi sanciant. Unitas quidem et consensio 
maxime convenit Religioni. Non tamen est ea 
certe et propria nota Ecclesiae Dei. Summa 
enim erat consensio inter eos qui adorabant 

• Thomas. * Gardinerus. 

^ De Cons. dist. 2. Species. Glossa. 

aureum vitulum, et inter eos qui coDJuDctis voci- 
bus in Servatorem nostrum Jesum Chrìstum 
clamabant, Crucifìge. Neque quia Corìnthii 
dissensionibus inter se laborabant, aut quia Pau- 
lus a Petro, aut Barnabas a Paulo, aut Christiani 
statim sub ipsis initiis Evangelii aliqua de re a se 
mutuo dissidebant, idcirco nulla erat inter eos 
Ecclesia Dei ? Illis quidem, quos isti contumelise 
causa appellant Zuinglianos, et Lutheranos, (re 
autem vera sunt utrique Christiani, et inter sese 
amici, ac fratres :) non de principiis aut funda- 
mentis Religionis nostrse, non de Deo, non de 
Christo, non de Sancto Spiritu, non de ratione 
Justificationis, non de seterna Vita: tantum de 
una, nec ea ita gravi aut magna quaestione, inter 
se dissentiunt. Nec desperamus, vel potius non 
dubitamus, brevi fore concordiam : et siqui sint, 
qui aliter sentiant quam par est, positis aliquando 
affectiombus et nominibus, Deum id illis esse 
patefacturum, ut re melius animadversa atque 
explorata, quod olim in Calcedonensi Concilio 
factum est, omnes dissensionum causae et fibrae, 
ab ipsis radicibus extirpentur, et dfiyriarl^ sepe- 
liantur sempiterna. Amen. 

Gravissimum vero est, quod nos dicunt esse 
homines impios, et omnem religionis curam 
abjecisse: quanquam non debet id multum nos 
movere, quod illi ipsi, a quibus objicitur, sciunt 
contumeliosum et falsum esse. Nam Justinus 

Martyr autor est, cum primum Evangelium 
coeptum esset publicari, et Christi nomen paté- 
fieri, Christianos omnes dietos fuisse. ddéovQ. 
Cumque Polycarpus staret prò judieio, populus 
his vocibus incitavit Proeonsulem ad caedem et 
intemecionem eorum omnium, qui Evangelium 
profiterentur,^ aipe tovq àSéov^, hoc est, ToUe de 
medio istos homines impios, qui Deum non 
habent. Non quod Christiani Deum revera non 
haberent, sed quod saxa, et stipites, quae tum 
prò Diis colebantur, non adorarent. Verum 
orbis terrarum satis jam videt, quid nos nostrique 
ab istis, Religionis, et unius Dei nostri causa 
perpessi sumus. In carceres, in aquas, in ignes 
nos abjecerunt, et in nostro sanguine volutati 
sunt ; non quod aut adulteri essemus, aut latrones, 
aut homicidae; sed tantum quod agnosceremus 
Evangelium Jesu Christi, et speraremus in Deum 
vivum, quodque nimium (ó Deus bone!) juste, 
vereque quereremur, traditionum inanissimarum 
causa violari ab istis legem Dei : et adversarios 
nostros, qui scientes et prudentes Dei jussa ita 
obstinate contemnerent, esse hostes Evangelii, et 
inimicos crucis Christi. 

Verum isti, cum'' viderent doctrinam nostram 
non posse recte accusari, maluerunt in mores 
nostros invehere: nos omnia recte facta dam- 

* Euseb. lib. iv. e. Id. ' Alit. quum. 

Dare : ad licentiam et lìbidinem fores aperire : et 
populum ab omni studio virtutis abducere. Et 
certe ea est, semperque fuìt homiDum omnium, 
etiam piorum et Christianorum, vita, ut semper 
etiam in optimis et eastissimis moribus tamen 
aliquid posses desiderare : eaque propensio om- 
nium ad malum, eaque omnium proclivitas ad 
suspicandum, ut quae nec faeta, nec cogitata 
unquam fuerint, audirì tamen, et credi possint. 
Utque in candidissima veste facile exigua notatur 
labes ; ita in vita candidissima, facile levissima 
nota turpitudinis deprefaenditur. Ncque nos, 
aut^ eos omnes qui amplexi sunt hodie doctrinam 
Evangelii, angelos esse arbitramur, et prorsus 
sine macula ulla rugaque vivere : aut istos vel 
ita C8SC0S, ut si quid in nobis notari queat, non 
possint id vel per tenuissimam rimam animad- 
vertere : vel ita candidos, ut quidquam velint in 
meliorem partem interpretari : vel ita ingenuos, 
ut oculos suos velint in se reflectere, et mores 
nostros de suis moribus aestimare. Quod si rem 
ipsam ab initiis velimus repetere, scimus tem- 
poribus ipsis Apostolorum fuisse homines Chris- 
tianos, propter quos nomen Domini blasphemare- 
tur, et male audiret inter Gentes. 

Queritur apud Sozomenum Imperator Con- 
stantius, multos postquam ad Christianam Reli- 

' Alit. omnes. 

gionem accessissent, evasisse deterìores. Et 
Cyprianus lugubri oratione describit corruptelam 
sui temporis. Disciplinam, inquit,^ quam Apos- 
toli tradìderant, otium jam et pax longa cor- 
ruperat. Studebant augendo patrimonio singuli, 
et obliti quid eredentes, aut sub Apostolis ante 
fecissent, aut semper facere deberent, insatiabili 
eupiditatis ardore ampliandis facultatibus incuba- 
bant. Non in Sacerdotibus Religio devota, non 
in Ministris fides integra, non in operibus miseri- 
cordia, non in moribus disciplina. Corrupta barba 
in viriSj in foeminis forma fucata. Et ante illum 
TertuUianus, O miseros, inquit, nos, qui Chris- 
tiani dicimur hoc tempore ! Gentes agimus sub 
nomine Christi. 

Postremo, ne omnes commemoremus, Grego- 
rius Nazianzenus de miserabili statu suorum 
temporum ita loquitur: Vitiorum, inquit, nos- 
trorum causa, odio jam laboramus in ter Gentes. 
Spectaculum etiam jam facti sumus, non solum 
angelis et hominibus, sed etiam omnibus impiis. 
Hoc loco erat Ecclesia Dei, cum primum lucere 
coepisset Evangelium, cum nondum rabies tyran- 
norum refrixisset, aut gladius a Christianorum 
hominum cervicibus ablatus esset. Scilicet, non 
est novum, homines esse homines, etiamsi appel- 
lentur Christiana 

• De Lapsis. 

£ 

Sed isti cum ita odiose nos accusant, nihilne 
interim de se cogitant t An iUi, quibus tam 
procHl spectare, et quid in Germania, quidque in 
Anglia agitatur videre otium est, aut obliti sunt, 
aut videre non possunt quid agitur Romae ? An 
nos ab illis accusamur, de quorum vita nemo 
potest satis honeste et verecunde commemorare ? 

Nos quidem non sumimus id nobis hoc tempore, 
ut ea quae una cum ipsis sepulta esse oportebat, 
in lucem et in conspectum proferamus. Non est 
id Religionis, non est verecundiae, non est pudoris 
nostri. Ille tamen qui se Christi Vicarium et 
Ecclesiae Caput dici jubet, qui audit ista RomaB 
fieri, qui videt, qui patitur, nihil enim aliud 
addimus, qualia ea sint facile potest cum animo 
suo cogitare.^ Redeat enim illi sane in memo- 
riam : cogitet Canonbtas illos suos esse, qui 
populum docuerunt, simplicem fornicationem 
non esse peccatum : quasi illam doctrinam ex 
Mitione Comico didicissent : Non est peccatum, 
mihi crede, adolescentulum scortari. Cogitet, 
suos illos esse, qui decreverunt, Sacerdotem 
fomicationis causa non esse summovendum. 
Meminerit Cardinalem Campegium, Albertum 
Pighium, aliosque complures suos docuisse, Sa- 
cerdotem illum multo sanctius et castius vivere, 
qui alat concubinam, quam qui uxorem habeat 

* Johannes de Magistris de Temperantia S, Quaest. 7- 
Lata Extrav. de Bigamis. Quia circa. 

in matrimonio. Nondnm ille, spero, oblitus est, 
multa esse Romse publicarum meretricum mìUia, 
et se ex illis in singulos annos, vectigalìs nomine, 
coUigere ad triginta millia ducatorum. Oblivisci 
non potest, se Romse lenocinium publice exer- 
cere, et de foedissima mercede foede ac nequiter 
delitiari. An omnia tum Romae satis aut salva 
aut sancta erant ; cum Joanna^ foemina integrse 
statis magis quam vitse, esset Papa, et se^ 
gereret prò capite Ecclesiae : et cum se biennium 
totum in illa sancta sede aliorum libidini ex- 
posuisset, postremo in lustranda civitate, inspec- 
tantibus Cardinalibus et Episcopis paiam pareret 
in publico ? 

Sed quid opus erat concubinas et lenones com- 
memorare? vulgare enim jam illud Romae et 
publicum, et non inutile peccatum est. Mere- 
trices enim ibi jam sedent, non ut olim^ extra 
civitatem, obnupto et obvoluto capite, sed in 
Palatiis habitant, per forum vagantur aperta 
fronte, quasi id non tantum liceat, sed etiam 
laudi esse debeat Quid plura? lUorum jam 
libidines terrarum orbi sunt satis notae. D. Ber- 
nardus, de Pontificis familia, ipsoque adeo Ponti- 
fice, libere et vere scrìbit: Aula, inquit,^ tua, 

' Statua ejusdem fcemins parturientis adhuc Romse est 
' Alit. sese. 

* Gen. xxxviii. 14, 15. In Concilio delectonim Cardi- 
nalium, tom. 8. 

* De Consideratione, ad Eugenium. 

bonos recipit, non facit: Mali ibi^ proficiunt, 
boni deficiunt Et quicunque ille fuit, qui 
scrìpsit Opusculum Tripartitum, quod adjunctum 
est ad Concilium Lateranense ; tantus, inquit, 
hodie est luxus, non tantum in Clericis et Sacer- 
dotibus^ sed etiam in Prselatis et Episcopis, ut 
horribile sit auditu. 

Atqui ista non tantum usitata sunt, et ea causa 
consuetudinis et temporis gratia approbata, (ut 
csetera sunt istorum fere omnia) sed etiam anti- 
qua jam et putida. Quis enim non audivit quid 
Petrus Aloisius, Pauli tertii filius, deslgnarit in 
Cosmum Cherium Episcopum Fanensem? quid 
Joannes Casa Archiepiscopus Beneventanus, 
Legatus Pontificis apud Venetos, scripserit de 
borrendo scelere; et quod ne fando quidem 
audiri debeat, id verbis spurcissimis, et scelerata 
eloquentia commendarit? Quis non audivit 
Alphonsum Diazium Hispanum, cum ea gratia 
Roma missus fuisset in Germaniam, innocentissi- 
mum et sanctissimum vìrum Joannem Diazium 
fratrem suum, tantum quod amplexus esset 
Evangelium Jesu Christi, et Romam redire noUet, 
nefarie atque impie interfecisse ? Sed ista, 
inquient, in Repub. optime constituta, etiam 
invitis Magistratibus, possunt interdum accìdere : 
et bonis legibus vindicantur. 

« Alit. tibi. 

Esto sane. Sed quibus bonis legibus animad- 
versum est in istas pestes ? Petrus Aloìsius cum 
ea flagitia, quae diximus, designasset, semper fuit 
in sinu atque in deliciis apud patrem suum 
Paulum tertium. Diazius, interfecto fratre suo, 
Pontificis ope ereptus est, ne in eum animad- 
verteretur bonis legibus. Joannes Casa Archiepìs- 
copus Beneventanus adhuc vivit: immo etìam 
RomsB, et in sanctissimi oculis et conspectu 
vivit. Occiderunt fratrum nostrorum infinitos 
numeros, tantum quod vere ac pure crederent in 
Jesum Christum. At ex ilio tanto numero 
meretricum, scortatorum, adulterorum, quem 
unquam, non dico, occiderunt, sed aut excom- 
municaverunt, aut omnino attigerunt ? An vero, 
libidines, adulteria, lenocinia, scortationes, par- 
ricidia, incestus, et alia nequiora Romse peccata 
non sunt ? Aut si sunt, in urbe Roma, in arce 
sanctitatisy a vicario Christi, a successore Petri, 
a sanctissimo patre ita facile et leviter,'' quasi 
peccata non sint, ferri possunt ? 

O sancti ScribsB et Pharisaei, quibus ista 
sanctitas nota non fuit ! O sanctitatem et fidem 
catholicam! Non ista Petrus Romae docuit: 
Paidus non ita Romse vixit. Non illi lenocinium 
publice exercuerunt : non illi vectigal et censum 
a meretricibus exegerunt: non illi adulteros et 

' Alit leidUr. 

parrìcidas palam et impune tolerarunt : non eos 
in 8inum, non in Chrìstianorum hominum coetum 
receperunt. Non debebant isti tantopere exag- 
' gerare vitam nostrani. Consultius multo fuit, ut 
prius vel approbarent hominibus, vel eerte occul- 
tius aliquanto tegerent vitam suam. 

Nam nos quidem utimur priscis et avitis 
legibus, et quantum bis moribus et temporibus» 
in tanta corruptela rerum omnium potest fieri» 
disciplinam Ecclesiasticam diligenter et serio 
administramus. Prostibula quidem meretricum 
et coneubinarum, aut scortatorum greges non 
habemus: nec adulteria matrìmoniis anteponi- 
mus : nec lenocinium exercemus : nec de fomi- 
cibus stipendia coUigimus: nec incesta, et 
flagitiosas libidines» nec Aloisios, nec Casas» nec 
Diazios parrìcidas impune ferìmus. Nam si ista 
nobis placuissent» nihil opus erat» ut ab istorum 
societate» ubi ea yigent et habentur in pretio» 
discederemus» et ea causa in odia hominum, et 
in certissima perìcula incurreremus. Habuit 
Paulus quartus ante non ita multos menses 
Romse in carcere aliquot fratres Augustinianos, 
et complures Episcopos, et magnum numerum 
aliorum piorum hominum» religionis causa. 
Habuit tormenta : exercuit in iUos qusestiones : 
nihil reliquit intentatum* Ad extremum ex illis 
omnibus» quot potuit moechos, quot scortatores, 
qnot adulteros, quot incestos invenire? Sit 

Deo nostro gratia: etsi illi non sumus, quos 
esse oportebat, quosqne profitemur : tamen qui- 
cunque sumus, si cum istis conferamur, vel vita 
nostra atque innocentia, facile has calumnias 
refutabit. Nos enim non tantum libris et con- 
cionibus, sed etiam exemplis et moribus populum 
ad omne genus virtutis, et recte factorum co- 
hortamur. Evangelium docemus non esse os- 
tentationem scientiae, sed legem yitss : utque 
TertuUianus ait,^ Christianum hominem non 
loqui magnifico oportere, sed magnifice vivere ; 
nec auditores, sed factores legis justificari apud 
Deum. Ad haec omnia hoc etiam solent addere» 
idque onmi conviciorum genere amplificare, nos 
esse homines turbulentos, Regibus sceptra de 
manibus eripere, populum armare, tribunalia 
evertere, leges rescindere, possessiones dissipare, 
regna ad popularem statum revocare,^ sursum 
deorsum onmia confundere : breviter in Repub. 
nihil integrum esse velie. O quoties bis verbis 
inflammaverunt animos Principum» ut illi in 
herba extinguerent lucem Evangelii, priusque 
illud odisse inciperent, quam nosse possent: 
utque Magistratus, quoties aliquem videret nos- 
trum, toties se putaret hostem videro suum ! 
Molestum quidem nobis esset ita odiose ac- 

' In Apologet. 45. 

' TertuUian in Apolog. 1, 2, et 8. 

cusari gravissimo crìmine Majestatis, nisi sciremus 
Chrìstum ipsum aliquando, et Apostolos, et infi- 
nitos alios homines pios et Chrìstianos, vocatos 
fuisse in invidiam, eodem fere crìmine. Nam 
Christus quidem quamvis docuisset dandum 
Cffisarì quod esset Caesarìs : tamen accusatus est 
seditionis, quod res novas molirì, et regnum 
appetere diceretur: itaque occlamatum est prò 
trìbunalibus publice adversus eum : " Si hunc 
dimittis, non es amicus Caesarìs."^ Et Apostoli, 
quamvis semper et constanter docuissent obtem- 
perandum esse Magistratibus, omnem animam 
superìorìbus Potestatibus esse subditam; idque 
non tantum propter iram et vindictam, sed etiam 
propter conscientiam : tamen dicti sunt commo- 
vere populum, et multitudinem ad rebellionem 
incitare. Amanus^ hoc maxime pacto, genus et 
nomen Judaeorum adduxit in odium^ apud 
Regem Assuerum, quod illos diceret esse populum 
rebellem et contumacem, et Principum edicta et 
jussa contemnere. Impius Rex Achabus, Elis 
Prophetae Dei, "Tu," (inquit,) "conturbas 
Israel.*'^ Amasias sacerdos Bethel, apud Re- 
gem Hieroboam accusat Amos Prophetam con- 
spirationis: "Ecce," (inquit,^) "Amos conju- 
rationem fecit centra te, in medio domus Israel.*' 

^ Joan. xix. 12. ' Alit. Hatnanus. 

* Hest. ili. 8, &c. * 3 Reg. xviii. 18. 

^ Amos vii. 10. 

Brevìter, TertuUianus ait,^ adversus omnes Chris- 
tianos hanc suo tempore accusationem fuisse 
publicam, esse illos proditores, esse perduelles, 
esse hostes humani generis. 

Quare si nune quoque yeritas male audiat, et 
eadem cum sit, iisdem nune eontumeliis affìciatur, 
quibus affeeta est olim ; etsi id molestum et ingra- 
tum est, novum tamen aut insolens videri non 
potest. 

Facile istis fuit ante annos quadraginta, ista 
maledieta, et alia graviora in nos confingere, cum 
in mediis illis tenebrìs exoriri primum coepisset, 
et lucere radius aliquis ignotae tum et inaudita^ 
yeritatis ; cum Martinus Lutherus, et Hulderìcus 
Zuinglius, praestantissimi viri, et ad illustrandum 
orbem terrarum a Deo dati, primum accessissent 
ad Evangelium : cum et res adhuc nova esset, et 
erentus incertus, et animi kominum suspensi 
atque attoniti, et aures apertse ad calunmias, et 
nuUum in nos tam grave flagitium fingi posset, 
quod non propter rei ipsius novitatem atque 
insolentiam, facile a populo crederetur. Ita enìm 
veteres hostes Evangelii, Symmachus, Celsus, 
Julianus, Porphyrius, olim aggressi sunt accusare 
omnes Christianos seditionis, et Majestatis, ante- 
quam aut Princeps, aut populus, quinam illi 
Christiani essent, aut quid profìterentur, aut 

' In Apol. cap. 37. 

quid crederent, aut quid vellent, scire possenL 
Nunc vero postquam etiam hostes nostri videst, 
et negare non possunt, nos semper omnibus dictìs 
nostris, scrìptisque diligenter admonuisse populum 
ofiicii sui, ut Principibus suis et Magistratibus, 
quamvis impiis, obtemperarent, idque et usus ipse, 
et experientia satis docet, et omnium hominum» 
quieunque atque ubicunque sunt, oculi vident et 
contestantur ; putidum erat ista objicere, et, cum 
nova et recentia crìmina nulla essent, obsoletìs 
tantum mendaciis nobis invidiam facere voluisse. 
Agimus enim Deo nostro, cujus haec solius 
causa est, gratias, in omnibus regnis, ditionibus, 
Rebuspub. quse ad Evangelium accesserunt, 
nuUum unquam adhuc hujusmodi exemplum 
extitisse. NuUum enim nos regnum evertimus : 
nullius ditionem aut jura minuimus: Rempub. 
nullam turbavimus. Manent adhuc suo loco, et 
avita dìgnitate Reges Anglise nostrae, Daniae, 
Sueti^, Ducea Saxonìse, Comites Palatini, Mar- 
chiones Brandeburgici, Lantgravii Hessise, Res- 
puì). Helvetiorum, et Rhsetorum, et liberae 
Civitates, Argentina, Basilea, Francofordia, Ulma, 
Augusta, Norimberga, omnes eodem jure, eo- 
demque statu quo fuerunt antea, vel potius, quia 
propter Evangelium populum habent obsequen- 
tiorem, multo meliore. Eant sane in illa loca, 
ubi nunc Dei beneficio auditur Evangelium, Ubi 
plus majestatis ? Ubi minus fastus et tyrannidis ? 

Ubi Prìnceps magis colitur ? Ubi populus minus 
tumultuatur ? Ubi unquam fuit publica res, ubi 
Ecclesia tranquìllior ? 

At Rustici, inquies, a principio hujus doctrinse 
passim coeperunt furere, et tumultuari per Ger- 
maniam. Esto. At in illos promulgator hujus 
doctrinee Martinus Lutherus yehementiseime 
atque acerrime multa scripsit, eosque ad pacem 
et ad obedientiam revocavit. 

Quod autem objici solet interdum ab hominibus 
imperitis rerum, de mutato statu Helvetiorum, et 
interfecto Duce AustrisB Leopoldo, et patria in 
libertatem vindicata, factum est id (uti ex omni- 
bus historiis satis constat) ante annos ducentos 
eexaginta, sub Bonifacio octavo, cum maxime 
vigeret potestas Pontificum, ducentos circiter 
annos antequam Hulderìcus Zuinglius, aut 
docere inciperet Erangelium, aut omnino natus 
esset.^ Ex eo vero tempore semper illì omnia 
pacata et tranquilla habuerunt, non tantum ab 
hoste extemo, sed etiam a tumultu intestino. 

Quod si peccatum fuit patriam suam ab extema 
dominatione, prsBsertim cum insolenter et tyran- 
nice opprìmerentur, liberare : tamen vel nos 
alienis, vel illos avitis crìminibus onerare, et 
iniquum, et absurdum est 

Sed ò Deum immortalem I an Romanus Epis- 
copus accusabit nos perduellionis ? An ille 
docebit populum obtemperare, atque obsequi 

Magistratibus ? Aut omnino rationem Majesta- 
tis habet ullam? Cur ergo nunc ille, (quod 
nullus veterum Episcoporum Romanorum un- 
quam fecit) quasi omnes Reges et Principes, 
quicunque atque ubicunque sint, velit esse 
servos suos, patitur se a suis parasitis,'' Dominum 
domìnantium appellali ? Cur ille se jactat esse 
Regem regum, et habere jus regium^ in sub- 
ditos? 

Cur omnes Imperatores et Monarehas jure- 
jurando adigit in verba sua? Cur Majestatem^ 
Imperatoriam septuagies septies se inferiorem 
esse gloriatur; idque ea maxime causa, quod 
Deus duo lumina in coelo fecerit: quodque 
ccBlum et terra non in duobus principiis, sed in 
uno principio creata fuerìnt ? Cur ille, ejusque ^ 
sectatores, Anabaptistarum et Libertinorum more, 
quo licentius et securius grassarentur, jugum 
excusserunt, et se ab omni civili potestate exe- 
merunt ? 

Cur ille Legatos suos, hoc est, caUidissimos 
exploratores, habet tanquam in insidiis, in aulis, 
in conciliis, in cubiculis Regum omnium ? Cur 
ille, ubi visum est, Principes Christianos inter se 
committit, et prò sua libidine turbat seditionibus 
orbem terrarum ? Cur proscribit, et prò Ethnico 

^ August. Steuchus. Anton, de Rossellis. 

• Alit Regum, • De M^*or. et Obed. solit. 

* De Major, et obed. Unam sanctam. 

et Pagano haberi vult, si quis Prìnceps Chrìstia- 
nus ab imperio suo discesserìt: et indulgentias 
ita liberaliter pollicetur, si quis quacunque ratione 
interficiat hostem suum? An ille conservat 
imperia et regna, aut onmino consultum cupit 
otio publico ? — Ignoscere nobis debes, pie lector, 
si ista videmur acrius et vehementius agere quam 
deceat homines Theologos. Tanta enim est rei 
indignitas, tantaque in Pontifice, tamque impotens 
libido dominandi, ut aliis verbis aut tranquillius* 
proponi non possit. Ille enim in publico con- 
cilio^ ausus est dicere, omne jus regum omnium 
a se pendere. Ille ambitionis, et regnandi causa 
distraxit Romanum Imperium ; et commovit, ac 
laceravit orbem Christianum. Ille Romanos 
atque Italos, seque adeo ipsum jurejurando, quo 
Imperatori Graeco obstringebatur, perfide Ubera- 
vit: et subditos ad defectionem solicitavit: et 
Carolum Magnum Martellum e Gallia in'Italiam 
evocavit : et eum novo more Imperatorem fecit.^ 
Ille Gallorum Regem Chilpericum, non malum 
Principem, tantum quod ipsi non placeret, de 
regno dejecit, et in ejus locum Pipinum surro- 
gavit. Ille ejecto (si id efficere potuisset) Phi- 
lippo Pulchro Rege, decrevit atque adjudicavit 
regnum Galliae ^ Alberto Regi Romanorum. Ille 



* Clemens 5, in Concil. Viennensi. Leo Papa III. 
» Zacharias Papa. * Clemens Papa VII. 

florentissimflB civitatis, et Reipublicse Florentiae,^ 
patrìae suae, opes fregit, eamque e libero et 
tranquillo statu, unius libidini in manum tradidit. 
Ille cohortatione sua effecit, ut tota Sabaudia 
bine ab Imperatore Carolo quinto, inde a Gal- 
lorum Rege Francisco, misere discerperetur, et 
infelici Duci, vix una civitas quo se reciperet, 
relinqueretur. 

Taedet exemplorum, et molestum esset omnia 
Romanorum Pontifìcum egregie facta commemo- 
rare. — Quarum, obsecro, partium erant illi, qui 
Henricum septimum Imperatorem veneno sustu- 
lerunt in Eucharistia ? qui Victorem Papam in 
sacro calice? qui Joannem nostrum Regem 
AnglisB in mensario poculo? Quicunque illi 
tandem, et quarumcunque partium fuerint, Lu- 
therani certe, aut Zuingliani non fuerunt Quis 
hodie summos Reges et Monarchas admittit ad 
oscula beatorum pedum? Quis Imperatorem 
jubet sibi adstare ad fraenum: et Gallorum 
Regem ad ferrum illud pensile quo in equum 
ascenditur? Quis^ Franciscum Dandalum, Du- 
cem Venetiarum, Regem Cretae ac Cypri, catenis 
vìnctum abjecit sub mensam suam, ut ossa ligu- 
riret inter canes? Quis'' Imperatori Henrico 
sexto, Romse diadema non manu, sed pede 

^ Idem Clemens. * Sabellicus. 

^ Ccelestinus Papa. 

imposuit :^ et eodem pede rursus dejecit, atque 
etiam addidit, habere se potestatem et creandi 
Imperatores, et summovendi ? Quìs Henrieum 
filium annavìt in Imperatorem Henrieum quartum 
patrem suum: efiecitque ut pater a filio suo 
caperetur, et detonsus atque ignominiose habitus, 
conjiceretur in monasterium, et inedia, ac moerore 
contabesceret ? Quis^ cervices Imperatoris Fre- 
derìci subjecit foedum in modum pedibus suis : 
et quasi id non esset satis, addidit etiam insuper 
ex Psalmis Davidis, Super Aspidem et basiliscum 
ambulabis, coneulcabis leonem et dracoflem: 
quale exemplum spretae et contemptae Majes- 
tatis, nunquam antea ulla memoria auditum 
fuerat: nisi forte vel in Tamberlane Scytha, 
homine fero et barbaro, vel in Sapore Rege 
Persarum ? 

Omnes isti fuerunt Papae : omnes Successores 
Petri : onmes Sanctissimi, quorum singulas voces, 
singula nobis oporteat esse Evangelia. 

Si nos rei sumus Majestatis, qui Prineipes 
nostros coUmus, qui illis omnia, quantum quidem 
per Verbum Dei fas est, deferimus, qui prò illis 
precamur; quid ergo isti sunt, qui non tantum 
haec feeerunt omnia, quas diximus, sed etiam ea 
quasi optime facta comprobarunt ? An vero illi 
aut ad hunc modum docent populum revereri 

* Hildebrandus Papa. ' Alexander III. 

Magistratum ; aut satìs verecunde possunt nos, 
tanquam homines seditìosos, et perturbatores 
pacis publicae, et Majestatis contemptores ac- 
cusare ? Nam DOS quidem nec jugum excutimus, 
nec regna movemus, nec Reges aut facimus aut 
dejìcimus, nec imperia transferimus, nec Regibus 
nostrìs venena propinamus, nec illis pedes oscu- 
landos porrigimus, nec pedibus nostrìs illorum 
cervicibus insultamus. Haec potius est Proféssio, 
haec est Doctrìna nostra; omnem animam,' 
quaecunque tandem ea sit, sive sit Monachus, 
8Ìve*Evangelista, sive Propheta, sive Apostolus, 
oportere Regibus et Magistratibus esse subditam : 
et Pontificem adeo ipsuni (nisi Evangelistis, nisi 
Prophetis, nisi Apostolis major videri velit) quod 
veteres Episcopi ^ Romani melioribus temporibus 
semper fecerunt, oportere Imperatorem dominum 
suum et agnoscere, et appellare. Nos publice 
docemus, ita obtemperandum esse Principibus, 
tanquam hominibus a Deo missis: quique illis 
resistit, illum Dei ordinationi resistere. Hasc 
sunt instituta nostra : haec in lìbris, haec in con- 
cionibus nostris, haec in moribus, et modestia 
populi nostri elucescunt 

Illud vero, quod nos dicunt discessisse ab 
unitate Ecclesiae catholicae, non tantum est 

odiosum ; sed etiam, etsi verum non est, tamen 
speciem aliquam et similitudinem habet veri. 
Apud populum vero et imperitam multitudinem, 
non tantum vera et eerta fìdem faciunt, sed etiam 
si quae sint, quae videri possint verìsimilia. Ita- 
que videmus vafros homines, et callidos, quibus 
vera non suppeterent, semper verisimilibus pug- 
na visse ; ut qui rem ìpsam penitus ìntueri non 
possent, specie saltem aliqua et probabilitate cape • 
rentur. Olim quod veterea Christiani,^ Patres 
nostri, cum preces Deo ad^iberent, ad, orientem 
Solem converterentur, erant qui dicerent, eos 
Solem venerari, et habere prò Deo. Cumque 
illi dicerent, se, quod ad aeternam et immortalem 
vitam attìnet, non aliunde vivere, quam de carne 
et sanguine ejus Agni, qui non haberet labem, 
hoc est, Servatoris nostri Jesu Christi : invidi et 
inimici crucis* Christi (quibus id tantum erat 
curse, ut Religio Christiana quacunque ratioiie 
male audiret) persuaserunt populo, esse eos homi- 
nes impios, mactare humanas hostias, et sangui- 
nem humanum bibere. Cumque illi dicerent, 
apud Deum nec marem esse nec fceminam, nec 
omnino, quod ad justitiam adipiscendan^ attinet, 
distinctionem esse uUam personarum, seque omnes 
inter se sorores fratresque s^lutarent; non de- 

erant^ qui calumniarentur, Christianos nuUum 
habere Inter se discrimen aut aetatis, aut generis: 
sed omnes bestiarum rìtu promiscue inter se 
concumbere. Et cum precationis et Evangeli! 
audiendi causa saepe inter se in crypta, et abdita 
quaedam loca convenirent ; quod idem interdum 
ab hominibus conjuratis soleret fieri, rumores 
publice spargebantur, eos conspirare inter se, et 
habere Consilia vel de occidendis Magistratibus, 
vel de evertenda Repub. Quodque ad agitanda ^ 
sacra Mysterìa, de instituto Christi adhiberent 
panem et vinum, putabantur a multis non Chrìs- 
tum colere, sed Bacchum et Cererem : quod illa 
numina ab Ethnicis hominibus profana super- 
stitione, simili ritu, pane et vino colerentur. 

Credebantur ista a multis, non quod vera 
essent (quid enim esse posset minus ?) sed quod 
essent verisimilia, et specie aliqua veri possent 
fallere. 

Ita isti nos calumniantur esse haereticos, ab 
Ecclesia et Christi Communione discessisse : non 
quod ista vera esse credant, (ncque enim id illis 
curae est,) sed quod ea hominibus imperitis possint 
aliqua forte ratione videri vera. Nos enim dis- 
cessimus, non ut haeretici solent, ab Ecclesia 
Christi, sed, quod omnes boni debent, a malorum 
hominum et hypocritarum contagione. Hic 

* Tertull. in A poi. cap. 39. * Augustin. 

tamen isti mirìfice triumphant :*illaiu esse Eccle- 
siam : illam esse Sponsam Chrìsti : illam esse 
Columnam Veritatis: illam esse Aream Noe, 
extra quam nulla salus sperali possit : Nos vero 
discessionem fecisse : Chrìsti tunicam lacerasse, 
a corpore Chrìsti avulsos esse ; et a fide Catho- 
liea defecisse. Cumque nihil relinquant indictum 
quod in nos, quamvis falso et calumniose, dici 
possit, hoc tamen unum non possunt dicere, nos 
vel a Verbo Dei, vel ab Apostolis Chrìsti, vel 
a prìmitiva Ecclesia descivisse. 

Atqui nos Chrìsti et Apostolorum, et sancto- 
rum Patrum, Prìmitivam Ecclesiam semper judi- 
cavimus esse Catholicam: nec eam dubitamus 
Arcam Noe, Sponsam Chrìsti, columnam et firma- 
mentum Verìtatis appellare, aut in ea omnem 
salutis nostrae rationem collocare. 

Odiosum quidem est, a societate, cui assueveris, 
discedere ; maxilue vero illorum hominum, qui 
quamvis non sint, tamen videantur saltem, atque 
appellentur Christiani. Et certe nos istorum 
Ecclesiam, qualiscunque tandem ea nunc est, vel 
nominis ipsius causa, vel quod in ea Evangelium 
Jesu Christi, aliquando vere ac pure illustratum 
fuerìt, non ita contemnimus : nec ab ea nisi neces- 
sario, et perìnviti decessionem fecìssemus. Sed 
quid si in Ecclesia Dei idolum excitetur, et deso- 
latio illa'^ quam Chrìstus futuram praedixit stet 

' Matt. xxiv. 15. 

palam in loco saDcto? Quid si arcam Noe 
prsedo aliquis, aut pirata occupet ? Certe isti, 
quoties Ecclesiam nobis praedicant, se ipsos solos 
eam faciunt, et omnes illos titulos sibi ipsis 
adscribunt; atque ita triumphant, ut olim illi 
qui clamabant, ^'Templum Domini, Templum 
Domini :" aut ut Pharissei et Scribae,^ eum jacta- 
rent se esse filios Abrahami. 

Ita inani splendore imponunt simplicibus, nos- 
que nomine ipso Ecclesiae quserunt obruere : ut 
si latro, occupata domo aliqua aliena, et vel vi 
exturbato, vel interfecto domino, eam postea ad- 
scribat sibi, et herilem filium de possessione de- 
jiciat: aut si Antichristus, postquam occupabit 
Templum Dei, dicat postea illud jam esse suum, 
et nihil ad Christum pertinere. - Nam isti quidem 
cum in Ecclesia Dei nihil Ecclesiae simile reli- 
querint, Ecclesiae tamen patroni et propugnatores 
videri volunt : prorsus ut Gracchus olim defen- 
debat aerarium, cum largitionibus faciendis, et 
insanis sumptibus aei*arium funditus effudisset. 
Nihil autem unquam tam impium aut absurdum 
fuit, quin Ecclesiae nomine facile tegi et defendi 
posset. Faciunt enim etiam vespae favos; et 
impii coetus habent similes Ecclesiae Dei. 

At non quicunque dicuntur populus Dei, sunt 
itatim populus Dei : nec quicunque sunt ex patre 
Israele, sunt omnes Israelitae. Haeretiei Ariani 

• Joan. vili. 39. 

se solos^ jactabant esse Catholicos : caeteros 
omnes modo Ambrosianos, modo Athanasianos, 
modo Johannitas appellabant Nestorius, ut ait 
Theodoretus, cum esset haereticus, tamen tegebat 
se Tfjc òpdo^oliag 7rpo(r)(ijfiaTi, hoc est, specie qua- 
dam, ac velo Orthodoxae fidei. Ebion, quamvis 
sentiret cum Samaritanis, tamen ut Epiphanius 
ait, appellar! volebat Christianus. Mahometani 
hodie, quamvis eos ex omnibus historiis satis 
constet, idque ipsi negare non possint, ab Agara 
ancilla ducere originem, tamen quasi oriundi sint 
a Sara muliere libera, et uxore Abrahami, no- 
minis ipsius et stirpis causa, malunt appellari 
Saraceni. 

Ita Pseudoprophetae omnium temporum qui 
sese Prophetis Dei, qui Esaise, qui Hieremiae, 
qui Christo, qui Apostolis opponebant, nihil un- 
quam aeque crepabant, atque nomen Ecclesise. 
Neque eos alia de causa ita acerbe lacerabant, 
aut perfugas et apostatas appellabant, quam quod 
a sua societate discessissent, et instituta majorum 
non observarent. Quod si nos hominum tantum 
illorum, a quibus tum Ecclesia regebatur, judi- 
cium sequi, aliud autem nihil, nec Deum, nec 
ejus verbum spectare volumus: negari prorsus 
non potest, Apostolos, quod a Pontifìcibus et 
Sacerdotibus, hoc est, ab Ecclesia Catholìca de- 
fecissent, et illis invitis et reclamantibus, multa 
• Aug. Epist. 48. ad Vincen. 

in Religione innovassent, recte fuisse ab illis, et 
secundum leges condemnatos. Itaque, ut An- 
tseum aiunt olim ab Hercule tollendum fuisse a 
Terra matre, antequam ab eo posset vinci: ita 
adversarii nostri, ab ista matre sua, hoc est, ab 
ista inani specie atque umbra Ecclesise, quam 
prae se gerunt, levandi sunt : alioqui non possunt 
cedere Verbo Dei. Itaque Hieremias, Nolite, 
inquit,^ tantopere jactare, esse apud vos Tem- 
plum Domini: vana ea fiducia est: Sunt enìm 
ista, inquit, verba mendacii. Et Angelus in 
Apocalypsi : Dicunt, inquit,* se Judaeos esse, at 
sunt Synagoga Satanae. Et Christus, cum Pha- 
rissei jactarent genus et sanguinem Abrahami : 
Vos, inquit,^ ex Diabolo patre estis : Abrahamum 
enim patrem non refertis. A e si illis ita diceret : 
" Non estis id quod tantopere dici vultis, Impo- 
nitis populo inanibus titulis, et ad evertendam 
Ecclesiam abutimini nomine Ecclesiae." Quare 
hoc istos primum liquido et vere probasse opor- 
tuit : Ecclesiam Romanam esse veram et ortho- 
doxam Ecclesiam Dei ; eamque, ut hodie ab ipsis 
administratur, cum primitiva Christi, Apostolo- 
rum, et sanctorum Patrum Ecclesia, quam non 
dubitamus fuisse Catholicam, convenire. Nos 
quidem, si inscitiam, si errorem, si superstitionem, 
si cultum idolorum, si hominum inventa, eaque 

» Hier. vii. 4. ■ Apoc. ii. 9. • Joan. viii. 44. 

saepe pugnantia cum sacrìs Scripturìs, judìcasse- 
mus aut piacere Deo, aut ad aeternam salutem 
esse satis : aut si statuere potuissemus, Verbum 
Dei, ad aliquot tantum annos fuisse scriptum, 
postea oportuisse abrogari : aut omniuo, dieta et 
jussa Dei subjicienda esse voluntati humanse, ut 
quicquid ille dicat, aut jubeat, nisi Romanus 
Episcopus idem velit et jubeat, prò irrito et in- 
dicto habendum sit : si haec in animum nostrum 
inducere potuissemus credere: fatemur nihil 
fuisse caussB, cur istorum societatem relinquere- 
mus. Quod autem nunc fecimus, ut discedere- 
mus ab illa Ecclesia, cujus errores testati, ac 
manifesti essent ; quseque jam aperte discessisset 
a Verbo Dei : ncque tam ab ea, quam_a^ ^^^ 
enroribus; idque non turbulente aut improbe, 
sed tranquille ac modeste faceremus: nihil aut 
a Christo, aut ab Apostolis fecimus alienum. 
Ncque enim ea est Ecclesia Dei, qusB infuscarì 
labe aliqua non possit, aut non interdum egeat 
instauratione : alioqui quid tot Coitionibus et 
Conciliis opus est ; sine quibus, ut ait ^gidius,^ 
stare fides Christiana non potest ? Quoties enim, 
inquit, Concilia intermittuntur, toties Ecclesia 
a Christo derelinquitur. Aut si nihil periculi 
est, ne quid Ecclesia detrimenti accipiat: quid 
opus est, ut nunc quidem est apud istos, inanibus 

* In Lateran. Concil. sub Julio II. 

nominibus Episcoporum ? Cur enim illi Pastores 
appellantur, si oves nuUae sunt quae possint er- 
rare ? Cur vigiles, si civitas nulla est quae possit 
prodi? Cur columnae, si nìhil est quod possit 
mere? Statim ab initio rerum, Ecclesia Dei 
coepta est propagari, eaque instructa coelesti ver- 
bo, quod Deus ipse fuderat ab ore suo : instructa 
sacris caeremoniis, instructa Spiritu Dei, instructa 
Patriarchis et Prophetis : atque ita continuata est 
ad ea usque tempora, cum Christus sese ostende- 
ret in carne. 

Sed, o Deum Immortalem! quotìes ea interim, 
et quam horribiliter obscurata atque imminuta 
est! Ubi enim ea tum fuit, cum omnis caro^ 
contaminasset viam suam super terram ? Ubi ea 
fuit, cum ex omni mortalium numero, octo tan- 
tum essent homines, et ne illi quidem omnes casti 
ac pii, quos Deus a communi clade, atque inter- 
itu vellet esse superstites ? Cum Elias Propheta® 
ita lugubriter et acerbe quereretur, se solum ex 
omni terrarum orbe relictum esse, qui Deum 
vere, et rite coleret: cumque Esaias diceret,'' 
Argentum populi Dei, hoc est, Ecclesiae, factum 
esse scoriam: et civitatem eam, quae aliquando 
fìdelis fuerat, factam esse meretricem; et in ea 
a capite usque ad calcem, in toto corpore nihil 
esse integrum: aut cum Christus diceret,^ Do- 

« Gen. vi. 12. «3 Reg. xix. 14. 

mum Dei a Pharisseis et Sacerdotibus factam 
esse speluneam latronum ? Scilicet Ecclesia, ut 
ager frumentarius, nisi exaretur, nisi subigatur, 
nisi colatur, nisi curetur, prò tritico carduos, et 
lolium et urticas proferet. Itaque Deus subinde 
misit Prophetas et Apostolos, postremo etiam 
Christum suum, qui populum in viam reducerent, 
et Ecclesiam vacillantem in integrum instaura- 
rent. Neve quis dicat haec in lege tantum, in 
umbra atque in infantia contigisse, cum figuris et 
caeremoniis veritas tegeretur, cum nihil adhuc ad 
perfectum adductum esset, cum lex non in cor- 
dibus hominum, sed in lapidibus incideretur (etsi 
ridiculum est illud quoque ; idem enim omnino 
erat etiam tum Deus, idem Spiritus, idem Chris- 
tus, eadem Fides, eadem Doctrina, eadem Spes, 
eadem Haeredìtas, idem foedus, eadem vis Verbi 
Dei : Et Eusebius ait,^ Omnes fìdeles usque ab 
Adamo, re quidem ipsa Christianos fuisse, quam- 
vis non ita dicerentur:) ne quis, inquam, ita dicat, 
Paulus Apostolus jam tum in Evangelio, in per- 
fectione, in luce, similes errores et lapsus depre- 
hendit : ut ad Galatas, quos jam antea instituerat, 
necesse habuerit ita scribere : ^ Vereor ne inter vos 
frustra laboraverim, et vos frustra audiveritis 
Evangelium.' Filioli mei, quos iterum parturio, 
donec Christus formetur in vobis. Nam de Corìn- 

* Eccl. Hist. lib. ]. cap. 4. 
» Gal.iv. U. • Ver, 19. 

thìorum Ecclesia, quam illa foede fuerit inquinata, 
nihil est necesse dicere. — Jam vero, an Galatarum 
et Corìnthiorum Ecclesiae labi potuerunt, sola 
Romana Ecclesia errare, et labi non potest? 
Certe Christus tanto ante praedixit' de Ecclesia 
sua, fore aliquando tempus, cum desolatio staret 
in loco sancto. Et Paulus Antichristum ait,^ 
aliquando positurum esse tabernaculum suum in 
Tempio Dei : et futurum ut homines sanam doc- 
trinam non sustinerent/ sed in ipsa Ecclesia ad 
fabulas converterentur. Et Petrus, futures, ait,® 
in Ecclesia Christi magistros mendaciorum. Et 
Daniel Propheta, de ultimis temporibus Anti- 
christi, Veritas, inquit,'' eo tempore prostemetur, 
et conculcabitur in terra. Et Christus, tantam 
ait^ fore calamitatem et confusionem rerum, ut 
etiam electi, si posset fieri, abducendi sint in 
errorem. Atque ista omnia futura, non apud 
Paganos aut Turcas, sed in loco sancto, in Tem- 
pio Dei, in Ecclesia, in coetu ac societate illorum, 
qui professuri sint nomen Christi. 

Et, quamvis ista vel sola possint homini pru- 
denti esse satis, ne temere patiatur imponi sibi 
nomine Ecclesiae, ut ne quid in eam ex Verbo 
Dei velit inquirere: tamen multi etiam ssepe 
Patres, viri docti et pii, vehementer questi sunt, 

* Matt xxiv. 15. * 2 Thess. ii. 4. 

haec omnia suis temporibus accidisse. Deus enim 
in media illa caligine tamen voluit esse aliquos, 
qui, etsi non lucem ita conspicuam et illustrem 
darent, tamen quasi scintillam aliquam, quam 
homines in tenebrìs notare possent, accende- 
rent. 

Certe Hilarìus, cum res adhuc incorruptse 
quodammodo essent et integrae, tamen, Male, 
inquit,^ vos parietum amor cepit : male Ecclesiam 
Dei in tectis aedificiisque veneramini : male sub 
iis pacis nomen ingerìtis. Anne ambiguum est, 
in iis Antichristum esse sessurum? Montes 
mihi, et sylvae, et lacus, et carceres, et voragines 
sunt tutiores: in illis enim Prophetae, aut ma- 
nentes aut demersi. Dei Spiritu prophetabant 

Gregorìus, quasi videret, atque animo prospi- 
ceret ruinam rerum, ad Joannem Episcopum 
Constantinopolitanum, qui prìmus omnium se 
novo nomine salutari jusserat Universalem 
Episcopum totius Ecclesiae Christi, ita scripsit : ^ 
Si Ecclesia pendebit ab uno, tota corruet. Et 
quis est, qui non hoc jam olim factum viderit ? 
Jam olim Episcopus Romanus Ecclesiam totam 
a se uno pendere voluit ; quare mirum non est, 
si ea jam olim tota corruerit. Bernardus Abbas, 
ante annos quadringentos, Nihil, inquit, jam in- 
tegrum est in Clero : superest ut reveletur homo 

' Centra Auxentium. 

peccati. Idem in conversione D. Pauli : Videtur, 
inquit, jam cessasse persecutio: immo jam in- 
cipit persecutio ab illis, qui in Ecclesia primas 
obtinent. Amici tui et proximi tui adversus te 
appropinquàrunt et steterunt : a pianta pedis us- 
que ad verticem capitis, non est ulla sanitas. 
Egressa est iniquità» a senioribus judicibus, vi- 
cariis tuis, qui videntur regere populum tuum. 
Non possumus jam dicere, ut est populus, sic est 
Sacerdos ; quoniam non ita est populus, ut Sacer- 
dos. Heu, heu, Domine Deus I ipsi sunt in per- 
secutione tua primi, qui videntur in Ecclesia tua 
primatum diligere, et gererp prìncipatum. Idem 
in Cantica;^ Omnes amici, omnes inimici : omnes 
necessarìi, omnes adversarii: servi Christi, ser- 
viunt Antichrìsto. Ecce in pace mea amarìtudo 
mea est amarìssima. Rogerus Bacon, magni no- 
minis vir, cum acri oratione perstrinxisset mise- 
rabilem statum sui temporis: Isti, inquit,^ tot 
errores, Antichristum requirunt. 

Gerson queritur, suo tempore omnem vim 
sacrae Theologiae, ad ambitiosum certamen in- 
geniorum, et meram Sophisticam fuisse revoca- 
tam. 

Fratres Lugdunenses,^ homines, quod quidem 
ad vitae rationem attinet, non mali, Romanam 
Ecclesiam, a qua tum una oracula omnia pete- 

' Serm. 33. ' In libello de Idiomate linguarum. 

* Pauperes a Lugduno. 

bantur, fìdenter solebant afRrmare, esse meretri- 
cem illam Babylonicaiu, de qua tain perspicuaB 
extent prsedictiones in Apocalypsi, et coetum 
inferorum. 

Scio horum hominum autoritatem apud istos 
levem esse. Quid ergo, si illos testes advoco, 
qui solent ab ipsis adorari? 

Quid si dico ^ Adrianum Episcopum Romanum 
ingenue eonfessum esse, omnia ista mala a Ponti- 
ficio culmine coepisse mere ? 

Pighius in eo fatetur erratum esse, quod in 
Missam, quam alioqui videfi vult Sacrosanctam, 
abusus complures invecti sint. Gerson, quod 
multitudine levissimarum caeremoniarum vis om- 
nis Spritus Sancti, quam in nobis vigere oportuit, 
et vera pietas sit extincta. Graecia tota atque 
Asia, quod Pontifices Romani Purgatoriorum 
suorum, et Indulgentiarum nundinis, et vim ho- 
minum conscientiis attulerint, et illorum loculos 
expilaverint 

De Tyrannide vero Episcoporum Romanorum 
et fastu Persico, ut alios taceamus, (quos illi, 
quod vitia sua libere et ingenue reprehendant, 
hostium fortasse suorum loco numerabunt) illi 
ipsi, qui Romae, in Urbe sancta, in oculis sanctis- 
eimi patris egerunt vitam, et omnia ejus intima 
videre potuerunt, et nunquam a Catholica fide 
discesserunt, Laurentius Valla, Marsilius Patavi- 

■ Platina. 

nus, Franciscus Petrarcha, HieroDymus Savana- 
rola, Abbas Joachimus, Baptista Mantuanus, et 
ante istos omnes, Bernardus Abbas, saepe mul- 
tumque conquesti sunt : ipsumque interdum Pon- 
tificem, vere ne an falso nihil dicimus, certe non 
obscure sìgnificabant esse Antichristum. 

Ncque vero est, quod quisquam objiciat, fuisse 
illos Lutheri discipulos, aut 2kiinglii : Extiterunt 
enim non tantum annis, sed etiam seculis aliquot, 
antequam illorum nomina audirentur. Vide- 
bant illi etiam tum errores irrepsisse in Eccle- 
siam, eosque cupiebant emendatos. Et quid mi- 
rum, si Ecclesia erroribus abducta fuerit; ilio 
prsesertim tempore, cum nec Episcopus Roma- 
nus, qui summae rerum solus praeerat, nec alius 
fere quisquam, aut oflicium suum faceret, aut 
omnino officium suum intelligeret ? Vix enim 
est credibile, illis otiosis et dormientibus, Diabo- 
lum toto ilio tempore, aut dormivisse perpetuo, 
aut fuisse otiosum. Quid enim illi interim fue- 
rint, quaque fide curaverint domum Dei, ut nos 
taceamus, audiant saltem Bemardum suum : 

"Episcopi," (inquit)^ "quibus nunc commissa 
est Ecclesia Dei, non doctores sunt, sed seducto- 
res : non pastores, sed impostores : non Praelati, 
sed Pilati." 

Haec Bernardus de Pontifice, qui se summum 
appellabat, deque Episcopis qui tum sedebant ad 

' Ad Eugenium. 

gubernaculum. Non erat ille Lutheranus, non 
erat haeretìcus, ab Ecclesia non discesserat : ta- 
men Episcopos ìUos, qui tum erant, non dubitavit 
seductores, impostores, Pilatos appellare. Jam 
vero cum populus palam seduceretur, et oculis 
hominum Christianorum imponeretur, et Pilatus 
sederet prò tribunalibus, et Christum Christique 
membra ferro flammaeque adjudicaret, O Deus 
bone, quo tum loco erat Ecclesia Christi I Ex 
tot autem tamque crassis erroribus, quem unquam 
isti errorem repurgaverunt ? aut quem omnino 
errorem agnoscere et confiteri voluerunt? 

Sed quoniam isti suam esse affìrmant univer- 
sam possessionem Ecclesiae Catholicae; et nos, 
quod cum ipsis non sentiamus, appeUant hsereti- 
cos ; vide sane, Ecclesia ista quam tandem habeat 
notam aut significationem Ecclesiae Dei. Ncque 
vero Dei Ecclesiam, si eam velìs serio et diligen- 
ter quaerere, est adeo difficile deprehendere. 
Est enim excelso et ' illustri loco,'' in vertice 
montis posita, aedifìcata videlicet in fundamen- 
tis Apostolorum et Prophetarum. Ibi (inquit 
Augustinus^) quaeramus Ecclesiam: ibi decerna- 
mus causam nostram. Utque alibi idem ait,^ 
Ecclesia ex sacris et canonicis Scripturis osten- 
denda est: quaeque ex illis ostendi non potest, 
non est Ecclesia. 

' Esa. ìì. 2. Eph. li. 20. " De Uoitate Eccl. e. Z. 

• Cap. 4. 

Nescio tamen quo pacto, reverentìane, an 
conscientia, an desperatione victoriae, ut latro 
crucem, ita isti semper horrent et fugiunt Ver- 
bum Dei. Neque id sane mirum. Ut enim 
cantharum aiunt in opobalsamo, odoratissimo 
alioqui unguento, faeillime extingui atque emori : 
ita illi causam suam in Verbo Dei, tanquam in 
veneno, extingui vident, et suffocari. 

Itaque sacrosanctas Scripturas, (quas Servator 
noster Jesus Christus non tantum in omni ser- 
mone usurpavit, sed etiam ad extremum sanguine 
suo consignavit) quo populum ab illis, tanquam 
a re periculosa et noxia, minore negotìo abìgant, 
solent literam frìgidam, ineertam, inutilem, mu- 
tam, oceidentem, mortuam appellare : quod nobis 
quidem perinde videtur esse, ac si eas omnino 
nuUas esse dieerent. Sed addunt etiam simile 
quoddam non aptissimum ; eas esse quodammodo 
nasum cereum,^ posse fingi flectique in omnes 
modos, et omnium instituto inservire. An Pon- 
tifex ista a suis dici nescit ? aut tales se habere 
patronos non intelligit? 

Audiat ergo quam sanate, quamque pie de hac 
re scribat Hosius quidam Polonus (ut ipse de se 
testatur) Episcopus, certe homo dìsertus, et non 
indoctus, et acerrimus ac fortissimus propugnator 
ejus causae. Mirabitur, opinor, hominem pium 
de illis vocibus quas sciret profectas ab ore Dei, 

* Pighius in llierarchia. 



^ 



ECCLESIA ANGLICANA. 81 

vel tam impie sentire potuisse, vel tam contume- 
liose scribere ; ita prsesertim, ut eam sententiam 
non suam unius proprìam videri vellet, sed isto- 
rum communem omnium. 

Nos, inquit,^ ipsas Scripturas, quarum tot jam 
non diversas modo, sed etiam contrarias inter- 
pretationes afferri yidemus, facessere jubebimus ; 
et Deum loquentem potius audiemus, quam ut 
ad egena ista elementa nos convertamus, et in 
illis salutem nostram constituamus. Non oportet 
Legis et Scripturse peritum esse, sed a Deo doc- 
tum. Vanus est labor qui Scripturis impenditur. 
Scriptum enim creatura est, et egenum quoddam 
elementum. Haec Hosius. Eodem prorsus spi- 
ritu atque animo, quo olim Montanus, aut Mar- 
cion, quos aiunt solitos esse dicere, cum sacras 
Scripturas contemptim repudiarent, se multo et 
plura et meliora scire, quam aut Christus unquam 
Bcivisset, aut Apostoli. Quid ergo hic dicam ? 
O Culmina^ ReligionisI O Prsesides Ecclesiae 
Christi I An hsec ea reverentia vestra est ; quam 
adhibetis Verbo Dei ? An nos sacras Scripturas, 
quas D. Paulus ait divinitus afflatas esse, quas 
Deus tot miraculis illustrarit, in quibus Christi 

' Hxc Hosius in lib. de expresso verbo Dei, sed astute, 
et sub alterius persona : quamvis et ipse alias eadem, io 
eodem etiam libro disertis verb. afiirmet. 

' Alit. Calumnia et Columnia; male. Forte scribend. est 
Colutnnas, Nam ver. Anglicana higus Apologie anno 
1571 edita, hunc locum sic exhibet, ye principal posfSf 
&c. 



82 APOLOGIA 

ipsius certissima vestigia impressa sint, quas om- 
nes sancti Patres, quas Apostoli, quos Angeli, 
quas Christus Ipse Filius Dei, cum opus esset, 
prò testimonio citarit ; an eas vos, quasi indignae 
sint quae a vobis audiantur, facessere jubebitis ? 
hoc est, Deo ipsi, qui vobis in Scripturis clarìs- 
sime loquitur, silentium imponetis? aut illud 
verbum, quo uno, ut Paulus ait, reconciliamur 
Deo ; quodque Propheta David ait^ sanctum et 
castum esse, et in omne tempus esse duraturum ; 
egenum tantum, et mortuum elementum appella- 
bitis ? Aut in eo, quod Christus ^ nos diligenter 
scrutari, quodque in oculis assidue habere jussit, 
omnem nostram operam dicetis frustra coUocari ? 
Et Christum, Apostolosque, cum hortarentur po- 
pulum ad sacras literas, ut ex illis abundarent 
in omni sapientia et scientia, voluisse hominibus 
fucum facere ? Non est mirum, si isti nos nos- 
traque omnia contemnant, qui Deum ipsum ejus- 
que oracula ita parvi faciant. Insulsum tamen 
erat, ut nos laederent, injuriam eos tam gravem 
facere Verbo Dei. 

Tamen quasi hoc parum esset, comburunt 
etiam sacrosanctas Scripturas, ut olim impius 
Rex Aza, aut Antiochus, aut Maximinus ; eas- 
que hsereticorum ^ libros appellanti omninoque 
id videntur velie facere, quod olim Herodes, ob- 

* Psa xix. 8. * Job. v. 39. 

* Alit. Solent hareticorum libros appellare. 

tinendse potentise suse causa, in Judsea fecit. Is 
enim, cum esset Idumseus,'' alienus a stirpe et 
sanguine Judaeorum, haberi tamen cuperet prò 
Judaeo, quo magis Regnum illorum, quod ab 
Augusto Cassare impetraverat, sibi, posterisque 
suis confirmaret; omnes Genealogias, qu8B apud 
illos in Archivis ab Abrahamo usque diligenter 
fuerant asservatae, et ex quibus facile nullo errore 
deprehendi posset, e quo quisque genere oriundus 
esset, jussit incendi et aboleri, videlicet, ne quid 
superesàet in posterum, quo ipse notari posset 
alieni sanguinis. Ita prorsus isti, cum omnia 
sua, quasi ab Apostolis, aut a Christo tradita, 
velint haberi in pretio ; ne quid uspiam supersit, 
quod hujuscemodi somnia, et mendacia, possit 
coarguere, aut incendunt, aut populo intervertunt 
sacras Scripturas. 

Recto sane, et yalde in istos apposite scribit 
Chrysostomus:^ Hseretici, inquit, clauduntjanuas 
yeritati. Sciunt enim si ìUsb pateant, Ecdesiam 
non foro suam. Et Theophylactus : Verbura, 
inquif. Dei est lucerna, ad quam fur deprehen- 
ditur. Et Tertullianus : Sacra, inquit, Scriptura 
haereticorum fraudes et furta convincit Cur 
enim celant, cur supprimunt Evangelium, quod 
Christus de tecto sonari voluit ? Cur illud lumen 
abdunt sub modium, quod stare oportuit in can- 

' jifricanus ttpud Euseb. Eccl. Hìst. lib. i. cap. 7. 
^ In opere imperfecto. 

delabro? Cur multitudinis imperitae csecitati 
atque inscitiae magis quam caussB bonitati con- 
fidunt ? An putant, artes jam suas non vìderi ? 
aut se nunc, quasi Gygis annulum habeant, posse 
ambulare inconspicuos ? Satis jam omnes, satis 
vident, quid sit in ilio scrinio pectoris Pontificii : 
vel hoc ipsum argumento esse potest, non recte 
ab illis, non vere agi. Suspecta merito videri 
debet ea causa, quse examen et lucem fugitat. 
Nam qui male facit, ut Christus ait, quaerit tene- 
bras et odit lucem. Animus bene sibi conscius 
ultro venit in conspectum, ut opera, qusB a Deo 
profecta sunt, videri possint. Illi autem non 
usque adeo caeci sunt, quin ut hoc satis videant, 
actum esse statim de regno suo : utque olim aiunt 
idola Daemonum, a quibus omnia tum oracula 
petebantur, repente obmutuisse ad aspectum 
Christi, cum ille venisset in terras: ita nune 
omnes artes suas ad aspectum Evangelii statim 
esse ruituras. Antichristus enim non abjicitur, 
nisi claritate^ adventus Christi. 

Nos quidem non, ut isti solent, ad flammas 
confugimus, sed ad Scripturas: nec illos ferro 
obsidemus, sed Verbo Dei. Ex ilio, ut Tertul- 
lianus ait, fidem alimus : ex ilio spem erigimus : 
ex ilio fìduciam firmamus. Scimus enim, Evan- 
gelium Jesu Christi esse vim Dei^ ad salutem, et 
in ilio esse seternam vitam: utque Paulus mo- 
• 2 Thess. ii. * Roip. i. 16. 

net,* ne Angelum quidem Dei de ccelo venientem 
audimus, si nos ab aliqua parte hujus doctrìnae 
conetur avellere. Immo, ut vir sanetissimus 
Justinus Martyr de se loquitur : Ne Deo quidem 
ipsi fìdem haberemus, si aliud nos doceret Evan- 
gelium. Nam quod isti sacrsus Scripturas, quasi 
mutas et inutiles, missas faciunt, et ad Deum 
potius ipsum in Ecclesia, et in Conciliis loquen- 
tem, hoc est, ad suos ipsorum sensus et sententias 
provocanti est ea ratio inveniendae veritatis et 
admodum incerta, et valde periculosa, et quo- 
dammodo fanatica, et a sanctis Patribus non ap- 
probata. Chrysostomus quidem ait, Multos esse 
saepe, qui jactent Spiritum Sanctum. At enim 
qui loquuntur de suo, falso se illum habere glori- 
antur. Quemadmodum enim, inquit, Christus 
negabat se loqui a seipso, cum loqueretur ex 
Lege et e Prophetis: ita nunc si quid prsBter 
Evangelium nomine Sancti Spiritus nobis obtru* 
datur, non est credendum. Ut enim Christus 
est impletio Legis et Prophetarum : ita Spiritus 
est impletio Evangelii. Haec Chrysostomus. 

Isti vero quamvis non habeant sacras literas, 
habent tamen fortasse Doctores veteres, et sanc- 
tos Patres. Id enim semper magnifice jactave- 
runt omnem antiquitatem, et perpetuum omnium 
temporum consensum a se facere: nostra vero 

• Gal. i. 8. 

omnia nova esse et recentìa, ante paucos istos 
annos prozimos nunquam audita. 

Certe in Religionem Dei nihil gravius dici 
potest, quam si ea accusetur novitatis. Ut enim 
in Deo ipso, ita in ejus cultu nihil oportet esse 
novum. Nescimus tamen quo pacto ab initio 
rerum ita vidimus semper fieri, ut quotieseunque 
Deus quasi accenderet, et hominibus patefaceret 
veritatem suam, quamvis ea non tantum antiquis- 
sima, sed etiam seterna esset, tamen ab impiis 
hominibus et hostibus, recens et nova diceretur. 
Impius et sanguinarius vir Aman,' ut Judaeos in 
odium adduceret, sic eos apud Regem Assuerum 
accusavit: Habes hic, inquit,^ Rex, populum 
novis quibusdam utentem legibus, ad omnes 
autem tuas leges contumacem et rebellem. 
Paulus etiam Athenis^ eum primum tradere 
ccepisset atque indicare Evangelium, dictus est 
novorum Deorum, hoc est, novae Religionis an- 
nunciator. Et an non possumus/ inquiunt, ex 
te scire, quse sit ista nova doctrina ? Et Celsus, 
cum ex professo scriberet adversus Christum, ut 
ejus Evangelium novitatis nomine per contemp- 
tum eluderet : An, inquit, post tot secula nunc 
tandem subiit Deum tam sera recordatio ? Eu- 
sebius etiam ^ autor est, Christianam Religionem 
ab initio contumeliee causa dictam fuisse yéay Kai 

* Alit Hantan, * Esth. lì. 8, &c. 

» Act. xvii. 18, 19. • Eccl. Hist. 1. i. e. 4. 

lévrivy hoc est, peregrinam et novain. Ita isti, 
nostra omnia, ut peregrina et nova condemnant : 
sua autem omnia quaecunque ea sunt, laudari 
volunt ut antiquissima. Ut hodie magi et ma- 
lefici» quibus cum diis inferis res est, dicere solent 
se habere libros suos, atque omnia sacra et re- 
condita mysterìa ab Athanasio, a Cyprìano, a 
Mose, ab Abelo, ab Adamo, atque etiam ab 
Archangelo Raphaèle, quo ars illa excelsior et 
divinior judicetur, quae ab hujusmodi patronis et 
inventorìbus profecta sit: ita isti, quo illa sua 
Religio, quam ipsi sibi, idque non ita pridem 
pepererunt, vel stultis hominibus vel parum quid 
agant quìdque agatur cogitantibus, facilius et 
magis commendetur, eam solent dicere ad se ab 
Angustino, ab Hieronymo, a Chrysostomo, ab 
Ambrosio, ab Apostolis, a Christo ipso per- 
venisse. 

Satis enim sciunt, nihil istis nominibus popu- 
larius esse, aut in vulgus gratius. Venim, quid 
si ea qusB isti nova viderì volunt, inveniantur esse 
antiquissima? Rursus, quid si ea fere omnia quae 
isti antiquitatis nomine tantopere praedicant, ubi 
ea probe ae diligenter excussa fuerìnt, ad extre- 
mum inveniantur recentia et nova ? 

Profecto Judaeorum leges, et caeremoniae, quam- 
vis eas Amanus'' accusaret novitatis, non poterant 
hominum cuiquam vere et recte cogitanti videri 

' Alit. Hamanut* 

novae. Erant enim antiquissimis tabulis consig- 
natse. Et Chrìstus, quamvìs eum multi putarent 
ab Abrahamo, et priscis Patrìbus discessisse, et 
novam quandam Religionem suo nomine invex- 
isse ; tamen vere respondit : ^ Si crederetis Mosi, 
crederetis mihi quoque. Nam doctrina mea 
non est ita nova. Moses enim, antiquissimus 
autor, cui vos omnia tribuistis,^ de me locutus 
est. Et D. Paulus Evangelium Jesu Christi, 
etsi a multis novum esse judicetur, tamen habet, 
inquit, antiquissimum testimonium Legis et Pro- 
phetarum. Nostra vero doctrina, quam rectius 
possumus Christi catholicam doctrinam appellare, 
ita non est nova, ut eam nobis Antiquus dierum 
Deus et Pater Domini nostri Jesu Christi, monu- 
mentis vetustissimis in Evangelio, et in Propfae- 
tarum atque Apostolorum libris commendarit: 
eaque nunc nova nemini videri possit, nisi si cui 
aut Prophetarum fides, aut Evangelium, aut 
Christus ipse videatur novus. Istorum vero 
Religio, si ita antiqua et vetus est, uti eam ipsi 
videri volunt, cur eam ab exemplis primitivse 
Ecclesise, ex antiquis Patribus et Conciliis veteri- 
bus non probant? Cur tam vetus causa tamdiu 
deserta jacet sine patrono ? Ferrum quidem et 
flammam semper habuerunt ad manum : de Con- 
ciliis vero antiquis, et Patribus, magnum silen- 

" Johan. V. 46, * Alìt. tribuitis. 

tium. Atqui absurdum erat ab istis ita cruentis 
et feris rationibus incipere, si potuissent alia ar- 
gumenta leviora et mitiora inveniri. Quod si illi 
ita prorsus fidunt vetustati, et nihil simulant, cur 
ante non ita multos annos, Joannes Clemens 
Aoglus, aliquot folia vetustissimi Patris et Graeci 
Episcopi Theodoreti, in quibus ille perspicue ac 
luculenter docebat, naturam panis in Eucharìstia 
non aboleri, cum putaret nuUum aliud exemplar 
posse uspiam inveniri, inspectantibus aliquot 
bonis viris, et fide dignis, laceravit et abjecit in 
focum ?-^ Cur negat Albertus Pighius, veterem 
Patrem Augustinum recte sensisse de peccato 
originis ? aut de matrimonio,' quod post votum 
nuncupatum sit initum, (quod Augustinus asserit 
esse matrimonium, nec posse rescindi,) illum 
errare, et falsum esse dìcit, nec proba uti Dia- 
lectica? Cur nuper cum excuderent veterem 
Patrem Origenem^ in Evangelium Joannis, sex- 
tum illud caput, ubi illum credibile, vel potius 
certum est, centra ipsos de Eucharìstia multa 
tradidisse, integrum omiserunt : et librum mutì- 
lum potius quam integrum, qui errores suos 
coargueret, dare maluerunt? An hoc est anti- 
quitati confidere, antiquorum Patrum scrìpta la- 
cerare, supprìmere, truncare, comburere ? Operae 

' Dist 27. Quidam. August de Bono Viduitat. cap. 10. 
' Caus. 27. e. 4. nuptiarum bonum. In Controveraiis. 
* Liber hoditf extat et circumfertur mutilus. 

pretium est videre, quam pulchre isti cum illis 
Patribus, quos jactare solent esse suos, de Reli- 
gione conveniant. Vetus Concilium Eliberitanum 
decrevit,^ ne quid, quod colitur a populo pinge- 
retur in Templis. Vetus Pater Epiphanius ait, 
esse horrendum nefas, et non ferendum flagitium, 
si quis vel pictam, quamvis Christi ipsius, imagi- 
nem excitet in templis Christianorum. Isti ima- 
ginibus et statuis, quasi sine illis Religio nulla 
Bit, omnia tempia sua, atque omnes angulos com- 
pleverunt Veteres Patres, Origenes et Chrysos- 
tomus,^ hortantur populum ad lectionem sacra- 
rum literarum, ut libros coemant, ut de rebus 
saerìs Inter se, uxores cum viris, parentes cum 
liberis domi disputent: isti Scripturas condem- 
nant tanquam mortua dementa, et ab illis quan- 
tum maxime possunt, arcent populum. Veteres 
Patres Cyprianus, Epiphanius, Hieronymus,^ si- 
quis forte voverit se velie vivere vitam ccelibem, 
et postea vivat impure, nec possit incendia cupi- 
ditatum cohibere: satius esse dicunt, ut ducat 
uxorem, et sese caste gerat in matrimonio, atque 
illud ipsum matrimonium vetus Pater Augustinus 
ratum et firmum esse judicat, nec oportere revo- 
cari: isti eum, qui se voto semel obstrìnxerìt, 

* Habitum anno Christi 305. vide e. 3. 

* Origenes in Levit e. 16. Chrysos. in Matt. hom. 2. 
Idem in Joau. hom. 31. 

* Cyprian, Epist. li. lib. 1. Epiphan. contra Apostolicos 
Hsre. 61. Hieron. ad Demetriadem. * 

quantumvìs uratur postea, quantumvis scortetur» 
quantumvis flagìtiose et perdite contaminetur, 
tamen illum non sinunt uxorem ducere : aut si 
forte duxerit, tamen negant illud esse matrimo- 
nium; et satius multo ac sanctius esse docent» 
concubinam aut scortum alere, quam ita vivere. 
Augustinus vetus Pater querebatur de multitu- 
dine inanium csBremoniarum, quibus jam tum 
videbat hominum animos et eonscientias opprimi: 
isti, quasi aliud nibil Deo cursB sit, ita eseremo- 
nias auxerunt in immensum, ut nihil jam pene 
aliud in illorum templis, et sacris relictum sit. 
Vetus Pater Augustinus negaf fas esse, mona- 
chum ignavum in otio degere ; et specie ac si- 
mulatione sanctitatis, ex alieno vivere : et illum 
qui ita vivat, vetus Pater ApoUonius ait, latroni 
esse similem. Isti monachorum habent, armen- 
tane^ dicam, an greges, qui cum prorsus nihil 
agant, et ne simulent quidem, aut prae se ge- 
rant» speciem uUam sanctitatis, tamen non tantum 
vivant, sed etiam luxurientur ex alieno. Vetus 
Concilium Romanum decrevit,^ ne quis intersit 
sacris quae dicantur ab ilio sacerdote, quem cer- 
tum sit alere concubinam : isti et concubinas 
locant mercede Sacerdotibus suis, et ad illorum 
sacrilegia homines invitos per vim adigunt. 

' De opere monachorum. 

' Alit armenta, ne dicam, gregei, 

* Ali.t. feranL > Can. 8. 

Veteres Canones Apostolorum,' illum Episcopum, 
qui simul et civilem Magistratum, et Ecclesiasti- 
csLm functionem obire velit, jubent ab ofEcìo 
summoverì : isti utnimque Magistratum et obe- 
unt, et obire omnino volunt ; vel potius alterum, 
quem ab illis maxime obiri oportuit, non attin- 
gunt : nemo tamen est qui illos jubeat summo- 
veri. Vetus Concilium Gangrense jubet, ne quis 
ita distinguat Sacerdotem coelibem a marito, ut 
coelibatus causa alterum putet altero sanctiorem : 
isti eos ita distinguunt, ut a pio et probo viro 
qui uxorem duxerit, omnia sua saera statim putent 
profanari. Vetus Imperator, Justinianus,' jussit 
in sacro Ministerio omnia darà, et quam maxime 
arguta et expressa voce pronuntiari, ut fructus 
ex ea re aliquis ad populum redire posset : isti 
ne quid populus intelligat, omnia sua non tantum 
obscura et submissa voce, sed etiam aliena, et 
barbara lingua mussitant. Vetus Concilium^ Car- 
thaginense jubet, ne quid in sacro ccetu legatur 
praeter Scrìpturas Canonicas: isti ea legunt in 
templis suis, quae ne ipsi quidem dubitant esse 
mera mendacia, et inanes fabulas. Quod siquis 
ista infirma putat esse, ac levia, quod ab Impera- 
toribus et minutis quibusdam Episcopis, et non 
ita plenis Conciliis decreta fuerint, et Papae 
magis autoritate ac nomine delectatur; Julius 

* Can. 8. " In Novellis Const 123. 

* Tertium Carth. cap. 47. 

Papa diserte vetat,^ ne Sacerdos, dum peragit 
saera mysteria, panem immergat in calicem : isti 
contra deeretum Julii Papae, panem dividunt et 
immergunt. Clemens Papa negat fas esse Epis- 
copo gerere utrumque gladium ; et si utrumque, 
inquit, habere vis, et teipsum decipies, et eos qui 
te audient. Jam Papa gladium utrumque sibi 
vindicat, et utrumque gerit: quare minus mirum 
videri debet, si illud secutum sit quod Clemens 
ait, ut ille et seipsum deceperit, et illos qui eum 
audierint. Leo Papa in uno tempio unam tantum 
ait fas esse Mìssam dicere uno die : isti in uno 
tempio quotidie, ssepe denas, saepe vicenas, saepe 
tricenas, seepe etiam plures Missas dicunt; ut 
miser spectator vix scire possit, quo se potissimum 
debeat vertere. Gelasius Papa, si quis dividat 
Eucharistiam, et cum alteram partem suscipìat, 
abstineat ab altera, eum ait improbe facere, et 
sacrilegium committere : isti contra Verbum Dei, 
contraque Gelasium Papam, alteram tantum par- 
tem Eucharistise populo dari jubent ; et in ea re, 
sacerdotes suos allìgant sacrilegio. 

Quod si illi haec omnia usu jam ipso antiquata 
esse dicent, et mortua, et nihil ad ista tempora 
pertinere : tamen ut omnes intelligant, quaa fìdes 
istis hominibus habenda sit, quaque spe Concilia 
ab illis convocentur; videamus paucis, quam 

^ De Cons. dist. 2. Cum enim nemo. 

probe careni ea, quse proximis istis annis, recenti 
adhuc memoria in publico Concilio legitime in- 
dicto, ipsi sancte observanda esse decreverunt 
In Concilio proximo Tridentino, vix ante annos 
quatuordecim, sancitum est communibus sufiragiis 
omnium ordinum, ne cui uni committerentur 
duo sacerdotia uno tempore. Ubi nunc est illa 
sanctio ? An ea quoque tam cito antiquata est 
et mortua ? Nam isti quidem non tantum duo 
sacerdotia, sed etìam complura saepe monasteria, 
et Episcopatus modo binos, modo temos, modo 
quatemos uni tribuunt; eique non tantum in- 
docto, sed etiam saepe homini militari. — In eodem 
Concilio decretum est, oportere omnes Episcopos 
docere Evangelium : isti ncque docent, ncque in 
pulpitum unquam ascendunt, ncque id putant 
quidquam ad munus suum pertinere. — ^Quae ergo 
est ista pompa vetustatis? Quid de prìscorum 
Patrum, quid de Conciliorum, novorum veterum- 
que nominibus gloriantur? Quid videri volunt 
niti autoritate illorum, quos cum visum est, prò 
libidine contemnunt? 

Sed gestit animus cum Ponlifice potius ipso 
agere, et haec illi coram in os dicere. Die ergo 
nobis,^ pie Pontifex, qui omnia antiqua crepas, 

' De Major, et Obed. Unam sanctam. In extra. Boni- 
facii Vili. Durandus. Conci!. Lat. sub Julio II. Dia. 9. 
Innocen. De Major, et Obed. soli. In extravag. Joan. 22. 
e. Cum inter nonnuUos. In glossa finali. In edit impressa 
Parisiis, 1503. 

et omnes tibi uni addictos esse glorìarìs ; ex om- 
nibus Patribus quis unquam te vel summum 
Pontificem, vel universalem Episcopum, vel ca- 
put Ecclesiae appellavit? Quis tibi traditum esse 
dixit utrumque gladium ? Quis te habere auto- 
lìtatem et jus convocandi Concilia ? Quis uni- 
versum mundum esse dioecesim tuam ? Quis de 
tua plenitudine Episcopos omnes accipere ? Quis 
tibi datam esse omnem potestatem tam in coelo, 
quam in terra? Quis te nec a Regibus, nec a 
toto clero, nec ab universo populo posse judi- 
cari? Quis Reges et Imperatores, de jussu et 
voluntate Christi, a te accipere potestatem ? Quis 
te ita exquisita, et mathematica ratione, septu- 
agies septies majorem esse maximis Regibus? 
Quis tibi potestatem ampliorem tributam esse, 
quam reliquis Patriarchis? Quis te Dominum 
Deum esse, aut non purum hominem, aut quid- 
dam coagmentatum et concretum ex Deo et 
homine ? Quis te unum fontem esse omiiis juris ? 
Quis te imperium'' habere in purgatorium ? Quis 
te prò tuo arbitrio imperare posse Angelis Dei ? 
Quis te esse Regem regum et Dominum domi- 
nantium unquam dixit ? Possumus alia quoque 
eodem modo. Ex omni numero veterum Episco- 
porum et Patrum, quis unquam unus te docuit» 
vel inspectante populo, Missam privatam dicere, 

' Antonìus de Rosellis. 

vel Eucharistiam supra caput attollere, qua in re 
omnis nunc Religio tua continetur : vel Christi 
Sacramenta truncare, et contra ejus institutum, 
atque expressa verba, altera parte populum frau- 
dare ? Utque semel finem faciamus, ex omnibus 
Patrìbus, quis unus te docuit, Christi sanguinem, 
et sanctorum Martyrum merita dispensare, et in- 
dulgentias tuas, atque omnia spatia Purgatorìi, 
ceu merces in foro vendere ? 

Soliti sunt isti ssepe reconditam quandam doc- 
trìnam suam, et multiplices variasque lectiones 
praedicare. Proferant ergo nunc aliquid si pos- 
sunt, ut aliquid saltem legisse ac scire videantur. 

Clamarunt saepe fortiter in omnibus circulis, 
omnes partes Religionis suee antiquas esse, et 
non tantum multitudine, sed etiam consensu et 
continuatione omnium nationum et temporum 
approbatas. Ostendant ergo aliquando anti- 
quitatem istam suam : facìant, ut appareat ista, 
quae tantopere praedicant esse tam late propagata. 
Doceant omnes nationes Christianas in suam 
istam Religionem concessisse. Sed fugiunt, ut 
jam ante diximus, a decretis ipsi suis : eaque quae 
ante ita paucos annos ab ipsis in omnem aeterni- 
tatem sancita erant tam brevi tempore rescide- 
runt. Quid ergo illis fìdendum est in Patribus, 
in veteribus Conciliis, in verbis Dei ? Non ha- 
bent, ò Deus bone, non habent ea, quae se habere 
glorìantur; non antiquitatem, non universalità- 

tem ; non locorum, non temporum omnium con- 
sensum. Idque ipsi, etsi dissimulatum potìus 
cuperenty tamen non ignorant : immo etiam in- 
terdum non obscure confitentur. Itaque veterum 
Conciliorum^ et Patrum sanctiones, aiunt ejus- 
modi esse, ut interdum mutari possint : aliis enim 
temporibus Ecclesiae, alia atque alia decreta con- 
venire. Atque ita sese abdunt sub nomine Ec- 
clesiae, et inani fuco miseris mortalibus illudunt. 
Et mirum est, aut ita caecos esse homines ut ista 
videre non possint : aut si videant, ita esse pati- 
entes, ut ea tam facile, tamque aequo animo pos- 
sint ferre. 

Sed cum illa tanquam nimium jam vetera et 
obsoleta, juberent esse irrita : alia quaedam for- 
tasse meliora, atque utiliora, reposuerunt. Solent 
enim dicere, ne Christum quidem ipsum, aut 
Apostolum, si reviviscant, melius, aut sanctius 
administrare posse Ecclesiam Dei, quam quomodo 
nunc administratur ab ipsis. Reposuerunt illi 
quidem alia : sed quemadmodum Hieremias ait, 
Paleam prò tritico: eaque, ut ait Esaias, quse 
Deus ab illis non requisì vit. Obturarunt omnes 
venas aquae vivae, et exsciderunt populo Dei 
cisternas ruinosas, et lutulentas, plenas limo et 
sordibus, quae nec habent aquam puram, nec 
eam poterant continere. Eripuerunt populo sa- 
cram Communionem : verbum Dei, unde omnis 
consolatio petenda erat : verum cultum Numinis : 

H 

rectum usum sacramentorum et precum : dede- 

runt autem Dobis de suo» quibus nos interim 

oblectaremus, sales, aquas, ampuUas, sputa, ra- 

musculos, bullas, jubilaaa, indulgentias, cruces, 

suilitus, et infinitum numerum caeremoniarum, et 

ludos, ut Plautus ait, ludificabiles. In bis illi 

rebus omnem Religionem coUocarunt : bis rebus 

docuerunt Deum rite placari posse: bis abigi 

Daemones : bis confirmari bominum conscientias. 

Haeq videlicet, sunt pigmenta, et Myrotbecia 

Religionis Cbristianae. Haec Deo videnti, grata 

et aceepta sunt : baec oportuit in bonorem venire, 

ut Cbristi et Apostolorum instituta toUerentur. 

Atque, ut olim Rex impius Hieroboam, cum 

cultum Dei sustulisset, et populum ad aureos 

vitulos adduxisset, ne forte postea mutarent 

voluntatem, et a se dilaberentur, et redirent 

Hierosolymam ad Templum Dei; eos longa 

oratione cobortatus est ad constantìam : Hi, in- 

quiens, Israel, sunt Dii tui : Hoc pacto Deus 

vester jussit se a vobis coli : Grave autem vobis, 

et molestum erit iter tam longinquum suscipere, 

et quotannis ad salutandum et colendum Deum 

ascendere Hierosolymam. Ita prorsus isti, cum 

semel traditionum suarum causa irritam fecissent 

legem Dei, ne populus postea oculos aperiret, et 

alio dilaberetur, atque aliunde peteret certiorem 

aliquam rationem salutis suae ; O quoties accla- 

marunt bunc esse illum cultum, qui Deo placeat, 

quemque ille a nobis exigat, quoque iratus flecti 
velit ! His rebus Ecdesiae consensum contineri : 
his^ rebus omnia peccata expiari, et tranquillari 
conscientias : qui discesserìt ab his, eum sibi 
nihil spei ad aetemam salutem reliquisse I Grave 
autem ac molestum populo esse, ad Chris tum, ad 
Apostolos, ad veteres Patres respicere, quidque 
illi vellut aut jubeant, perpetuo attendere ! Hoc, 
videlicet, est populum Dei ab infirmis mundi 
elementis, a fermento Scribarum et PharissBorum, 
et ab humanis traditionibus abducere I Christi 
atque Apostolorum jussa loco moveri oportuit, ut 
ista succederent I O justam causam, cur vetus et 
multis seculis probata doctrina antiquaretur, et 
in Ecclesiam Dei nova forma Religionis invehe- 
returl Tamen quicquid est, clamant isti, nihil 
oportere immutari: his rebus hominum animis 
satisfieri : Romanam Ecclesiam ista decrevisse : 
eam errare non posse. Sylvester enim Prierias 
ait, Ecclesiam Romanam esse normam, et regu- 
lam veritatis : sacras Scripturas ab illa, et autori- 
tatem, et fidem accipere. Doctrina, inquit, Ro- 
manae Ecclesise, est regula fidei infallibilis, a qua 
sacra Scriptura robur accipit. Et indulgentiae, 
inquit, autoritate Scripturae non innotuerunt 
nobis, sed innotuerunt autoritate Romanse Ec- 
desiae Romanorumque Pontifìcum, quae major 
est. Pighius etiam non dubitat dicere, injussu 
Romanae Ecclesise ne darissimae quidem Scrip- 

h2 

turse credendum esse. Prorsus, ut siquis istonim, 
qui Latine recte ac pure loqui non possit, aliquid 
tamen in ea lingua prò forensi consuetudine 
celerìter et expedite balbutiat, omnino dieat ad 
eum nune modum aliis etiam omnibus loquendum 
esse, quo ante multos annos Mammetrectus aut 
Cathplicon locuti sint, quoque adhuc ipsi utantur 
in foro : sic enim satis intelligi posse, quid dica- 
tur, et hominum voluntati satisfieri: ridiculum 
autem esse, nunc tandem novo dicendi genere 
turbare orbem terrarUm, et Ciceronis aut Caesaris 
veterem in dicendo puritatem atque eloquentiam, 
revocare. 

Tantum, scilicet, isti debent inscitiae ac tene- 
bris superiorum temporum. Multa, ut ait qui- 
dam,^ habentur ssBpe in pretio, tantum quod 
dicata aliquando fuerint Deorum templis: ita 
nos TÌdemus multa hodie probari ab istis, et 
magni fieri, non quod ea tanti esse judicent, sed 
tantum quod recepta fuerint consuetudine et 
quodammodo dicata tempio Dei. 

At Ecclesia, inquiunt, nostra errare non potest 
Id opinor, ita dicunt, ut olim Lacedaemonii sole- 
bant dicere, in tota sua Republica nuUum posse 
inveniri adulterum, cum revera omnes potius essent 
adulteri ; et incertis nuptiis et uxoribus inter se 
communibus uterentur: aut ut hodie Canonistse^ 

" Plinius. 

' Summa Angelica in dictione Paps. 

ventrìs causa solent de Papa dicere : illum, cum 
sit Dominus omnium beneficiorum, etsi pretio 
vendat Episcopatus, Monasteria, Sacerdotia, et 
nihil a se gratis abire sinat; tameu, cum ea 
omnia dicat esse sua, etiamsi maxime velit, non 
posse committere Simoniam.^ Quam autem id 
firmum sit, quamque consentaneae ' rationì dica- 
tur, nos adhuc videre non possumus ; nisi forte, 
ut olim veteres Romani victoriae, ita isti ventati, 
postquam ea semel ad illos pervenisset, alas qui- 
bus advolaverat detraxerint, ne posset in poste- 
rum avolare. Sed quid si illis Hieremias dicat, 
ut supra commemoravimus, Haec esse verba 
mendacii? Quid si idem rursus dicat, illos 
ipsos, quos vinitores esse oportuit, dissipasse 
ac perdidisse vineam Domini ? Quid si Christus 
dicat: illos quibus maxime templum oportuit 
esse curae, ex Tempio Domini fecisse speluncam 
latronum ? Quod si errare Ecclesia Romana non 
potest, felicitatem ejus oportet majorem esse, 
quam istorum prudentiam. Ea enim est ilio- 
rum vita, doctrìna, diligentia, ut per eos quidem 
non tantum errare Ecclesia, sed etiam funditus 
interire, et extingui possit Profecto si errare 
Ecclesia ea potest, quae a Verbo Dei, quae a 
jussis Chrìsti, quae ab Apostolorum institutis, 
quae a primitivae Ecdesise exempHs, quae a ve- 

' Theodoricus de Schismat. 
' Alit. consentanea rottone. 

terum Patmm et Concilioram sanctionibus, qua» 
a suis ipsius decretis discesserity quse nullis, nec 
veterìbus, nec novis, nec suis, nec alìenis, nec 
humanis, nec divìnis legìbus teneri velit : certuni 
est Ecclesiam Romanam non tantum potuisse 
errare, sed etiam flagitiose et turpiter erravisse* 

At de nostris, inquient, fuisUs: nunc autem 
apostatsB facti estis, et a nobis discessistis. Dis- 
cessimus quidem ab illis, et ea de re, et Deo Opt 
Maximo gratias agimus, et nobis magnopere gra- 
tulamur. At a primitiva Ecclesia, ab Apostolis, 
a Christo non discessimus. Educati quidem 
sumus apud istos in tenebrìs et ignoratione Dei, 
ut Moses in disciplinis, et in sinu ^gyptiorum : 
de vestrìs fuimus, inquit Tertullianus, fateor, 
nec mirum: Fiunt enim, inquit, non nascuntur 
Chrìstiani. Sed cur ipsi de suis illis septem 
montibus, in quibus olim Roma stetit, descen- 
derunt, ut in planitie potius, in campo Martio 
habitarent? ^ Dicent fortasse, quod jam aqua- 
rum ductus, sine quibus non possent commode 
vivere, in illis montibus defecissent. Dent 
isti sane eam nobis veniam de aqua setemse 
vitae, quam volunt sibi darì de aqua puteali. 
Aqua jam apud istos defecerat: Seniores, ut 
Hieremias ait, mittebant parvulos suos ad 
aquas: at illi, cum nihil invenirent, miseri 
et siti perditi retulerunt vasa inania* Egeni, 

' Alit. dieant. 

inquit Esaias, et pauperes quaerebant aquas, sed 
eas nullas uspìam invenerunt Lingua illorum 
siti jam aruerat. Isti omnes canales, et ductus 
perf regerant : isti obstruxerant omnes venas, et 
coeno lutoque oppleverant fontem Aquae vivse : 
Utque olim Caligula» oeclusis omnibus horreis, 
publicam populo inediam et famem : ita illi, obtu- 
ratis omnibus fontibus verbi Dei, sitim populo 
miserabilem induxerant. Illi hominibus famem, 
ut ait Amos ProphetaS sitimque attulerant : non 
famem panis: non sitim aquee: sed audiendi 
verba Dei. Circumibant miseri quaerentes scin- 
tillam aliquam divinse lucis, ad quam exhilara- 
rent conseientias : at ea jam prorsus extineta 
erat: nihil potuerunt invenire. — Haec erat con- 
ditio, haec erat miserabilis forma Ecclesiae Dei. 
Misere in ea sine Evangelio, sine luce, sine con- 
solatione uUa vivebatur. 

Quare etsi discessio illis nostra molesta est, 
tamen cogitare debent quam justa fuerit causa 
discessionis. Nam si dicent, ab ea societate in 
qua fueris educatus, nullo modo fas esse dis- 
cedere: facile possunt in nostro capite et Pro- 
phetas, et Apostolos, et Christum ipsum con- 
demnare. Nam cur hoc etiam non queruntur, 
Lothum e Sodoma ; Abramum e Chaldaea ; He- 
braeos ex Mgjpto ; Christum a Judaeis ; Paulum 
a Pharisaeis discessisse ? Nisi enim justa aliqua 

* Amos viii. Il, 

possit esse causa discessionis, nihìl vìdemus, cur 
non illi quoque possint eodem modo, factionis et 
seditionis accusarì. 

Quod si nos damnandi sumus prò haereticis, 
qui istorum imperata omnia non facimus ; quid 
illi ? qui tandem, aut quales videri debent, qui 
Christi et Apostolorum imperata contemnunt? 
Si nos sumus schismatiei, qui discessimus ab 
ìstis ; quo tandem illos nomine appellabimus, qui 
a Grsecis, a quibus fidem acceperunt, ab Ecclesia 
primitiva, a Christo ipso, ab Apostolis, tanquam 
a parentibus discesserunt ? Nam GrsBci quidem, 
qui hodie profitentur Religionem et nomen 
Christi, etsi multa habeant contaminata, magnam 
tamen adhuc partem retinent eorum quse acce- 
perant ab Apostolis. Itaque nec privatas habent 
Missas, nec truncata Sacramenta, nec Pui^ato- 
ria, nec Indulgentias. Pontificios vero titulos, 
et magnifica nomina tanti faciunt, ut quicunque 
eos imponat sibi, seque yel universalem Episco- 
pum, vel Ecclesiae totius caput velit appellari ; 
eum illi non dubitent, et superbum hominem, 
et in omnes alios Episcopos fratres suos contu- 
meliosum, et haereticum esse dicere. 

Jam vero cum perspicuum sit, et negari non 
possit, istos ab illis a quibus Evangelium, a qui- 
bus Fidem, a quibus Religionem, a quibus Eccle- 
8iam acceperunt, defecisse : quid causae est, cur 
nunc ad eosdem, tanquam ad fontes, nolint revo- 

cari? Cur quasi Apostoli omnes, Patresque 
nihil viderint, ita illorum temporum similitudi- 
nem reformidant? An enim isti plus videut, 
aut Ecclesiam Dei pluris faciunt, quam illi, qui 
ista tradideruDt ? Nam nos quidem discessimus 
ab illa Ecclesia, in qua nec verbum Dei pure 
audiri potuit, nec sacramenta administrari, nec 
Dei nomen, ut oportuit, invocarì : quam ipsi fa- 
tentur multis in rebus esse vitiosam : in qua nihil 
erat, quod quenquam posset prudentem hominem, 
et de sua salute cogitantem, retinere. Postremo, 
ab Ecclesia ea discessimus, quse nunc est, non 
quae oiim fuit : atque ita discessimus, ut Daniel 
e cavea leonum, ut tres illi pueri ex incendio : 
nec tam discessimus, quam ab istis diris et devo- 
tionibus ejecti sumus. 

Accessimus vero ad illam Ecclesiam, in qua ne 
ipsi quidem, si vere atque ex animo loqui volunt, 
negare possunt omnia caste ac reverenter, et 
quantum nos maxime assequi potuimus, proxime 
ad priscorum temporum rationem administrari. 
Conferant enim Ecclesias nostras suasque inter 
se : videbunt et se turpissime ab Apostolis, et 
nos ab ipsis justissime discessisse. — Nos enim cum 
Christo, Apostolis, et sanctis Patribus Eucharis-* 
tiam populo damus integram : isti, contra omnes 
Patres, contra omnes Apostolos, contra Christum 
ipsum, cum summo, ut Gelasius ait, sacrilegio, 
Sacramenta dividunt, et alteram partem populo 
eripiunt 

No9 Coenam Dominicam ad Christi institutio- 
nem revocavìmus, eamque quam maxime, quam- 
que plurimis communem, utque appellatur, ita re 
ipsa commuoionem esse volumus. Isti contra 
institutum Christi omnia immutarunt, et ex sacra 
conununione prìvatam feeemnt missam: atque 
ita nos coenam praebemus populo> isti inane spec- 
taculum. 

Nos cum antiquissimis Patrìbus affirmamus, 
corpus Christi non comedi nisi ab hominibus piis 
et fidelibus, et imbutis spirita Christi : isti docent 
ipsissimum corpus Christi re ipsa, utque ipsi lo- 
quuntur, '^realiter/'et ^^substantialiter," non tantum 
ab impiis et infidelibus, sed etiam, quod horren- 
dum dietu est> a muribus et canibus posse comedi. 

Nos ita precamur in templis, ut quemadmo- 
dum Paulus monet,^ populus scire possit quid 
precemur, et communibus votis respondere 
Amen : isti ut aes tinniens, voces in templis igno- 
ta» et peregrinas, sino intelligentia, sine sensu, 
sine mente fundunt : et omnino id agunt, ne popu- 
lus quidquam possit intelligere. 

£t ne omnia discrimina commemoremus, (sunt 
enim prope infinita) nos Scrìpturas sacras con- 
vertimus in omnes linguas: isti eas vix exstare 
patiuntur in uUa lingua. Nos invitamus popu- 
lum ad legendum, et audiendum verbum Dei: 
isti abìgunt Nos causam ab omnibus cognosci 

♦ 1 Cor, xiv. 10. 

volumus: isti fugiunt judicìum. Nos scientia 
nitimur: isti inscitia. Nos luci fidimus: isti 
tenebrìs. Nos colimus, ut par est, voces Aposto- 
lorum et Prophetarum : isti comburunt. Post- 
remo, DOS in Dei causa, Dei unius judicio stare 
volumus : isti stare volunt suo. Quod si illi haec 
omnia tranquillo animo, et ad audiendum, discen- 
dumque comparato spectare velint : non tantum 
probabunt institutum nostrum, qui relictis errori- 
bus, Christum, ejusque Apostolos secuti sumus ; 
sed ipsi etiam a se defìcient, seque ultro aggrega- 
bunt ad partes nostras. 

Atqui sine sacro CEcumenico Concilio nefas, 
inquient, fuit ista tentare : ibi enim' esse omnem 
yim Ecclesiae : ibi Christum poUicitum esse sese 
semper prsBSto afiuturum. — Atqui ipsi mandata 
Dei et Apostolorum decreta violarunt, utque jam 
diximus, omnia prope, non tantum instituta, sed 
etiam dogmata primitivae Ecclesiae dissipaverunt, 
nihil expectato sacro Concilio. 

Verum quod aiunt, nihil cuiquam fas esse in- 
novare sine Concilio : quis tandem scripsit nobis 
istas leges ? Aut unde isti hoc edictum habue- 
runt? 

Ridicule quidem fecit ille Rex,^ qui cum 
oraculo certus esset de sententia et voluntate 
summi Jovisy postea rem integram retulit ad 
Apollinem ; ut sciret an idem illi videretur quod 

" Agesilaus. 

patri. Nos autem multo ineptius faceremus, si, 
cum Deum ipsum nobìs in sacrosanctis Scripturìs 
aperte loquentem audiamus, ejusque voluntatem 
et mentem intelligamus, postea, quasi id nihil sit, 
rem integram referre velimus ad Concilium : 
quod non aliud est, quam quaerere, an idem 
hominibus videatur quod Deo: et an homines 
velint mandata Dei autorìtate sua comprobare. 
Quid enim ? nisi Concilium velit et jubeat, yerum 
non erit verum ? aut Deus non erit Deus ? Si 
Christus ab initio ita facere voluisset, ut nihil 
doceret, aut diceret invitis Episcopis : omnem 
autem doetrinam suam ad Annam et Caiapham 
retulisset; ubi nunc esset fides Christiana? aut 
quis unquam audisset Evangelium? Petrus qui- 
dem (quem Pontifex ssepius, magisque prsedicare 
Bolet, quam Jesum Christum) fidenter restitit 
sacro Concilio: et satius, inquit,^ est obtempe- 
rare Deo^ quam hominibus. Et Paulus,'' cum 
semel animo hausisset Evangelium, idque non ab 
hominibus ncque per hominem sed per solam 
voluntatem Dei ; non deliberavit cum carne et 
sanguine, nec retulit ad cognatos aut fratres suos, 
sed statim abiit in Arabiam, ut divina Mysterìa 
Deo autore publicaret. 

Nos quidem Concilia, et Episcoporum docto- 
rumque hominum conventus et colloquia non con- 
temnimus. Neque ea quae fecimus, prorsus sine 
• Act8 iv. 19. » Ad Gal. ì. 12. 16, 17. 

Episcopis aut sine Concilio fecimus. Plenis Co- 
mitiis res acta est, longa deliberatione, frequenti 
Synodo. De iato vero Concilio, quod nunc a Pio 
Pontifìce simulatur, in quo homines non appel- 
lati, non auditi, non visi, ita facile condemnantur; 
quid nobis expectandum aut sperandum sit, non 
est difficile divinare. 

Nazianzenus olim,^ cum suo tempore videret 
homines in hujusmodi conventibus ita esse caecos 
et obstinatos, ut abducerentur affectibus, et vic- 
toriam magis qusererent, quam veritatem, diserte 
pronuntiavit, se nuUius Concilii unquam exitum 
vidisse bonum. Quid ille nunc diceret, si hodie 
viveret, et istorum conatus intelligeret ? Nam 
tum quidem, etsi studebatur partibus ; tamen 
causae cognoscebantur, et errores manifesti omni- 
um partium suffragiis communibus toUebantur. 
Isti vero nec causam disceptari libere volunt, nec, 
quantumcunque sit errorum, quidquam patiuntur 
immutari. 

Id enim illi saepe^ et sine fronte jactare solent, 
Ecclesiam suam errare non posse : nihil esse in ea 
vitii, nihil esse nobis concedendum. Aut, si quid 
sit, tamen Episcoporum et Abbatum esse hoc 
Judicium : illos esse moderatores rerum : illos 
esse Ecclesiam Dei. Aristoteles ait, Spurios non 
posse facere civitatem: an autem ex istis effici 

' Nazian. ad Procopium. 

possit Ecclesia Dei, ipsi videant. Certe oec 
legitimi suDt Abbates, nec genuini Episcopi. 

Sed sint sane Ecclesia; audianturin Conciliis; 
soli habeant jus suffragandi. Olim tamen cum 
Ecclesia Dei, si ad istorum quidem Ecclesiam 
conferatur, satis commode regeretur, ut Cyprìa- 
nus ait, advocabantur ad Ecclesiasticarum causa- 
rum cognitionem et Presbyteri et Diaconi et 
nonnulla etiam pars plebis. 

Sed quid si isti Abbates et Episcopi nihil 
sciant ? Quid si, quid sit Religio, quidque de 
Deo sentiendum sit, non ìntelligant? Quid si 
lex perierit a Sacerdote, et consilium a Seniori- 
bus ? Quid si, ut ait Micheas,^ nox illis sit prò 
visione, et tenebrae prò divinatione? Quid si, 
ut Esaias ait,^ omnes speculatores civitatis facti 
sunt caeci? Quid si sai vim suam et saporem 
amiserit? utque Christus ait,* ad nuUum usum 
sit accommodus, ne ad id quidem ut abjiciatur in 
sterquilinium ? 

Ad Papam scilicet omnia deferent, qui errare 
non potest. At illud primum ineptum est, Spiri- 
tum Sanctum a sacro Concilio curriculo avolare 
Romam ; ut si quid dubitet aut hsereat, et sese 
explicare non possit, ab alio n escio quo spiritu 
doctiore consilium capiat. Nam, si ita est, quid 
opus erat tot Episcopos tantis impensis, tam 
longìnquis itineribus, Tridentum hoc tempore 
• Micb. ili. 6, » Esai. Ivi, 10. « Matt v. 13. 

convocari ? Consultius multo erat et satius, certe 
multo et brevius et commodius, ut ad Papam 
potius omnia rejicerent, et statim ad illius sacri 
pectoris oraculum devenirent Deinde etiam 
iniquum est, causam nostram a tot Episcopis et 
Abbatibus, ad unius hominis judicium devolvere; 
ejus prsesertim, qui a nobis gravissimis criminibus 
accusetur, nec adhuc causam suam dixerit, et nos, 
antequam vocaremur ad judicium, sine judiciocon- 
demnarit. AnergonosistafingioAs? autista hodie 
non est ratio Conciliorum ? Aut non omnia a sacro 
Concilio ad unum Pontificem deferuntur: ut, 
quasi tot sententiis, et subscriptionibus nihil sit 
actum, ille unus possit addere, mutare, minuere, 
abrogare, approbare, relaxare, restrìngere quic- 
quid velit? Quorum ergo hominum sunt hsec 
verba ? cur Episcopi et Abbates, non ita pridem 
in proximo Concilio Tridentino, ita ad extremum 
decreverunt: *' Salva semper in omnibus sedis 
Apostolicse autorìtate ?" Aut cur Paschalis Papa 
itainsolenter de se scribit? Quasi, inquit, Romanae 
Ecclesise legem Concilia uUa praeiixerint : ^ cum 
omnis^ Concilia per Romanae Ecclesise autorita- 
tem et facta sint, et robur acceperint, et in illorum 
statuti? Romani Pontifìcis patienter excipiatur 
autoritas ? Si ista rata esse volunt, cur Concilia 
indicuntur? sin ea jubent esse irrita, cur in 
istorum libris, quasi integra relinquuntur ? 
* De electione et electi potestà te. cap. Significasti. 

Sed sit sane Pontifex unus supra omnia Con- 
cilia, hoc est, sit pars aliqua major quam totum : 
plus possit, plus sapiat, quam omnes sui : et vel 
invito Hieronymo,^ sit urbis unius autoritas major 
quam orbis terrarum. At quid si ille de his 
rebus nihil viderit ; et nec sacras Scripturas, nec 
veteres Patres, nec Concilia sua unquam legerit ? 
Quid si ille, ut olim Papa Liberius,^ deficiat ad 
Arianos: aut, ut non ante ita multos annos, 
Joannes Papa, ée futura vita, et animarum im- 
mortalitate impie et n^farie sentiat : aut, ut olim 
Papa Zosimus Concilium Nicsenum, ita ille nunc 
potestatis suse augendse causa, alia concilia cor- 
rumpat, et quse ne cogitata quidem unquam 
fuerint, ea a sanctis Patribus deliberata et con- 
stituta esse dicat : utque Camotensis ait Pontifices 
solitos esse saepe facere, vim adhibeat Scripturis, 
ut habeat plenitudinem potestatis? Quid si 
abjiciat fidem Christianam, et efficiatur Apostata, 
quales, Lyranus ait multos fuisse Papas? Ta- 
menneSpiritus Sanctus statim illi pulsabit pectus, 
atque etiam nolenti, et invito accendet lumen, ne 
possit errare ? Aut ille erit fons omnis juris ? 
et omnis thesaurus sapientias atque intelligentiae 
in ilio, tanquam in scrinio, invenietur ? Aut, si 
ista in ilio non sunt, potestne de rebus tantis recte 
et commode judicare? Aut, si judicare non 

* Ad Evagrium. 

' Vide Sozomen. Eccles. Hist. lib. iv. cap. 1*5. 

potest, petit, ut ista ad se unum omnia referan- 
tur? Quid si advocati Pontificum, Abbates, et 
Episcopi, nihil dissimulent, sed aperte se gerant 
prò hostibus Evangelii, et quod vident, videre 
nolint, et vim faciant Seripturis, et videntes ac 
scientes depravent atque adulterent verbum Dei : 
et ea quss perspicue ac proprie dieta sunt de 
Christo, nec possunt cuiquam mortalium alii 
convenire, impure atque impie ad Papam trans- 
ferant? Quid si dicant,^ Papam esse omnia, et 
super omnia: aut illum ea posse omnia, quse 
Chrìstus potest : et Papss Christique unum esse 
tribunal, et unum Consistorium ? Aut illum 
esse lucem illam, quss venerit in mundum, (quod 
Chrìstus de se uno pronuntiavit) eumque qui 
male agit, odisse ac fugere illam lucem: aut 
alios Episcopos omnes de ejus accipere plenitu- 
dine?'' Postremo, quid si non dissimulanter, 
aut obscure, sed perspicue et aperte decemant 
contra expressum Verbum Dei? An quidquid 
ìlli dicunt, statim erit Evangelium ? An iste erit 
exercitus Dei? An ibi Chrìstus praesto erìt? 
An in istorum lìnguis natabit Spirìtus Sanctus ? 
aut illi possunt vere dicere, Visum est Spiritui 
Sancto, et nobis? Petrus quidem a Soto, et 



' Ho8t. cap. Quanto. Abbas Panor. de Elect cap.Vene- 
rabilis. Cornelius Episc. in Concilio Tridentino. Johan. 
Vili. 12. 

' Durandus. 

ejus astipulator Hosius,^ nihil dubitant af&nnare, 
CoDcilium illad ìpsum, in quo Chiistiu Jesus 
adjudicatus est morti, habuisse Spiritum pro- 
phetieum, Spiritum sanetum, Spiritum veritatis : 
nee falsum aut vanum fuisse, quod Episcopi illi 
dixerunt:^ Nos habemus legem, et secundum 
legem nostram debet mori. Illos judicasse (sic 
enim scribit Hosius) judicii veritatem : omnino- 
que justum fuisse illud decretum, quo ab ilUs prò- 
Duntiatum est, Christum dignum esse qui more- 
retur. Mirum vero est, aon pòsse istos prò se 
dicere, et propugnare causam suam, nisi una 
etiam Annae, Caiaphasque patrocinentur. Nam 
qui illud ipsum Concilìum, in quo Filius Dei ad 
crucem ignominiosissime condemnatus est, legiti- 
mum dicent fuisse ac probum ; quod tandem illi 
Concilium decernent esse vitiosum? Tamen 
qualia sunt istorum Concilia fere omnia, necesse 
illis fuit, ut ista de Caiaphae Annaeque concilio 
pronuntiarent Yerum, an isti Ecclesiam nobis 
instaurabunt, iidem ipsi Judices iidemque Rei ? 
An isti minuent ambìtionem fastumque suum ? 
An ipsi seipsos ejicient, an^ contra se ferent sen- 
tentiam, ne Episcopi sint indocti, ne ventres 
pigri, ne cumulent sacerdotia, ne gerant se prò 
Principibus, ne bella gerant ? An dilecti Pon- 
tificum filioli Abbates decernent, monachum, qui 

* Hosius contra Brentium, lib. ii. 
* Johan. xix. 7. * Alit. aut. 

SUO sibi labore victum non quaerat, latronem esse? 
aut fas illi non esse, nec in civitatibus, nec in 
turba, nec ex alieno vivere? Oportere mona- 
chum humi cubare : olusculo et ciceribus tueri 
vitam : incumbere literis, disputare, orare, opus 
facere, ad Ecclesise ministerium se parare ? £a- 
dem opera Pharissei et Scribse instaurabunt tem- 
plum Dei, et ex spelunca latronum restituent 
nobis domum orationis. 

Fuerunt ex ipsis aliqui, qui errores in Eccle- 
sia complures deprehenderint : Adrianus Papa, 
^neas Sylvius, Polus Cardinalis, Pighius, alii- 
que, uti jam diximus. Habuerunt postea Con- 
cilium Tridenti, eodem loco quo nunc indicitur. 
Convenerunt Episcopi complures, et Abbates, et 
alii quos oportuit. Erant soli : quidquid agere- 
tur, nemo erat qui obstreperet. Nostros enim 
homines ab omni conventu prorsus excluserant' 
Sederunt ibi magna expectatione sex annos. 
Primis sex mensibus, quasi id magnopere opus 
esset, multa de sacrosancta Triade, de Patre, de 
Filio, de Spiritu Sancto, pia quidem, sed non ita 
ilio tempore necessaria, decreverunt. Interim 
tamen ex tot erroribus tam perspicuis, tam con- 
fessisi tam manifestis, quem unum errorem cor- 
rexerunt? A quo genere idololatrise populum 
revocarunt? Quam superstitionem sustulerunt? 
Quam partem tyrannidis et pompae suse minue- 

' Alit. exchuerunt. 

runt ? Quasi véro jam orbis terrarum non videat 
conspìrationem istam esse, non Concilium: et 
istos Episcopos, quos nunc sibi Pontifex advoca- 
vit, prorsus juratos et addictos esse ejus nomini : 
nec unquam quidquam facturos, nisi quod illi 
piacere, et ad ejus potentiam augendam facere, 
et illum velie, videant: aut non ibi numerari 
sententias potius quam appendi : aut non melio- 
rem partem saepe a majore superari. Itaque 
scimus multos saepe bonos viros, et catholicos 
Episcopos, cum hujusmodi Concilia indicerentur, 
et aperte factionibus et partibus inserviretur, et 
scirent se tantum lusuros esse operam, adversa- 
riorum animos prorsus esse obfirmatos, nihil 
posse promoverì, mansisse domi. Athanasius,^ 
cum vocatus esset ab Imperatore ad Concilium 
Caesariense, et viderit se ad infesta adversario- 
^um suorum odia venturum esse, adesse noluit. 
Idem postea cum venisset ad Concilium S^rmia- 
num, et ex hostium suorum ferocia, atque odio, 
animo rei eventum praesagiret; statim sarcinas 
collegit, atque abiit Joannes Chrysostomus,^ 
quamvis quaternis literis ab Imperatore Arcadie 
vocatus esset ad Concilium Arianorum, tamen 
domi se continuit. Cum Hierosolymorum Epis- 
copus Maximus sederet in Concilio Paloootino , 
eum senex Paphnutius manu apprehensum eduxit 

' Theodoret. Eccl. Hist lib. i. cap. 28. 
^ Tripart lib. x. cap. 13. 

foras : Non est fas, inquiens, nobis consultare de 
bis rebus cum bominibus impiis. 

Ad Concilium S^rmianum, a quo se subduxit 
Atbanasius> Occidentis Episcopi venire noluerunt. 
Cyrillus ab illorum, qui Patropassiani diceban- 
tur, concilio, per literas appellavit.^ Ad Medio- 
lanense Concilium Episcopus Treverensis Pauli- 
nus, aliique complures, cum viderent conatus et 
potentiam Auxentii, venire recusarunt Frustra 
enim videbant se ituros eo, ubi non ratio sed 
factio audiretur ; et ubi causae non judicio, sed 
studio disceptarentur. 

Atque illi quantumvis habebant infestoe et 
obstinatos adversarios ; tamen si venissent, audiri 
saltem in Concilio libere potuissent. 

Nunc autem cum nemo nostrum ne sedere 
quidem, aut omnino videri in istorum consessu, 
nedum libere audiri possit ; cum Pontificum le- 
gati, Patriarchae, Archiepiscopi, Episcopi, Ab- 
bates omnes conjurati, omnes eadem culpa con- 
stricti, omnes eodem sacramento obstricti, soli 
sedeant, et soli jus habeant ferendi suffragii : et 
postremo, quasi ipsi nihil egerint, omnia sua 
judicia Papse unius voluntati, libidinique subji- 
ciant: videlicet, ut ille, quem oportuit potius 
causam dicere, de seipso pronunciet : cum vetus 
illa, et Christiana libertas, quam sequum erat iiì 
Chrìstianis Conciliis esse maximam, prorsus de 

* Trìpart lib. v. cap. 15. 

Concilio sublata sit: mirari hodie non debent 
hominefl prudentes ac pii, si nos id nunc facimus, 
quod olim in simili causa) a tot Patrìbus et 
catholicis Episcopis factum vident : ut quoniam 
audiri in Concilio non possumus, et Prihcipum 
legati habentur ludibrio, et nos omnes, quasi res 
jam antea confecta, et constituta sit, ante judi- 
cium condemnamur, domum manere malimus, et 
rem omnem Deo committere, quam eo proficisci» 
ubi nec locum habiturì simus, nec quidquam 
possimus promovere. Verum nostram injuriam 
patienter et sedate ferre possumus. Sed cur 
Reges Chrìstianos, et pios Prìncipes excludunt 
a consessu suo ? Cur eos vel ita inciviliter a se, 
vel ita contumeliose dimittunt, ut quasi homines 
Chrìstiani non sint, aut judicare non possint, nolint 
eos Religionis ChrìstiansB causam cognoscere, et 
Ecclesiarum tuarum statum ìntelligere: aut si 
autorìtatem suam interponant, et faciant id quod 
possunty quod jubentur, quod debent, quodque et 
Dayidem, et Solomonem, et alios bonos Principes 
fecisse scimus, ut ipsis aut dormientibus, aut 
nefarie resistentibus» Sacerdotum Ubidinem coer- 
ceant, eosque et ad officium laciendum adigant, 
et in officio contineant: ut idola evertant: ut 
superstitiones minuant: ut Dei cultum instau- 
rent: cur statim damant, illos omnia turbare, 
in alienum officium irrumpere, et improbe atque 
immodeste facere? Quae Scrìptura Principem 

Christianum ab hujusmodi causarum cognitione 
unquam repulit? Quis praeter istos solos un- 
quam ista jura decrevit ? 

At civiles, inquient, Prìncipes Rempub. atque 
arma tractare didicerunt; Religionìs Mysterìa 
non intelligunt. Quid ergo Papa hodie aliud 
est, quam Monarcha aut Princeps ? Quid Car- 
dinales? Quos nunc vix alios esse fas est, quam 
Prìncipum et Regum filios. Quid Patriarchae, 
quid magna ex parte Archiepiscopi, quid Epis- 
copi, quid Abbates in regno Pontifìcio aliud 
hodie sunt, quam civiles Prìncipes, quam Duces, 
quam Comites, quocunque incedant, magnifice 
stipati : saepe etiam torquati, et catenati ? 

Amictum quidem habent illi interdum ali- 
quem, cruces, [columnas,] galeros, tiaras, pal- 
lia; quam pompam veteres Episcopi, Chrysos- 
tomus, Augustinus, Ambrosius, non habebant 
Prseter ista vero quid docent, quid dicunt, quid 
faciunt, quid vivunt, quod deceat non tantum 
Episcopum, sed etiam hominem Christianum? 
An tanti est titulum inanem gerere, et mutata 
solum veste, appellarì Episcopum? 

Certe illis solis, qui ista nec soiunt, nec scire 
omnino volunt, nec, nisi quod ad culinam et 
ventrem attinet, partem uUam Religionis terun- 
cii faciunt, permitti rerum omnium summam, 
iUos 80I0S judices fieri, et tanquam caecos in 
specula coUocarì : Prìncìpem vero Christianum, 

recte sentientem, stare truncum et stipitem, 
non suffiragari, non sententiam dicere, tantum 
quid illi yelint aut jubeant, observare, sine au- 
rìbus, sine oculis, sine animo, sine pectore : 
quidquid ab istis imponatur, sine exceptione 
recipere, et cseco judicio imperata facere: 
quantumvis ea blasphema sint atque impia, 
etiamsi eos jubeant Religionem universam extin- 
guere, et Chrìstum ipsum in erucem toUere : et 
superbum, et contumeliosum, et iniquum est, 
et a Principibus Christianis, et prudentibus non 
ferendum. Quid enim ? An Caiaphas et Annas 
ista videre possunt ? David et Ezechias non pos- 
sunt ? Et an Cardinali, homini militari et san- 
guinem spiranti, in Concilio sedere licet ? Impe- 
ratori, aut Regi Christiano non licet? Nam 
nos quidem, nihil nostris Magistratibus tribui- 
mus aliud, quam quod illis et ex verbo Dei 
trìbutum scìmus, et optimarum Rerumpub. ex- 
empio comprobatum. Praeterquam enim quod 
Principi fideli a Deo mandata est cura utrius- 
que tabulse, ut intelligat ad officium suum non 
civilem tantum rem, sed etiam Sacram et £c- 
clesiasticam pertinere : prseterquam quod Deus 
saepe Regem, ac diserte jubet lucos succidere, 
Idolorum statuas et aras evertere, librum Legis 
sibi describere ; quodque illum Esaias ait,^ Ec- 
clesiae patronum, et nutritium esse oportere : 

• Esai. xlix. 23. 

Pneter, inquam, haec omnia, ex historiis et 
optìmoruin temponim exemplis videmus pios 
Prìncipes procurationem Ecclesiarum ab officio 
suo nunquam putasse alienam. 

Moses,'' civilis magistratus, ac ductor populi, ^v^* <- 
omnem Religionis et Sacrorum rationem et 
accepit a Deo, et populo tradidit: et Aaro- 
nem Episcopum de aureo vitulo, et de violata 
Religione, vehementer et graviter castigavit. 
Josue,^ etsi non aliud erat quam magistratus a . ^ « > 
civilis, tamen cum primum inauguraretur, et 
prseficeretur populo, accepit mandata nomina- 
tim de Religione, deque colendo Deo. 

David Rex,^ cum omnis jam Religio ab im- , 
pio Rege Saule prorsus esset dissipata, reduxit 
arcam Dei, hoc est, Religionem restituit: nec 
tantum adfuit ut admonitor aut hortator operis, 
sed etiam Psalmos et Hymnos dedit, et classes 
disposuit, et pompam instituit, et quodammodo 
praefuit Sacerdotibus. 

Solomon Rex^ sedificavit templum Domino, 
quod ejus pater David animo tantum destina- 
verat: et postremo orationem egregiam habuit 
ad populum de Religione, et cultu Dei: et 
Abiatharum Episcopum 2 postea summovit, et 
in ejus locum Sadocum surrogavit. Cumque 
postea templum Dei foedum in modum esset 

* Exod. xii. * J08. i. '1 Par. ziii. 

» 2 Par. vi. • 3 Reg. ii. 85. 

sacerdotum vitio et negligentia contaminatum, 
Ezechias^ illud Rex jussit a ruderìbus et sor- 
dibuB repurgarì) accendi lumina, suffitus adolerì, 
et veteri ritu sacra fieri : SBneum etiam Serpen- 
tem, qui tum a populo tmpie colebatur, tolli, 
et in pulverem redigi. Josaphat Rex,^ excelsa 
et lucos, quibus impedirì videbat cultum Dei, 
et populum a communi tempio, quod erat 
Hierosolymis, ad quod ex omni parte regni 
quotannis eundum erat, privata superstitione 
retinerì, evertit et siistulit. Josias^ Rex dili- 
genter admonuit Sacerdotes et Episcopos officii 
sui. Joas® Rex repressit luxum et insolentiam 
sacerdotum. Jehu'' impios prophetas neci dedit 
Et, ne plura ex sacrb Scripturìs exempla com- 
memoremus, ac potius a Christo nato quemad- 
modum in Evangelio Ecclesia administrata sit, 
consideremus : Olìm Imperatores Christiani in- 
dicebant Episcoporum Concilia: Constantinus, 
Nicaenum : Theodosius primus, Constantinopo- 
litanum : Theodosius secundus, Ephesinum : 
Marcianus, Chalcedcmense: cumque Ruffinus 
allegasset Synodum, quasi quae prò se faceret, 
ejus adversarìus Hieronymus, ut eum refutaret, 
Doce, inquit, quis eam Imperator jusserìt con- 
vocarì ? Idem in Epitaphio Paul» citat literas 

*2Par.xxiz. « 4 Reg. xtììì. 2 Par. xyìì. 
' 4 Reg. xxiiL * 4 Reg. xìL 
* 4 Reg. X. 

Imperatorum, qui Episcopos Latìnos, Graecosque 
Romam accersiri jusserìnt. 

Omnino per annos quingentos Imperator solus 
agebat conventus sacros, et Episcoponim Con- 
cilia celebrabat. 

Quo magis nunc miramur importunitatem 
Episcopi Romani, qui, quod sciat, integris re- 
bus, fuisse jus Imperatoris, nunc autem post- 
quam Reges in partem Cassareae majestatis de- 
venerunt, esse jus commune omnium Principum; 
id ita temere unì adscribat sibi, et satis esse 
putet, voluntatem suam de habendo Concilio, 
cum Principe orbis terrarum viro,^ tanquam cum 
famulo suo communicare. 

Quod si Imperatoris Ferdinandi modestia tanta 
est, fortasse, quod artes Pontifieias non satis 
norit, ut hanc injuriam ferre possit: Pontifex 
tamen prò sua sanctitate, injuriam illi facere, 
et jus sibi alienum arrogare non debebat. 

At convocabat quidem tum, inquiet aliquis, 
Imperator Concilia, quod Romanus Episcopus 
nondum ad istam magnitudinem pervenisset : 
tamen ne tum quidem aut una sedebat cum 
Episcopis in Concilio, aut omnino in delibera- 
tione autoritatem suam uUam in partem ìnter- 
ponebat. Immo vero, ut Theodoretus alt, Im- 
perator Constantinus,^ in Concilio Nicaeno non 

' Ut Piu8 IV. in Bulla sua ad Imper. Ferdinandum. 
' Hist. Eccl. lib. i. e. 7. Vide Euseb* de Vita Const. 1. iii. 
e 10. 12, 18, Bdit Valet. 

Bolum una sedebat, sed etiam Episcopos, que- 
madmodum causa ex Apostolicis Propheticisque 
literìs cognoscenda esset, admonebat. In dis- 
putationibus, inquit, de rebus divinis, propositam 
nobis habemus, quam sequamur, doctrinam 
Spiritus Sancii. Evangelici enim et Apostolici 
libri, et Prophetarum oracula satis ostendunt, 
quid nobis de voluntate Dei sit sentiendum. 
Theodosius Imperator, ut ait Socrates,^ non 
solum sedit inter Episcopos, sed etiam causae 
disceptationi praefuit, et Haereticorum scripta 
laceravit, et Catholicorum sententiam compro- 
bavit. 

In Chalcedonensi Concilio* magistratus civilis 
Dioscorum, Juvenalem, Thalassium, Episcopos, 
sua sententia prò Haereticis condemnavit, eosque 
de ilio gradu Ecdesise dejiciendos esse censuit. 

In Constantinopolitano Concilio tertio, civilis 
Magistratus Constantinus non solum sedit inter 
Episcopos, sed etiam subscripsit cum Episcopis : 
Legimus, inquit, et subscrìpsimus. In Concilio 
Arausicano secundo, legati Prìncipum, viri 
Patricii, non tantum sententiam de Religione 
dixerunt, sed etiam inter Episcopos subscrip- 
serunt. Sic enim in ilio Concilio scribitur ad 
extremum ; Petrus Marcellinus, Felix, Liberius, 
viri clarissimi, et illustres Praefecti Praetorii 

' Socrates, lib. v. e. 10. 

* Vide Evagr. Eccl. Hist lib. ii« e. 4. Acdone 1. 

Galliarum, atque Patricii, consentientes sub- 
scrìpseruDt Syagrius, Opilio, Pantagathus, Deo- 
datus, Cariatho, ' Marcellus, viri clarìssimi, 
subscripserunt. 

Quod si Praefecti Praetorii et viri Patricii 
subscribere in Concilio potuerunt, Imperatores 
et Reges non potuerunt ? Non sane opus erat, 
rem ita perspicuam tot verbis et tam prolixe 
prosequi, nisi nobis res cum illis esset, qui omnia 
clarissima, etiam ea quae vident quaeque oculis 
usurpant, tamen contentionis et vincendi studio 
negare solent. Imperator Justinianus legem tulit 
de corrìgendis moribus, et de fraenanda insolentia 
sacerdotum ; et quamvis esset Christianus et 
Catholicus Imperator, tamen duos Papas succes- 
sores Petri, Vicarios Christi, Sylverium et Vigili- 
um, de Papatu dejecit 

Jam vero qui autoritatem sumunt in Episcopos : 
qui a Deo accipiunt mandata de Religione : qui 
reducunt arcam Dei, componunt sacros Psalmos, 
praesunt sacerdotibus, aedificant tempia, habent 
conciones de cultu Dei : qui tempia repurgant, 
demoliuntur excelsa, incenduntlucos: qui sacer- 
dotes admonent officii, et illis scribunt leges 
vitae: qui prophetas impios occidunt : qui Episco- 
pos summovent : qui cogunt Concilia Episcopo- 
rum: qui cum Episcopis una sedent, eosque 
quid agendum sit, instituunt: qui Episcopum 

' Alit. Cariaitho, 

haereticum adjadicant supplicio : qui de Religi- 
one cognoscunt : qui subscrìbunt : qui pronuo- 
ciant : atque haec omnia, non alieno jussu, sed 
nomine suo, et recte, et pie faciunt : an ad eos 
dicemus Religionis curam non pertinere ? Aut 
magistratum Chrìstianum, qui bisce rebus sese 
admisceat, aut improbe, aut immodeste, aut impie 
faoere ? His rebus Imperatores et Reges, anti- 
quissimi et Christianissimi, sese admiscuerunt : 
non tamen ea causa unquam notati sunt aut 
impietatis, aut immodestiae. £t quis quaerat, vel 
Prìncipes magis Catholicos, vel exempla illus- 
triora? 

Quod si hoc illis licebat, cum essent civiles 
tantum magistratus, et praeessent rebus publicis ; 
quid hodie peccaverunt nostri Prìncipes, quibus, 
cum eo loco sint, idem tamen non liceat ? Aut 
quae tanta vis doctrìnae, judicii, sanctitatis est in 
istis, ut praeter consuetudinem omnium veterum et 
catholicorum Episcoporum, qui cum Prìncipibus 
virìs de Religione deliberarunt, nunc Prìncipes 
Christianos a causae cognitione, et a suo con- 
gressu rejiciant? Sed recto illi cavent sibi, 
regnoque suo, quod alioqui vident brevi esse 
ruiturum. Nam si illi, quos Deus in altìssimo 
gradu coUocavit, viderent, atque intelligerent 
istorum artes : contemni ab illis jussa Christi : 
obscurarì et extingui lucem Evangelii : sibi 
fucum fieri : imprudentibus illudi, atque obstrui 

aditum ad regnum Dei : nunquam illi se vel ita 
superbe despici, vel ita contumeliose haberì 
ludibrio, ita facile paterentur. Nunc autem 
illi eos inscitia et caecitate obstrìctos sibi habent 
atque obnoxios. 

Nos quidem, uti diximus, de mutanda Reli- 
gione, nihil temere aut insolenter, nihil nisi 
cunctanter, et magna cum deliberatione fecimus : 
Ncque id unquam animum induxissemus facere, 
nisi nos et manifesta, atque indubitata voluntas 
Dei nobis in sacrosanctis Scripturìs patefacta, et 
salutis nostrae ratio coegisset. £tsi enim discessi- 
mus ab illa Ecclesia, quam isti appellant Catho- 
licam, et ea re nobis, apud illos qui judicare non 
possunt, invidiam facimus; tamen id satis est 
nobis, (satisque esse debet homini prudenti et 
pio, et de aetema vita cogitanti,) nos ab ea Ec- 
clesia discessisse, quse errare potuerìt, quam 
Chrìstus, qui errare non potest, tanto ante prae- 
dixerit erraturam, quamque nos ipsi oculis 
perspicue yidebamus a sanctis Patrìbus, ab 
Apostolis, a Christo ipso, a primitiva et Catholica 
Ecclesia discessisse. Accessimus autem, quantum 
maxime potuimus, ad Ecclesiam Apostolorum, 
et veterum catholicorum Episcoporum, et Patrum, 
quam scimus adhuc fuisse integram, utque Ter- 
tuUianus ait, incorruptam virginem, nulla dum 
idololatria, nec errore gravi ac publico contami- 
natam: nec tantum doctrinam nostram, sed 

etiam Sacramenta, precumque pablicarum for< 
mam ad illonmi rìtus et institata direximus. 
Utque Chrìstnm ipsam, et omnes fere pio0 
fectsse scimnsy Retigìonein ab istìs toipiter neg- 
lectam et deprayatam, ad originemy et ad pri- 
mordia revocavimiis. Inde enim putavìmus 
instaurationem petendam esse, unde prima Reli- 
gìonis initia dueta essent. Haec enim ratio, inqnit 
antiqnissìmus Pater TertoUìanas, yalet adversus 
omnes Haereses: id esse verum, quodcunque 
prìmum: id esse adoltenim, quodcunque pos- 
terìus. Irenseus saepe ad antiquissìmas Ecclesìas 
provocavit, quae Christo fuissent yiciniores, quas- 
que credibile vix esset erravisse. Jam vero, cur 
ea hodie ratio non initur? Cur ad antiquarum 
Ecclesiarum similitudinem non redimus? Cur 
id a nobis hodie audirì non potest, quod olim in 
Concilio Nicseno, a tot Episcopis, et Catholicis 
Patrìbus, nullo refragante, pronuntiatum est, 
^Bri dpxaia Kparilna* Esdras cum reficere yellet 
ruinas Templi Dei, non misit Ephesum, quamvis 
ibi esset Dianse templum pulcherrìmum, et 
omatissimum : cumque vellet sacra et caeremo- 
nias restituere, non misit Romam, quamvis 
fortasse audisset ibi esse Hecatombas, Solitaurilia, 
Lectistemia, Supplicattones, et libros Numse 
Pompilii rituales. Satis ille sibi putavit fore, si 
esemplar veteris Templi, quod ab initio Solo- 
mon ad Dei prsescrìptum excitaverat, et veteres 

illos ritus ac cseremonias, quas Deus ipse Mosi 
nominatim scrìpserat, haberet ante oculos, et 
sequeretur. 

Aggaeus Propheta, cum jam templum ab Esdra 
refectum esset, et populo causa oblata satis justa 
videri potuisset sibi de tanto Dei Optimi Max- 
imi benefìcio gratulandi : tamen excussit omnibus 
lacrymas, quod qui erant adhuc superstites, et 
priora Templi aedificia, • antequam a Babyloniis 
diriperetur, viderant» meminissent multUm adhuc 
ab ea pulchritudine abesse, quae olim fuerat. 
Tum enim demum putassent Templum egregie 
instauratum, si ad pristinum exemplar, et veterem 
templi majestatem respondisset. 

Divus Paulus ut Ccenam Domini, quam Corin- 
thii jam tum coeperant corrumpere, repurgaret, 
proposuit iilis institutionem Christi, quam seque- 
rentur : Id, inquit,* ego vobis tradidi, quod ac- 
ceperam a Domino. Et Christus, ut Pharisse- 
orum errorem refelleret : Ad initia, inquit, 
redeundum est : ab initio non fuit sic. 

Utque sacerdotum sordes, et avaritiam coargu- 
eret, et templum purgaret: Hsbc, inqùit, ab initio, 
domus orationis fuit, ut populus omnis pie ac 
caste precaretur : atque ita vos oportebat nunc 
quoque eam instituere. Non enim ea causa 
extructa fuit, ut esset spelunca latronum. 

* 1 Cor. xi. 23. 



130 APOLOGIA 

Sic omnes in saciis Scrìpturis, pii et laudati 
Principes, eo maxime nomine laudati sunt, quod 
ambulassent in viis David patrìs sui; videlicet 
quod ad prìmordia et ad fontes rediissent, et 
Religionem in integrum restituissent 

Itaque nos cum videremus omnia ab istis pror- 
sus esse pessundata, et in tempio Dei, praeter 
miseras ruinas, nihil esse reliqui ; consultissimum 
esse duximus, ut illas nobis Ecclesias proponere- 
mus, quas certo sciremus, et non errasse, et Mis- 
sas privatas, et preces ignotas ac barbaras, et 
istam Sacrorum corruptionem, atque alias inep- 
tias non habuisse. 

Et cum templum Domini cuperemus in inte- 
grum restitutum, non aliud fundamentum quaerere 
voluimus quam quod jam olim ab Apostolis 
sciremus esse jactum, quod est Servator noster 
Jesus Christus. 

Cumque audiremus Deum ipsum nobis loquen- 
tem in verbo suo, et videremus esempla illustria 
veteris et primitivae Ecclesiae: incerta autem 
esset Concilii generalis expectatio, et eventus 
multo incertior : maxime vero, cum certi essemus 
de voluntate Dei, et nefas esse duceremus nimium 
solicitos esse, atque anxios de sententiis homi- 
num : non potuimus amplius cum carne et san- 
guine deliberare: illud potius fecimus, quod et 
recte possit fieri, et a piis hominibus, et catholicis 
Episcopis saepe multis factum esset : ut Provin- 

ciali Synodo nostrìs Ecclesiis prospiceremus. 
Sic enim veteres Patres scimus solitos esse 
experìrì, antequam ad publieum orbis terrarum 
Concilium veniretur. Extant hodie Canones 
scrìpti in Conciliis municipalibus, Carthagine 
sub Cypriano, Ancyrae, Neocassarise, Gangrse 
etiam in Paphlagonia, ut quidam putant, ante- 
quam Nicaeni Concilii CEcumeniei nomen audi- 
tum esset. Ad hunc modum olim sine Concilio 
generali statim domi privata disceptatione occur- 
sum est Pelagianis et Donatistis. Sic cum 
Imperator Constantinus aperte studeret Auxentio 
Arianarum partium Episcopo, Athanasius ^ Epis- 
copus Christianus, non ad Concilium generale, 
(in quo, videlicet, propter Imperatoris potentiam, 
et studium partium videbat nihil posse fieri) sed 
ad clerum, populumque suum, hoc est, ad Pro- 
vincialem Synodum provocavit. Sic decretum 
est in Concilio Nicaeno, ut in singulos annos bis, 
in Carthaginensi, ut minimum semel, Episcopo- 
rum conventus in singulis provinciis haberenter : 
quod Chalcedonense Concilium ait, ea causa 
f uisse factum, ut si qui errores aut abusus uspiam 
emersissent, statim in ipso vestigio, ubi nati 
fuissent, extinguerentur. Ita, cum Secundus et 
Palladius Aquileiense Concilium, quod non esset 
generale ac publieum, repudiarent; Ambrosius 
Episcopus Mediolanensis respondit, non debere 

' Alit. jtmhrotius, 

k2 

ìllud novuin cuiquam videri, aut peregrìnum, si 
Occidentis Episcopi convocent Synodos, et agant 
conventus Provìnciales : id enim antea et ab 
Occidentalibtis Episcopis non raro, et a Grsecis 
saepe factum esse. Ita Carolus M agnus Impe- 
rator Concilium habuit provinciale in Germania, 
contra Concilium Nicaenum secundum, de tol- 
lendis imaginibus. Nec nobis quidem prorsus 
inaudita, aut nova est ea ratio. Nos enim 
habuimus aliquando in Anglia Synodos Provin- 
ciales, et domesticis legibus Ecclesias nostras 
ordinavimus. Quid multis ? Certe Concilia illa 
pienissima et maxima, et quibus isti solent tant- 
opere glorìari, si cum omnibus Ecclesiis, quae 
per totum orbem terrarum agnoscunt et confi- 
tentur nomen Christi, conferantur ; quid obsecro 
alìud videri possunt, quam privata qusedam 
Episcoporum Concilia, et Synodi Provinciales ? 
Nam etsi forte Italia, Gallia, Hispania, Anglia, 
Germania, Dania, Scotia conveniat :^ absit autem 
Asia, Greecia, Armenia, Persia, Media, Mesopo- 
tamia, i^gyptus, iEthiopia, India, Mauritania, 
quibus in locis omnibus, et Christiani homines 
multi sunt, et Episcopi: quomodo potest cui- 
quam sano hujusmodi Concilium videri generale? 
Aut cum tot partes orbis absint, quomodo pos- 
sunt vere dicere, se habere consensum orbis 
terrarum? Aut quale tandem erat illud Con- 

* Alit. conveniant. 

cilium proximum Trìdentinum ? Aut quomodo 
dici potuit generale, cum ad illud ex omnibus 
regnis et regionibus Christianis, quadraginta tan- 
tum Episcopi convenissent, et ex illis aliqui ita 
diserti, ut remittendi esse viderentur ad Gram- 
maticos : ita vero docti, ut nunquam perlegerint 
sacras literas ? Quicquid est, veritas Evangelii 
Jesu Chrìsti non pendet a Conciliis; aut, ut 
Paulus ait,'' ab humano die. Quod si illi, quibus 
Ecclesia Dei curae esse oportuit, sapere nolint, 
et officio suo defuerint, atque animos suos contra 
Deum et ejus Christum obfirmaverint, et rectas 
vias Domini pervertere perrexerint : Deus lapi- 
des excitabit, et pueros infantes disertos faciet; 
ut semper exìstant aliqui, a quibus istorum men- 
dacia refutentur. Potest enim Deus, non solum 
sine Conciliis, sed etiam invitis Conciliis, et tueri, 
et promovere regnum suum. Multae, inquit So- 
lomon,^ sunt cogitationes in humano corde : sed 
Domini consilium manet firmum. Non enim est 
sapientia, non est prudentia, non est consilium 
contra Dominum. Humanis operibus, inquit 
Hilarius,^ exstructa non durant : aliter eediiican- 
da, aliter conservanda Ecclesia est Ea enim 
posìta est ^ in fìindamentis Apostolorum et Pro- 
phetanim, et continetur uno angulari lapide, 
Christo Jesu. Multa vero clarissime et ad haec 

' 1 Cor. iv. S. • Prov. xix. 21. 

* Hilarius in Psal. cxxvi, > Ephes. il. 20. 

tempora appositissime D. Hieronymus: Quos- 
cunque, inquit,' Diabolus deceperit, et quasi 
suavi et pernicioso cannine Sirenarum iliexerit 
ad dormiendum, eos excitat senno diyinus, et 
dicit : Sui^e qui dormis, elevare, et illuminabit 
te Christus. In adventu ergo Christi, et sermo- 
nis Dei, et doctrinae Ecclesiasticee, et consum- 
mationisNinivae speciosissimae meretricis, elevabi- 
tur et properabit populus, qui sub magistrìs antea 
fuerat sopitus ; et ibit ad montes Scripturarum : 
ibi inveniet montes Mosen, et Jesum filium Nave: 
montes Prophetas: montes Novi Testamenti, 
Apostolos et Evangelistas. Et cum ad talea 
montes confugerit, et in hujusmodi montium 
fuerit lectione versatus: si non invenerit qui 
eum doceat, (messis enim erit multa, operarii 
pauci :) tamen et populi studium comprobabitur, 
quod confugerint ad hujusmodi montes, et magis- 
trorum negligentia coarguetur. Haec Hierony- 
mus, ita perspicue, ut nihil opus sit interprete : 
ita ad ea, quae nos jam oculis vìdemus evenisse, 
accommodate, ut nobis quidem videatur, univer- 
sum statum temporum nostrorum, et omatissimae 
illius meretricis Babylonicse ruinam, et Ecclesise 
Dei instaurationem, et caecitatem atque ignavìam 
Episcoporum, et studium atque alacritatem po- 



' In Prophetam Naum. cap. iii. ad finem cap. £ph. v. 
14. 

puli, quasi Spiritu prophetico praedìcere, et ante 
oculos nostros constituere voluisse. QuU enim 
tam C8BCUS est, ut non videat istos ìUos magistros 
esse, a quibus populus, ut Hieronymus ait, in 
errorem inductus sit, et consopitus : aut Niniven 
istorum Romam pulcherrimis aliquando fucatam 
coloribus, nunc detracta persona, et melius videri, 
et minorìs fieri : aut homines pios excitatos tan- 
quam e gravi somno ad lucem Evangelii, et ad 
voces Dei, nihil expectatis higusmodi ministro- 
rum Conciliis, contulisse se ad montes Scriptu- 
rarum? 

At saltem (inquiet aliquis) injussu Romani 
Pontificis ista tentari non oportuit : illum enim 
unum esse nodum et vinculum societatis Chris- 
tianse : illum unum esse sacerdotem illum Levi- 
tici generis, quem Deus significaverit in Deute- 
ronomio, a quo Concilium in rebus arduis et 
veritatis judicium petendum sit : Si quis illius 
judicio non obtemperet, illum in conspectu fra- 
trum suorum oportere interfiei : illum, quidquid 
agat, non posse a quoquam mortalium judicari : 
Chrìstum in coelis regnare, illum in terris : illum 
unum posse, quidquid Chrìstus, aut Deus ipse 
potest : illius enim et Christi unum esse consis- 
torium: sine ilio nullam esse fidem, nullam spem, 
nuUam Ecclesiam: qui ab ilio discedat, eum 
abjicere et repudiare salutem suam. Haec Cano- 
nistae, parasiti Pontificum : non nimium modeste 

illi quidem ; vìx enim plura, certe non ampliora, 
potnissent de Christo ipso dicere. 

Nos quidem non voliiptatb ullius humanee, 
aut commodi causa a Pontifice discessìmus. At^ 
que utìnam potius ille ita se gereret, ne opus 
esset discessione. Verum ita res erat : nos, nisi 
ilio relieto, non potuimus ad Christum pervenire. 
Ncque ille nunc aliud foedus nobiscum ferire 
vult, quam quale olim Rex Ammonitarum Naas 
ferire voluit* cum Jabensibus, ut iUis omnibus 
dextros oculos effoderet. Eripere enim vult 
nobis sacras Scripturas, Evangelium salutis nos- 
trse, et omnem illam spem quam habemus in 
Christo Jesu. Aliis enim conditionibus pacem 
non posse convenire. 

Nam quod quidam tantopere solent praedicare, 
Papam solum esse successorem Petri, quasi ea 
causa Spiritum Sanctum in sinu gerat, et errare 
non possit, leve ac nugatorium est Animo pio, 
ac Deum tìmenti, promissa est Dei gratia ; non 
cathedris et successionibus. Divitiae, inquit, 
Hieronymus, potentiorem Episcopum facere pos- 
sunt: omnes tamen Episcopi, quicunque sunt, 
sunt successores Apostolorum. Quod si locus et 
inauguratio sola satis est ; et Manasses successit 
Davidi, et Caiaphas Aaroni, et idolum seepe stetit 
in tempio Dei. Archidamus olim Lacedaemonius, 
multa de se praedicabat, quod esset ex Hercule 

' ] Reg. xi. 2. 

oriundus : ejus insolentiam ita refutabat Nicos- 
tratus: Atqui tu ex Hercule oriundus non 
vìderìs : nam ille malos homines interfecit, tu ex 
bonis malos facis. Cumque Pharìsaei jactarent 
successiones suas, et genus, et sanguinem Abra- 
hami ; Vos, inquìt Christus,* quserìtis me inter- 
fieere, hominem qui verìtatem vobis locutus sum, 
quam audivi a Deo: hoc Abraham nunquam 
fecit : Vos ex patre Diabolo estis, et ejus volun- 
tati vìiltis obsequi. 

Tamen ut aliquid successioni largiamur, an 
solus Papa successit Petro ? Qua ergo in re : 
qua in Religione: in qua functione: in qua 
parte vitse illi successit? Quid unquam aut 
Petrus Papae simile habuit, aut Papa Petro? 
Nisi hoc forte velint dicere : Petrum, cum esset 
Romae, nunquam docuisse Evangelium: nunquam 
pavisse gregem: abstulìsse claves Regni coelorum : 
abscondisse thesauros domini sui : tantum sedisse 
in Laterano, et omnia spatia Purgatorìi, et sup- 
pliciorum genera digito descripsisse: anìmas 
miseras, alias in cruciatum relegasse: alias ac- 
cepta mercede, repente prò arbitrio exemisse : 
Missas prìvatas, quse in omnibus angulis diceren- 
tur, tradidisse: sacra mysterìa summissa voce, 
et aliena lingua mussitasse: Eucharìstiam in 
omnibus templis et altarìbus collocasse : eamque 
ante se, quocunque incederet, in asturcone gra- 

* Johan. vili. 40, 41. 

darìo cum Inminibus et tintinnabulis circum- 
tulisse : oleum, ceram, lanam, campanas, calices, 
tempia, altana, sacro anhelitu consecrasse : 
jubilea, gratias, immunitates, expectationes, prae- 
ventiones, annatas, pallia, usum palliorum, bullas, 
indulgentiasy diplomata vendidisse: sese caput 
Ecclesiae, et summum Pontificem, et Episcoporum 
Episcopum, et solum sanctissimum appellasse : in 
aUenas Ecclesias jus et autoritatem sibi usurpasse : 
ab omni se civili potestate exemisse : bella ges- 
sisse : Prìncipes inter se commississe : in aurata 
sella, corona lemniscata, apparatu Persico, regali 
sceptro, aureo diademate, lucentibus gemmis in 
hominum nobilium cenricibus equitasse. Haec 
scilicet Petrus olim Romae fecit, eaque successo- 
ribus suis quasi per manus tradidit Hcec enim 
a Papis hodie Romse fiunt : atque ita fiunt, quasi 
aliud fieri nihil debeat. Aut, nisi hoc malint 
fortasse dicere, Papam ea nunc facere omnia, 
quae olim scimus fecisse Petrum : discurrere in 
omnes terras : decere Evangelium, non tantum 
publice, sed etiam prìvatim, per singulas domos : 
instare opportune, importune, tempestive, intem- 
pestive : opus facere EvangelistsB : implere min- 
isterìum Christi: esse speculatorem domus Israel: 
accipere oracula, et voces Dei, easque ut accepe- 
rity ita populo reddere : esse sai terree : esse 
lucem mundi: non seipsum pascere, sed gregem • 
non implicare se civilibus negotiis hujus vitae : 

non exercere dominium in populum Domini: 
non id quserere, ut sibi ab aliis ministretur, sed 
ipsum potius aliis ministrare : omnes Episcopos 
putare socios esse suos, et pares : subjeetum esse 
Principibus tanquam a Deo missis : reddere quod 
Caesaris est, Csesari : quodque veteres Episcopi 
Romani sine exceptione fecerunt, Imperatorem 
Dominum suum appellare. Haec nisi nunc Papse 
faciant, et nisi ea quae diximus Petrus fecerit, 
nihil est quod de nomine Petri, et de ista sud- 
cessione tantopere glorientur. Quod autem de 
secessione nostra querantur, et nos ad societatem 
et fidem suam revocent, multo minus. Cobilo- 
nem, aiunt, quendam, Lacedsemonium, cum 
foederis feriendi causa missus esset legatus ad 
Regem Persarum, et aulicos forte invenisset 
ludentes alea, statim re infecta, rediisse domum : 
rogatum cur neglexisset ea facere quae publice 
acceperat in mandatis, respondisse, quod igno- 
miniosum existimasset id fore Reipublicse, si 
foedus percussisset cum aleatoribus. At, si nos 
ad Pontificem, pontificiosque errores redire ani- 
mum induceremus, et foedus non tantum cum 
aleatoribus sed etiam cum hominibus longe 
nequioribus feriremus ; esset id nobis non tantum 
ad famam ignominiosum, sed etiam ad inflam- 
mandam adversus nos iram Dei, et ad opprimen- 
dam extinguendamque conscientiam nostram 
pemiciosum. Nam nos quidem discessimus ab 



140 APOLOGIA 

ìlio, quem videbamus multa jam secula caecasse 
orbem terrarum ; ab ilio, qui nimium iusolenter 
dicere solebat, se errare non posse, et quidquid 
ageret, non posse se a quoquam mortalium, non 
a Regibus, non ab Imperatorìbus, non a toto 
Clero, non ab universo populo judicari ; non, si 
mille animas secum abduceret ad inferos: ab ilio, 
qui sibi imperium sumebat, non tantum in homi- 
nes, sed etiam in Angelos Dei, ut irent, redirent, 
ducerent animas in Purgatorium, et easdem 
reducerent, cum ipse vellet: quem Gregorius 
clarissime dicebat esse praecursorem et antesig- 
nanum Antichristi, et a fide Catholica defecisse : 
a quo CoryphsBi nostri illi, qui Evangelio, atque 
agnitae ventati se opponunt, ad unum omnes 
jampridem nitro, et libenter discesserunt : et 
nunc etiam ab eodem non inviti discederent, nisi 
eos inconstantise nota, et pudor, et populi de se 
existimatio impediret. Postremo, ab ilio disces- 
simus, cui obstricti non eramus, quique praBter 
Genium quendam loci, et successionem, quod prò 
se diceret nihil habuit. Et nos quidem ab ilio 
longe omnium j ustissime discessìmus. Nostri 
enim Reges, illi etiam qui autoritatem et fidem 
Episcoporum Romanensium observantissime se- 
quebantur, satis jam olim senserunt jugum et 
tyrannidem regni Pontificii. Romani enim Epis- 
copi et Henrico Regi nostro, ejus nominis se- 
cundo, diadema de capite detraxerunt, eumque 

abjecta omni majestate, privato tantum habìtu,, 
ut esset suis omnibus ludibrio, ad legatum 
suum venire demissum et supplicem voluerunt. 
Et in Regem nostrum Joannem, Episcopos et 
Monachos, et nonnullam etiam partem nobi- 
litatis armaverunt, et populum omnem jureju- 
rando quo illi erant obstrìcti, liberarunt; eum- 
que postremo nefarìe per summum scelus, non 
tantum regno, sed etiam vita exuerunt ; et Hen- 
ricum ejus nominis octavum, nobilissimum Prin- 
cipem, diris et fulminibus defixerunt : et in illum, 
modo Csesarem, modo Gallum commoverunt; 
quodque in ipsis erat, regnum nostrum praedse 
ac direptioni exposuerunt: homines insani ac 
fatui, qui aut tantum Regem, larvis, et crepi- 
taculis perterrefìeri posse crederent, aut tantum 
Regnum tam facile uno quasi bolo devorari. 
Et quasi haec omnia non essent satis, universam 
etiam provinciam vectigalem habere voluerunt: 
et ex ea quotannis census injustissimos exege- 
runt. Tanti, videlicet, nobis constitit amicitia 
urbis Romae. Quod si illi nobis ista impostu- 
ris, et malis artibus extorserunt, nihil causae est, 
cur non illis eadem legitimis rationibus, et bonis 
legibus possint eripi. At si ea illis Reges nostri 
in illa caligine superiorum temporum, inducti 
opinione aliqua simulatse illorum sanctitatis, Re- 
ligionis ergo, ultro, et liberaliter donaverunt; 
postea, animadverso errore, a posteris Regibus, 

qui eadem potestate sunt, possunt auferri. Ir- 
rita enim est donatio, nisi donatoris voluntate 
comprobetur; voluntas autem videri non potest, 
quam error obfuscat atque impedit. 

Habes, Christiane Lector, non esse novum, 
sì hodie postliminio restituta, et quasi renas- 
cens Religio Christiana contumeliis et convitiis 
accipiatur: id enim et Christo ipsi, et Aposto- 
lis accidisse. Tamen ne tu te istis adversa- 
riorum nostrorum clamoribus abduci, et tibi 
imponi patiaris: exposuimus tibi universam ra- 
tionem Religionis nostrse : quid de Deo Patre, 
quid de ejus unico Filio Jesu Christo, quid de 
Ecclesia, quid de Sacramentis, quid de Minis- 
terio» quid de sacris Scripturis, quid de Caere- 
moniis, quid de omni parte persuasionis Chris- 
tianse sentiamus. Diximus nos omnes antiquas 
hsereses, quas aut sacrosanctas Scripturse, aut 
vetera Concilia condemnarunt, ut pestes et per- 
nicies animorum detestari : nos disciplinam £c- 
clesiasticam, quam adversarii nostri prorsus 
enervarunt, quantum maxime possumus, revo- 
care : et omnem vitae licentiam, et dissolutionem 
morum, priscis et avitis legibus, et ea qua par 
est, quaque possumus severitate vindicare: nos 
regnorum statum, eo, quo accepimus, loco> sine 
imminutione ulla, aut mutatione retinere: et 
Principibus nostris Majestatem, quantum max- 
ime possumus, incolumem conservare : nos ab 

illa Ecclesia, quam isti speluncam latronum fé- 
cerant, et in qua nihil integrum, aut Ecclesiae 
simile reliquerant, quamque ipsi fatebantur mul- 
tis in rebus erravisse, ut Lothum olim e Sodoma, 
aut Abrahamum e Chaldasa, non contentionis 
studio, sed Dei ipàius admonitu discessisse: et 
ex sacrìs librìs^ quos scimus non posse fallere, 
certam quandam Religionis formam qusesivisse, 
et ad veterum Patrum, atque Apostolorum pri- 
mitivam Ecclesiam, hoc est, ad primordia atque 
initia, tanquam ad fontes rediisse. Auctorita- 
tem autem in ea re, aut consensum Concilii 
Tridentini (in quo videremus nihil recte, atque 
ordine gerì, ubi ab omnibus in unius nomen 
juraretur, ubi legati Principum nostrorum con- 
temnerentur, ubi nemo nostrorum Theologorum 
audiretur, ubi aperte partibus atque ambitioni 
studeretur) - non expectasse : sed quod olim 
sancti Patres, quodque majores nostri saepe 
fecerunt, provinciali conventu nostras Ecclesias 
restituisse : Episcopi vero Romani (cui obstricti 
non eramus, quique nihil habebant nec Chrìsti, 
nec Petrì, nec Apostoli, nec omnino Episcopi 
simile) jugum et tyrannidem, prò eo, ac debui- 
mus, excussisse. Postremo, nos inter nos, de 
omnibus dogmatìs et capitibus Religionis Chrìs- 
tianae convenire, et uno ore, unoque spirìtu 
colere Deum, et Patrem Domini nostrì Jesu 
Chrìsti. 

Quare» Christiane ac pie Lector, cum videas 
rationes et causas, et restitutse apud nos Reli- 
gionis, et secessionis ab istis nostree : mirari 
non debes, si Christo nostro obtemperare ma- 
luiinus, quam hominibus. Paulus nos admonuit, 
ne variis istis doctrinis nos abduci pateremur: 
utque illos imprimis fugeremus, qui sererent 
dissensiones prseter illam doctrinam quam a 
Christo et Apostolis accepissent. Jamdudum, 
ut noctua ad orìentem Solem, ita istorum im- 
posturae dilabuntur, et fugiunt ad aspeetum, et 
lueem Evangelii : et quamvis ad ccBlum usque 
exstructse atque exaggeratae sint; tamen levi 
momento, et quodammodo sua sponte corruunt. 
Non enim putare debes ista omnia temere, aut 
casu aceidisse. Dei hsec voluntas fuit, ut in- 
vitis prope omnibus, Evangelium Jesu Christi 
in orbem terrarum his temporibus spargeretur. 
Itaque divinis vocibus admonìti homines sese 
ultro ad Christi doctrinam contulerunt 

Nos quidem non gloriam ex ea re quaesivi- 
mus, non opes, non voluptates, non otium. Hsec 
enim isti habent abunde omnia : et nos ea, cum 
apud illos essemus, multo largius et prolixius 
habebamus. Ncque nos consensionem et pacem 
fugimus: sed pacis humanae causa, cum Deo 
belligerari nolumus. Dulce quidem, inquit 
Hilarius, est nomen pacis : sed aliud est, inquit, 
pax ; aliud servitus. Nam ut (quod isti quse- 

runt) Chrìstus tacere jubeatur: ut prodatur 
veritas Evangeli! : ut errores nefarìi dissimulen- 
tur : ut Christianonim hominum oculis impona- 
tur : ut in Deum aperte conspiretur, non ea pax 
est, sed iniquissima pactio servitutis. Est quae- 
dam, inquit Nazìanzenus, pax inutilis : est quod- 
dam utile dissidium. Nam paci cum exceptione 
studendum est, quantum fas sit, quantumque 
liceat: alioqui Chrìstus ipse, non pacem in 
mundum attulit, sed gladium. Quare si nos 
Papa secum in gratìam redire velit : ipse prius 
in gratiam redire debet cum Deo. Hinc enim, 
inquit Cyprìanus, schismata oriuntur, quia caput 
non quaerìtur, et ad fontem sacrarum Scrìptura- 
rum non reditur : et coelestis magistrì praecepta 
non servantur. Non enim, inquit, pax ea est, 
sed bellum : nec Ecclesias jungitur, qui ab 
Evangelio separatur. Isti vero cauponarì tan- 
tum solent nomen pacis. Pax enim illa quam 
tantopere quaerunt, otiosorum tantum est ven- 
trum tranquillitas. Nam haec omnia inter nos 
facile componi possent, nisi ambitio, venter, luxus 
impedirent: bine illaB lacrymae; animus est in 
patinis. Id scilicet clamant, atque obstrepunt, 
ut male parta foedius et nequius tueantur. Que- 
runtur hodie de nobis Indulgentiarìi, Datarli, 
Quaestores, Lenones, aliique qui quaestum putant 
esse pietatem, nec Jesu Chrìsto serviunt, sed suo 
ventri. Olim enim isti generi hominum fuit 

L 

quaestus ubemmus apud sseculum prìus. Nunc 
autem quicquid Christo accedit, id omne sibi 
detractum putant. Id hodie Pontifex ìpse que- 
ritur ; refrixisse, videlicet, pietatem, redìtus suos 
angustiores jam esse, quam solebant. Itaque 
DOS in odium rapit» quantum potest, et onerat 
contumeliis, et condemnat prò Haereticis : ut qui 
causam non intelligunt, putent, nullos esse homi- 
nes nequiores. Nos tamen interim ea causa nec 
pudet, nec certe pudere debet, Evangelii: Dei 
enim glorìam pluris facimus, quam existimatio- 
nem hominum. Scimus ista vera esse omnia, 
quse docemus: nec possumus aut vim facere 
conscientise nostrse, aut testimonium dicere con- 
tro Deum. Nam si nos negamus^ partem aliquam 
Evangelii Jesu Chrìsti coram hominibus, ille nos 
vicissim negabit coram Patre suo. Quod siqui 
sunt, qui offendi velint, et Christi doctrinam non 
ferant; caeci sunt, et duces csecorum: verìtas 
tamen preedicanda, et prse nobis ferenda est, et 
patienter expectandum est tribunal Dei. 

Interim isti videant quid agant, et de salute 
sua cogitent, et desinant odisse ac^ persequi 
Evangelium Filli Dei, ne illum aliquando sentiant 
vindicem, et ultorem caussB suae. Deus se haberì 
ludibrio non sinet. Jamdudum homines vident, 
quid agatur. Ista fiamma, quanto magis repri- 
mitur, tanto magis magisque erumpit, atque 

* Matt. z. 38. * Alit atque. 

evolat. Infidelitas istorum non frustrabitur fidem 
Dei. Quod si duritiam istam animorum ponere, 
et Christi Evangelium recipere recusabunt; 
publicani, et peccatores antevertent illis in regno 
Dei. 

Deus, et Pater Domini nostri Jesu Christi illis 
omnibus oculos aperiat, ut videre possint beatam 
illam spem, ad quam vocati sunt : ut una omnes 
gloriiicemus unum illum et verum Deum, eumque 
quem de coelo ad nos demisit, Jesum Christum : 
cui una cum Patre, et Sancto Spiritu, reddatur 
omnis honor, et gloria in omnem aetemitatem. 
Amen. 



l2 



EPISTOLA 



DE CONCILIO TRIDENTINO. 



EPISTOLA 

REV. R JOANNIS JUELLI, 

EPISCOPI SARISBURIENSIS, AD VIRUM NOBILEM, 

D. SCIPIONEM, 

PATRICIUM VENETUM. 



ScRiBis ad me familiarìter prò ea consuetudine, 
quse inter nos summa semper fuit (ex eo usque 
tempore, quo una viximus, Patavise, tu in Rei- 
publicse tuas tractatione occupatus, ego in studiis 
literarum) mirari te, tecumque alios istic multos, 
cum hoc tempore Concilium generale compo- 
nendae religionis, et contentionis tollendae causa 
Tridenti a Pontifico indictum sit, et eo jam reli- 
quse omnes nationes undique convenerunt, solum 
Anglise regnum, nec Legatum eo aliquem mississe, 
nec absentiam suam per nuntios, aut literas ex- 
cusasse : sed sino Consilio omnem prope ratio- 
nem veteris, et avitse religionis immutasse : quo- 
rum alterum superbae contumaciae videri ais, 
alterum perniciosi scbismatis. ^efas enim esse, 

si quis sanctissimam autoritatem defugiat Ro- 
mani PoDtifìcis aut Yocatus ab ilio ad Concilium 
se subducat. Controversias autem de religione 
non alibi, quam in hujusmodi conventibus fas 
esse disceptarì. Ibi enim esse Patriarehas et 
Episcopos; ibi esse ex omni genere hominum 
viros doctissimos ; ab illorum ore petendam esse 
veritatem ; ibi esse lumina Ecclesiarum ; ibi esse 
Spiritum Sanctum ; pios Principes semper omnes, 
si quid incidisset ambigui in cultu Dei, ìllud 
semper ad publicam consultationem retulisse. 
Mosen, Josuam, Davidem, Ezechiam, Josiam, 
aliosque judices, reges, sacerdotes, de rebus 
divinis non alibi, quam in Episeoporum Concilio 
deliberasse; Apostolos Christi, piosque Patres 
inter se Concilia celebrasse : sic veritatem emi- 
cuisse ; sic expugnatas esse hsereses ; sic Arium, 
sic Eunomium, sic Eutychetem, sic Macedonium, 
sic Pelagium sucoubuisse; sic hodie dissidia 
orbis terrarum componi, et ruinas Ecclesiae farciri 
posse, si positis contentionibus et studiis venia- 
tur ad Concilium : sine Concilio autem quicquam 
in religione tentari nefas esse. 

Atque haec quidem fere literarum tuarum 
summa fuit. Ego vero non id mihi nunc sumo, 
ut tibi prò regno Angliae, quo quidque Consilio 
factum sit, quicquam respondeam. Ncque te id 
a me requirere, aut velie arbitror. Regum Con- 
silia recondita et arcana sunt, et esse debent. 

Nosti illud, nec passim, nec omnibus, nec qui- 
buslibet Tamen prò nostra inter nos veteri et 
privata consuetudine (quoniam te id video ita 
prolixe petere) quid mihi videatur, breviter et 
amice respondebo : sed ita, ut ait ille, quantum 
sciam poteroque, idque tibi non dubito fore satis. 

Miramur, inquis, Legatos ex Anglia ad Con- 
cilium non venire. Obsecro te, an Angli soli ad 
Concilium non veniunt? an ergo tu Concilio 
interfuisti ? an censum egisti ? an capita singula 
enumerasti? an videbas i^lias nationes undique 
omnes convenisse, prseter Anglos? Quod si 
tibi mirari tam cordi est, cur non miraris hoc 
quoque : aut tres illos memorabiles Patriarchas, 
Constantinopolìtanum, Antiochenum, Alexandri- 
num, aut presbyterum Joannem aut Graecos, 
Armenios, Medos, Persas, Egyptios, Mauritanos, 
iEthiopas, Indos, ad Concilium non venire ? An 
enim multi ex estis omnibus non credunt in 
Christum? non habent Epìscopos? non bapti- 
zantur in nomine Cbristi ? non sunt, appellantur- 
que Christiani ? An vero ab istis singulis natio- 
nibus venerunt Legati ad Concilium? An tu 
hoc potius dices, Papam illos non vocasse, aut 
illos Ecclesiasticis vestris sanctionibus non teneri? 

Sed nos hoc miramur magìs, Papam eos, quos 
inauditos, indicta causa, prò haereticis jam antea 
condemnavit, et publice excommunicatos prò- 
nunciavìt, eosdem postea vocare voluisse ad Con- 

cilium. Homines enim primum damnari atque 
affici supplicio, deinde eosdem vocari in judici- 
ìim, absurdum est, et vorepoy vpòrtpov» Verum 
hoc mihi velim responderi, utrum id agat ponti- 
fexy ut nobiscum, quos habet prò hsereticis^ in 
Concìlio de Religione deliberet; an potius, ut 
nos ex inferiori loco causam dicamus, et vel 
statim mutemus sententiam, vel iterum e vestigio 
condemnemur ? alterum novum est, et prorsus 
nostrarum partium hominibus jamprìdem a Julio 
Papa tertio denegatum : alterum ridiculum est, 
si id putat, Anglos venturos esse ad Concilium, 
tantum ut accusentur, et causam dicant, apud 
illum prsBsertim, qui jamdudum non tantum a 
nostris, sed etiam a suis gravissimìs crìminibus 
accusetur* 

Quod si Anglia sola tibi adeo videtur esse 
contumax, ubi ei^o sunt legati Regis Daniae, 
Prìncipum Germaniae, Regis Suetise, Helvetio- 
rum, Rhetiorum, liberarum Civitatum, Regni 
Scotise, Ducatus Prussiae? Cum in Concilio 
vestro tot desiderentur nationes Chrìstianse, inep- 
tum est Anglos solos numerare. Sed quid ego 
istos dico? Pontifex ipse ad Concilium suum 
non venit, et cur tu hoc etiam non mirarìs? 
Quee enim est ista superbia, unum hominem 
animi causa, cum libet, convocare omnes Reges, 
Prìncipes, Episcopos Chrìstìanos, eosque velie 
dicto esse audientes, ipsum solum in illorum con- 

spectum non venire? Certe quum Apostoli 
agerent conventus Hierosolymis, Petrus Aposto- 
lus, de cujus iste sede et successione glorìantur, 
abesse noluit Verum, opinor, meminit Pius Papa 
quartus, is qui nunc Pontificatum obtinet, quid 
Joanni xxii. olim apciderit: illum non satis 
auspicato venisse ad Concilium Constantiense : 
venisse enim Papam, et rediisse Cardinalem. 
Itaque ex eo tempore Pontifices caverunt sibi 
post principia» et se contìnuerunt domi, et omni- 
bus Conciliis, ac liberis disceptationibus obstite- 
runt. Nam ante annos quadraginta cum Doctor 
Martinus Lutherus omnibus diris et fulminibus 
a pontifico peteretur, quod decere cepisset Evan- 
gelium, et ex verbo Dei religionem instauraret, 
et summisse petìisset, ut causa sua integra rejice- 
retur ad cognitionem Condlii generalis, audiri 
non potuit uUo modo. Leo enim decimus Papa 
satis videbat, si res ad Concilium rediisset, suam 
etiam rem venire posse in perìculum, et seipsum 
fortasse audire ea posse, quse nollet. 

Pulchrum quidem est nomen Concilii genera- 
lis, modo ita, ut oportet, conveniatur ; et positìs 
affectionibus omnia referantur ad prsescrìptum 
verbi Dei, et uni ventati serviatur. At si aperte 
religio, et pietas opprìmatur, si tyrannis, et am- 
bitio confirmetur, si factionibus, ventri, libidini 
studeatur, nihil potest cogitari Ecclesiae Dei per- 
nieioeius. Atque haec quidem hactenus ita dico, 

quasi CoDcilium istud, quod tu dicis usquam^ 
aut uUum sit: quod ego prorsus nuUum esse 
arbitror. Aut si uspiam, aut ullum est certe 
obscurum et valde arcanum est. Nos enim 
quamvis non ita procul absumus, tamen quid 
agetur, qui Episcopi convenerint, vel potius an 
ulli omnino convenerint, scire adhuc nullo modo 
possumus. Immo etiam ante viginti menses, 
cum Concilium istud a Pontifice Pio prìmum 
indiceretur, Ferdinandus Imperator respondit: 
quamvis alia omnia convenirent, locum tamen, 
quem Papa delegerat sibi magnopere dispUcere. 
Tridentum enim et si bella sit Civitas, tamen nec 
satis opportunam esse tot gentibus, nec tantam 
frequentiam hominum, quantum ad generale Con- 
cilium convenire par sit, posse capere. Eadem 
fere ab aliis Prìncipibus Christianis, a quibus- 
dam etiam non paulo asperiora respondebantur. 
Itaque nos ista omnia una cum Concilio in fumos 
abiisse credebamus. 

Sed obsecro te, quis ille tandem est, qui istud 
Concilium indixit, et orbem terrarum con vocavit ? 
Pius, inquies, Papa quartus. Et cur ille potius 
quam Episcopus Toletanus ? qua enim potestate, 
quo exemplo primitivae Ecclesiae, quo jure hsBC 
facit? An ita Petrus, Linus, Cletus, Clemens, 
edictis suis orbem terrarum commoverunt? Fuit 
hoc semper, salvis rebus, jus Imperatorum Ro- 
manorum proprium. Nunc autem postquam 

imminutse sunt yires Imperii, et regna in par- 
tem Csesarese potestatis successerunt, ea potestas 
communicata est cum Prìncipibus et Regibus 
Christianis. Scrutare annales, collige memorias 
vetustatis. Invenies antiquissima Concilia, Nice- 
num, Ephesinum, Chalcedonense, Constantino- 
politanum ab Imperatoribus Romanis, Constan- 
tino, Theodosio primo, Theodosio secundo, Mar- 
tiano indicta fuisse, non a Romanis Pontificibus. 
Leo Pontifex, satis alioqui sui amans, et nulla 
in re negligens autoritatem sedis suae Mauritium 
Imperatorem suppliciter oravit, ut Concilium 
indiceret intra Italiani: quod ille tum locus ei 
negotio convenire maxime videretur; Supplicant, 
inquit, omnes sacerdotes mansuetudini vestrse, 
ut generalem Synodum jubeatis intra Italiam 
celebrari. At Imperator Concilium illud non 
intra Italiam, quod Pontifex maxime contendebat, 
sed Chalcedonem in Bethyniam jussit convocari : 
ut ostenderet jus illud suum esse, et ad se unum 
pertinere. Et cum Ruffinus in illa concertatione, 
quam habuit cum Hieronymo, allegasset Syno- 
dum ; Doce, inquit Hieronymus, quis Imperator 
eam jusserit convocari. Non putabat D. Hierony- 
mus satis firmam esse autoritatem Concilii gene- 
ralis, nisi illud Imperator coegisset Ego vero 
non id quaero, quis Imperator Episcopos hoc 
tempore jusserit Tridentum evocarì : sed Papa, 
qui tantum sibi sumpsit, quo cum Imperatore de 

habendo Concìlio deliberaveiit» quem Regem aut 
Prìncipem Christianum conscium fecerit volun- 
latis BUfle. In jus alterìus per fraudem aut vim 
irrumperey quodque alienum sit, id sibi tanquam 
suum usurpare» injurìum est. Abuti autem 
dementia Principum» illisque tanquam servìs 
sub imperare, insignis est, et non ferenda contu- 
melia. Nos autem obsequio nostro velie tantam 
injuriam» et contumeliam confirmare, non minus 
magna esset injurìa. Quare si hoc tantum dice- 
remus, Concilium istud vestrum Tridentinum 
non esse legitime convocatum, nihil a Papa Pio 
rite atque ordine esse factum, nemo posset absen- 
tiam nostram satis juste reprehendere. 

Mitto quibus nos injuriis a Romanis Pontifici- 
bus affecti sìmus. Illos quoties libuit, poptdum 
nostrum in Prìncipem armavisse: illos Regibus 
nostrìs sceptra de manibus, et diadema de capite 
detraxisse : illos regnum AnglisB suum esse, et 
suo nomine possiderì, et Reges nostros suo bene- 
ficio regnare voluisse : illos proximis istis annis 
modo Gallum in nos, modo CsBsarem commovisse. 
Quid autem Plus iste de nobis consilii ceperìt, 
quid egerìt, quid dixerit, quid molitus, quid 
minatus sit, nihil opus est conmiemorare. Facta 
enim ejus, dictaque non ita tecta sunt, et recon- 
dita, quin intelligi utcunque possit, quid yelit. 
Quibus autem ille rationibus Pontifex factus 
fuerìt, quibusque quasi gradibus ad illam tantam 

dignitatem ascenderit, nihil dico. Non dico illum 
comiptis Cardinalibus, emptis sufiragiis, mercede 
ac pretio per cuniculos et insidias ad Pontificatum 
aspirasse. Non dico illum nuper admodum, 
cum solvendo non esset, Cardinalem Caraffam, 
cujus ope reliquorum Cardinalium suffragia col- 
legerat cuique eo nomine debebat magnam vim 
auri, vinctum in carcere iuterfecisse. Ista aliaque 
complura vobis relinquo potius, qui ea et proprius 
videtis, et melius intelligitis. An ergo tu nos ad 
hominem sanguinarium, ad mercatorem suflra- 
giorum, ad seris alieni negatorem, ad Simoniacum, 
ad hsereticum miraris non venire? Non est 
prudentis (mihi crede) velie se conjicere in sedem 
pestilentise, et cum hostibus religionis velie de 
religione consilium capere. Ad infames (inquit 
quidam) vetuit me mater accedere. Joannes 
Apostolus non est ausus in eodem balneo sedere, 
et una lavare cum Olympio, ne una cum ilio 
fulmine de coelo feriretur. Non sedi, inquit 
David, in Consilio vanitatis, et cum iniqua agen- 
tibus non introibo. 

Sed esto : sit hoc jus Papae proprium : possit 
convocare concilia: possit terrarum orbi impe- 
rare: sint ea falsa et vana quae diximus de 
potestate Csesaris et jure Regio : sit Pius Papa 
vir bonus, sit recte, sit legitime factus Pontifex : 
nullius vitam petiverit ; Caraffam in carcere non 
occiderit : tamen Concilia aequum est esse libera, 

Ut adùty qui velit, cui adesse non sit conunodum, 
abease liceat. £a olim melioribus aequitas et 
moderatio servabatur. Non ita tum serviliter 
cogebantur Prìncipes, ut si quis forte mansisset 
domi, aut Legatos ad Concilium non misisset, 
statim omnium digìtis atque oculis notaretur. 
In Concilio Niceno, in Ephesino, in Constantìno- 
politanoy in Chalcedonensi, quseso te, quis ex- 
plorator observavit, qui abessent ? Atqui nullus 
tum adfuit Legatus, nec ex Anglia, nec e Scotia, 
nec e Polonia, nec ex Hispania, nec e Pannoniis, 
nec e Dania, nec ex tota Germania. Vide, lege, 
recognosce subscriptiones : invenies ita rem ha- 
bere, ut dico. Et cur non miraris Anglos, tum ad 
Illa Concilia ita piena, ita praeclara, ita celebrìa, 
ita frequentia, non venisse? Aut Episcopos 
Romanos ita tum fuisse patientes, ut illos non 
condemnarent contumaciae? Verum nondum 
creverat ista tyrannis Pontificia: fas tum erat 
sanctis Episcopis et patribus prò suo commodo 
sine fraude manere domi. Paulus Apostolus 
noluit sese dare in Concilium Hierosolymitanum, 
sed potius appellavit ad Caesarem. Athanasius 
Episcopus, quamvis vocaretur ab Imperatore ad 
Concilium Csesariense, tamen venire noluit 
Idem in Concilio Syrmiano, cum rem videret 
inclinare ad Arrianos, statim subduxit se, atque 
abiit : ejusque exemplum sequuti Episcopi occi- 
dentis ad illud Concilium venire recusarunt 

Johannes Chrysostomus ad Concilium Amano- 
rum non accessit, quamvìs ab Imperatore Con- 
stantio et literis et nuntiis vocaretur. Cum 
Arrianorum Episcopi in Palestina convenissent, 
et maximam partem sufiragiorum secum trahe- 
rent, Paphnutius senex et maximus Hierosoly- 
morum Episcopus una e medio conventu disces- 
serunt. Cyrillus Episcopus a Patropassianorum 
Concilio appellavit. Paulinus Episcopus Trevi- 
rensis venire noluit ad Concilium Mediolanense, 
quod videret propter gratiam et potentiam Impe- 
ratoris Constantii, omnia ruere ad Auxentium 
Arrianum. Episcopi qui ad Concilium Con- 
stantinopolitanum convenerant, ad Concilium 
Romanum, quo vocabantur, venire noluerunt. 
Quod tamen illis fraudi non fuit, quamvis Impe- 
ratoris literis vocarentur. Satis ea tum justa 
excusatio esse videbatur, quod Ecclesiarum sua- 
rum curae, atque instaurationi studendum esset. 
Quamvis viderent Arrianos per omnes jam Ec- 
clesias grassari, et ad minuendam illorum rabiem 
magnum pondus habituram esse praesentìam 
suam. 

Quid si idem illud Episcopi nunc nostri re- 
sponderent, non esse otium a sacro Ministerio, 
sese prorsus occupatos esse in restituendis Ec- 
clesiis suis : non posse abesse domo quinque, sex, 
septem annos, ibi prsesertim, ubi nihil possìnt 
promovere? non enim ita otiosi sunt Episcopi 

nostri, ut BUDt qui Romae delicìantur ìd palatiis, 
et sectantur Cardinales, et venantur sacerdotia. 
Ita enim misere perdi tae sunt ab istis, atque 
eversae Ecclesise nostrae, ut nec parvo tempore, 
nec mediocri diligentia possint instaurari, Nunc 
autem aperte videmus obsideri ab istis nostra 
tempora, ut cum minime necesse sit, foras dis- 
trahamur, et nec domi propagare possimus 
Evangelium, et in Concilio ab ipsis impediamur. 
Simulat enim Papa, ne nescias : non cogitat 
Concilium : ncque enim tu illum quicquam putes 
sincere, et vere agere. Qui nescit simulare 
(dicere solebat olim Rex Ludovicus undecimus 
Carolo octavo) nescit regnare : multo vero magis, 
qui nescit dissimulare, et Consilia sua vultu tegere, 
ut nunc quidem est, nescit agere Pontificem. 
Illa enim sedes tota merae nititur Hypocrisi : 
qu8B quo minus habet nativi roboris, eo pluribus 
coloribus opus habet. Nam si putabant Pontifì- 
ces, tantam esse vim Concilii generalis ad tollenda 
Schismata, cur illi rem tam necessariam tam diu 
distulerunt ? cur triginta totos annos quieverunt, 
et Lutheri doctrinam radices agere pertulerunt ? 
Cur Concilium non primo quoque tempore in- 
dixerunt? Cur Synodum Tridentinam reluctantes 
et inviti, magisque Imperatoris Caroli impulsu, 
quam sua voluntate convocarunt? Cumque 
Tridenti decem prope annos versarentur, cur 
tanta deliberatione nihil egerunt ? cur reni in- 

fectam reliquerunt? Quis impediebat? quis 
obstabat ? Crede hoc mihi, mi frater, non agunt 
id nunc Pontìfices, ut Concilium celebretur, aut 
Religio Dei restituatur, quam illi prorsus habent 
prò ludibrio. Id agunt, id quaerunt, id pugnant, 
ut magnìfica expectatione Concilii generalis ho- 
minum piorum animos, atque orbem terrarum 
ludifìcentur. 

Vident jamdudum imminui, et ruere opes 
suas : artes suas non esse nunc eodem loco, quo 
fuerunt olim : incredibilem numerum hominum 
in dies singulos a se dilabi : non esse nunc, qui 
tanta frequentia currant Romam : non esse, qui 
indulgentias, interdictiones, benedictiones, ab- 
solutiones, et inanes buUas, aut tanti faciant, aut 
tanti emant. Ceremoniarum suarum, et missarum 
nundinas, et omnem illum fucum meretricium, 
non magni fieri ; magnam partem tyrannidis, et 
pompae suse concidisse : reditus suos angustiores 
nunc esse, quam solebant ; sese, suosque rìderi 
passim a pueris : omnino in discrimen venisse 
summam rerum. Nec mirum, si ea corruant, 
qu8B nuUis radicibus sustinebantur. Extinxit 
illa omnia salvator noster Jesus Christus, non 
armis, aut vi miiitum, sed coelesti impulsu, et 
spiritu oris sui : consumet autem, atque abolebit 
Maritate adventus sui : Haec est vis verbi Dei, 
hsBC est potestas Evangelii; haec sunt arma, 
quibus evertitur omnis munitio, quae aedifìcata 

est adversus cognitionem Dei. Pnedicabitur 
haec doctrìna, invìtis omnibus, per universum 
orbem. Portse inferorum non praevalebunt ad- 
versus eam. Frigent nunc Romse tabeniae 
merìtoriae: illorum merces (quasi bona Por- 
sennse venirent) vilissimo pretio proscribuntur. 
Et vix quisquam est, qui velit emere. Circuit 
mercator Indùlgentiarius, et fatuos non invenit. 
Hoc illud est, bine illae lachrymae, haec res 
Pontifices male habet. Vident hanc tantam 
lucem ex una scintilla empisse. Quid nunc 
futurum, postquam tot ignes ubique terrarum 
accensi sunt, et tot reges et principes Christiani 
agnoscunt, et profitentur Evangelium? Non 
enim illi Jesu Christo serviunt, sed suo ventri. 
Aiunt Carneadem Philosophum, cum olim esset 
Romse, et memorabilem illam faaberet orationem 
contra justitiauf, inter alia hoc etiam addidisse : 
Eam virtutem, si quidem ea virtus esset, nulli 
hominum generi miuus ex usu fore, quam Ro- 
manis. lllos enim per vim, et latrocinium regna 
sibi aliena subegisse, perque summam injustitiam 
ad imperium orbis terrarum pervenisse. Quod 
si nunc tandem velini justitiam colere, restituenda 
esse illa omnia quae injuste teneant: ad casas 
pastoritias, et frigida tuguria, quas sola habuerant 
ab initio, esse redéundum. Ita prorsus isti, si 
vere velint agere, et simulationem ponere, et 
officium facere, et suum cuique reddere^ vident 



DE CONCILIO TRIDENTINO. 165 

sibi redeundum esse ad virgam et peram, ad 
sobrietatem, et modestiam, ad labores, ad munus 
Episcopi. Audiverunt enim Augustinum dicere, 
Episcopum nomen esse operis, non honoris : et 
illos non esse Episcopos, qui velint praeesse, et 
non prodesse. Itaque istud Evangelium latius 
diffundi, et ad plures propagari, vident, nulli 
hominum generi minus expedire, quam sibi : se 
enim salvos esse non posse, si sani esse velint. 
Ergo nunc tumultuantur, et turbant omnia, ut 
olim Demetrius faber, postquam vidit sibi periisse 
spem lucri. Ergo nunc Concilia indicuntur, et 
Abbates atque Episcopi ad partes advocantur. 
Hsec enim illis ratio visa est callidissima, ut tem- 
pus in aliquot annos protraheretur^ ut hominum 
animi expectatione suspenderentur : multa, ut fìt, 
posse intervenire : bellum posse excitari : aliquem 
ex istis principibus posse mori : istos tantos im- 
petus ad Evangelium diutumitate posse obtundi : 
languere posse hominum voluntates. Interea, 
inquit quidam, fiet aliquid spero. 

Olim cum (victis ac triumphatis Persis) Athe- 
nienses moenia sua, quae illi solo aequaverant, 
coepissent instaurare, et Lacedaemoniì, quo magis 
haberent-eos in potestate, ne id facerent, mag- 
nopere edixissent. Themistocles dux Atheuien- 
sis, vir prudens, cum videret salutem patrìae suse 
venire posse in periculum, pollicitus est sese 
venturum Lacedaemona, et de ea re velie cum 

ipsis una deliberare. Ille ubi se dedisset in viam, 
quo tempus eximeret, primum morbum simulavìt, 
ut diutius haereret in itinere : Deinde cum venis- 
set Lacedaemona, multa de industria frustrarì 
coepit, modo pacta non piacere : modo delibe- 
rationem petere: modo socios legationis, sine 
quibus nihil agi posset, expectare : modo legatos 
Athenas mittere. Interea, dum ille cunctatur, 
Athenienses elauserant moenibus eivitatem, et si 
vis fieret, sese paraverant ad defendendum. Ita 
isti, dum diem de die proferunt, et rem omnem 
referri volunt ad Concilia, aedificant interea sua 
mcenia, nobis otiosis, et nescio quid expectantibus, 
ut ad extremum, confirmatis suis rationibus, nos 
prorsus excludant, et neque Concilium haberi» 
neque quicquam omnino agi possit. 

Operae pretium enim est videre istorum artes, 
et stratagemata ; quoties indicta Concilia non 
coiverìnt; quoties exiguus rumusculus universum 
apparatum, et omnem expectationem disturbarit : 
quoties patres in medio itinere repente substi- 
terint: quoties purpurati Amphictyones e medio 
conventu, re infecta, dilapsi sint domum, et 
proximum actum in nonum, decimumque annum 
distulerint ? quoties coelum, quoties annona,quoties 
locus, quoties tempus non placuerit ? Pontifex 
enim solus convocat Concilia, et solus dimittit, 
cum vult. Si quid non placuit, aut si res non 
recte ire coepit^ statim auditur : valete, et plau- 

dite. Indicitur Concilium Basileam : convenitur 
undique magno numero, agitur serio de rebus 
multis : Eugenius Papa ut Simoniacus et Schis- 
maticus omnibus sufTragiis condemnatur : in ejus 
locum Amideus dux Sabaudise surrogatur. Ac- 
cipit id indìgne, ut debuit, Eugenius : rem eam 
pessimi exempli esse ad posteros : potestatem, et 
vim suam longe esse super omnia Concilia : Non 
posse Concilium nec convenire, nisi jussu suo : 
nec decernere quicquam nisi quantum ipse velit. 
Impium esse in conventiculo Episcoporum inqui- 
sitionem fieri de vita sua. Non mora, Concilium 
Ferraram revocat in Italiam, post idem transfert 
Florentiam. Quid hoc, quseso, rei est? An 
putabat Eugenius Papa coelum animos mutare, 
aut Spiritum sanctum prudentius in Italia re- 
sponsurum esse, quam antea responderat in 
Germania? Immo vero, ille tot illis mutationibus 
non Christum quaerebat, sed suum commodum. 
Videbat in Germania Imperatorem Sigismundum 
inimicum suum, nimium et autoritate valere et 
gratia. Et patres illos, qui Basileam convenerant, 
si ex illis duris et asperis regionibus migrassent 
in Italiam (ut arbores cum transplantantur) fieri 
posse mitiores. Nam (o Deum immortalem I) 
non id nunc agitur aut quaeritur in Conciliis, aut 
ut veritas inveniatur, aut ut mendacia refutentur. 
Hoc solum semper fuit proximis istis sasculis 
studium Pontificum in Conciliis, ut Tyrannis 

RomaDa constitaeretur : ut bella susciperentur : 
ut prìncipes Chrìstiani inter se committerentur : 
ut pecunia coUigeretur, modo in terram sanctam, 
modo in fabrìcam Petri, modo in nescio quos 
usus, seu verius abusus alios : quce tota in paucos 
quosdam ventres, in luxum et libidinem con- 
jiceretur. Atque haec unica fuit aliquot jam 
ssecula ratio Conciliorum. Nam de erroribus et 
abusibus, quasi nulli essent, nihil unquam agi 
potuit. 

Petrus Alliacensis in Constantiensi Concilio 
multum questus est de avaritia, et insolentia 
curiae Romanae. At quid promovit? quae un- 
quam pars illorum avaritise aut insolentiae Conci] ii 
autoritate repressa est? Idem ait festos dies, 
et* otiosorum Monachorum greges sibi viderì 
minuendos : et alius quispiam (in opere quodam, 
quod appellatur tripartitum, et adjunctum est ad 
Concilium Lateranum) totus, inquit, fere mundus 
obloquitur, et scandalizatur de tanta multitudine 
religiosorum pauperum. Et patres in Concilio 
Lateranensi, Firmiter, inquiunt, prsecipimus, ne 
quis de csetero novam relìgionem inveniat. Ex 
eo tempore quid de festis diebus factum sit, 
n escio : probabile tamen est, nihil esse imminu- 
tum : At Monachorum ordines aucti etiam sunt in 
infìnitum. Nam a proximis Pontificibus additi 
sunt Jesuitae, Cappuchini, Theatini : quasi pigro- 
rum ventrum nondum etiam esset satis. Johan- 

nes Gerson, Cancellarius Parìsiensis, in Concilio 
Constantiensi obtulit patribus septuaginta quin- 
que abusus in Ecclesia Romana, quos vehemen- 
ter cuperet emendatos. At ex tanto numero, 
quem illi unum abusum unquam sustulerunt? 
Johannes Ficus Mirandula scribit ad Leonem 
Papam, ut minuat inanes ceremonias, et coerceat 
luxum sacerdotum. Sederunt postea Episcopi 
magna frequentia, et magna expectatione in 
Concilio Laterano. At quam unam ceremoniam 
imminuerant, in quo uno sacerdote luxum et 
nequitiam damnaverunt ? Mantuanus poeta que- 
ritur nominatim de moribus Ecclesiae Romanse : 
Bernardus Abbas ita scribit ad Eugenium Pa- 
pam : Aula tua recipit bonos, non facit, mali 
ibi profìciunt, boni deficiunt. Et de misera- 
bili statu Ecclesiae, qui tum erat; A pianta, 
inquit, pedis usque ad verticem capitis non 
est in ea sanitas. Et rursus, Ubi est, inquit, 
qui praedicet annum acceptabilem Domini? 
Non custodiunty inquit, hoc tempore sponsam 
Christi, sed perdunt : non pascunt gregem Domi- 
ni, sed mactant, et devorant. Adrianus Papa 
sextus, cum Legatum mitteret in Germaniam, 
ingenue, et vere fassus est corruptissimum esse 
statum universi Cleri. Omnes, inquit, nos Prae-- 
lati Ecclesiastici dedinavimus, -unusquisque in 
viam suam, nec est jam qui faciat bonum, non 
est usque ad unum. Albertus Pighius fatetur 

in ipsa Missa, quam illi sacrosanctam esse vo- 
lunt, et in qua una Cardinem religionis Chris- 
tìanae constìtuunt» abusus et errores inveniri. 
Quid plura? mitto alios testes; sunt enim in- 
finiti. Habita sunt postea Concilia complura, 
convocati sunt Episcopi, Synodus Basiliensis 
indicta est nominatim, uti illi tum prse se fere- 
bant, de reformatione totius Cleri: At ex eo 
tempore errores ubique aucti sunt, vitia etiam 

sacerdotum conduplicata sunt. Cardinales a Pau- 
lo Papa tertio delecti ad considerandum statum 
Ecclesise, renuntiarunt, multa esse in ea, et prae- 
sertim in Episcoporum et Clericorum moribus 
vitiosa. Episcopos otiosos esse, non docere pò- 
pulum, non pascere gregem, non curare Vineam : 
versari in aulis Principum, abesse domo : Cardi- 
nalibus Episcopatus, modo temos, modo quater- 
nos commendari, idque magno cum Ecclesiae 
detrimento fieri : illa enim officia non esse (uti 
loquuntur) compatibilia. Conventuales ordines 
prorsus ex Ecclesia toUendos esse. Postea habi- 
tum est Concilium Tridenti: sed an Episcopi 
coeperunt ex eo tempore pascere gregem? an 
dcsierunt, aut abesse domo, aut versari in aulis 
Principum ? an Cardinales desierunt esse Epis- 
copi ? aut prospectum est, ne quid Ecclesia ex 
ea re detrimenti caperet? an imminuti sunt 
ordines conventuales? an religio apud eos est 
emendatior? quid ergo necesse fuit tot Episco- 

pos tam procul convocarì, aut de emendanda 
Ecclesia tot annos frustra deliberari ? hoc scili- 
cet illud est, Pharisaeos restituere velie Templum 
Dei. 

FateDtur errores et abusus: convocant Con- 
cilia, simulant studium religionis et pietatis, 
poUicentur operam et ÌDdustriam, quicquid col- 
lapsum est, id omne se velie una nobiscum instau- 
rare; sic scilicet, ut olim hostes populi Dei 
dicebant, se velie una cum Nehemia aedificare 
Templum Domini. Non enim illi id quaerebant, 
ut Templum Domini aedifìcarent, sed ut quam 
maxime possent aedificationem impedirent. Re- 
dire volunt nobiscum in gratìam, sed ita, ut olim 
Naas tyrannus cum Judaeis Jabensibus, non alia 
lege, quam ut sinamus nobis exculpi dextros 
oculos : hoc est, ut verbum Dei, et Evangelium 
salutis nostrae nobis eripi patiamur. 

An enim illis curae est religio? an illi curant 
Ecclesiam Dei ; quibus nec Dei vindicta, nec 
salus populi, nec ulla pars officii sui un quam 
curae fuit ? Pan, inquiunt, curet oves, ipsi interim 
belligerantur, venantur, obsonantur : ut ne quid 
dicam foedius. O Deum immortalem ! quis istos 
putet unquam de Ecclesia Dei, aut de Religione 
cogitare ! quando isti, aut quos errores unquam 
toUent ? quam lucem nobis restituent ? quicquid 
dicas, etiamsi solem ipsum geras in manibus, 
tamen videre nolunt : manifestos errores, quantum 

possuiìt, excusant, pingunt, comunt, ut olìm 
Symmachus, aut Porphyrìus errores, et ineptias 
Etliniconim: omninoque id agunt, ne populum 
Dei in fraudem induxìsse, neve quid ipsi unquam 
errasse videantur. Aut si quid in animum indù- 
cunt emendare, quod aut nunquam, aut valde 
raro et perparce faciunt; ut olim Alexandrum 
Imperatorem Romanum, quum non prorsus ab- 
horreret a Religione Christiana, aiunt, in eodem 
Sacrario, et Christum coluisse, et Orpheum : 
utque veteres olim Samaritani una et veri Dei 
cultum retinuerunt, et cultum Idolorum: ita 
illi, ea lege recipere volunt partem forte ali- 
quam Evangelii, ut una superstitiones et aniles 
errores admittant: ita recipiunt vera, ut falsa 
retineant: ita probant nostra, ut sua non im- 
probent. Atque ita non tollunt abusus, sed 
colorant : et veteres columnas novo tantum tee- 
torio inducunt. 

Ad hunc modum ab istis Ecclesia Dei emen- 
datur, sic conventus et Concilia celebrantur: 
ventati non servitur, sed affectibus. Melior pars 
a majori superatur. Pulchrum quidem et glo- 
riosum est nomen ipsum Concilii generalis : sed 
ex pulcbro calice saepe venenum propinatur. 
Non enim satis est Episcopos aliquot et Abbates 
unum in locum convenisse: non in mitra, aut 
purpura sita est vis Concilii, nec quicquid Con- 
cilium decrevit, statim habendum est prò oraculo. 

Concilium erat, de quo Propheta Esaias scribit : 
Vse filìis defectorìbus, dicit Dominus, qui cogunt 
Concilium, et non ex me : et, in te, inquit, Con- 
cilium, et dissipabitur. Concilium erat de quo 
Propheta David ita loquitur : Excitati sunt re- 
ges terree, et principes convenerunt in unum 
ad versus Dominum, et ad versus Christum ejus. 
Concilium erat quod Filium Dei Jesum Chris- 
tum damnavit ad crucem. Concilium erat quod 
Carthagini celebratum est sub Cypriano, in quo 
decretum est, baptizatos ab haeretìcis, quum 
redissent ad Ecclesiam, esse rebaptizandos : quem 
errorem oportuit postea tot Conciliis, et patrum 
scriptis revocari. Et quid multis opus est? 
Concilium Ephesinum secundum aperte fecit prò 
Eutychete; humanam in Christo naturam con- 
versam esse in divinitatem : Concilium Nicenum 
secundum decrevit manifestam Idololatriam de 
adoratione statuar um: Concilium Basiliense, ut 
Albertus Pighius ait, decrevit contrà omnem 
antiquitatem, centra naturam, centra rationem, 
centra verbum Dei. Concilium Ariminense im- 
pie decrevit prò Arrianis, Christum non esse 
Deum. Alia Concilia deinceps multa, Smymen- 
se, Aèrìum, Seleucianum, Syrmianum, et Ho- 
moiisianos condemnaverunt, et Ariminensis Con- 
cilii impietati subscripserunt. Quid quaeris ? 
ipsum etiam Concilium Chalcedonense, quod 
unum erat ex illis quatuor, qu» Gregorius cum 

quatuor Evangeliis comparavit, Leo Papa non 
dubitavit accusare temeritatis. 

Itaque videmus, Concilia Conciliis saepe con- 
traria extitisse : utque Leo Pontifex acta sustulit 
Adriani, Stephanus Formosi, Joanoes StepkaniJ; 
utque Sabinianus Papa, Omnia scripta Gregorii 
Papae, ut perversa et impia jussit comburi : ita 
videmus Concilium posterius seepe omnia supe- 
rioris Concilii decreta sustulisse. Carthaginense 
Concilium decrevit, ne Romanus|£piscopus appel- 
laretur, aut summus sacerdos, aut princeps sacer- 
dotum, aut aliud quippiam simile. At posterà 
Concilia, illum non tantum summum sacerdotem, 
sed etiam summum Pontificem, et caput univer- 
salis Ecclesiae appellaverunt. Eliberinum Con- 
cilium decrevit, ne quid, quod colitur, jus fasque 
esset, ut in templorum parietibus pingeretur. 
Concilium Constantinopolitanum decrevit imagi- 
nes non esse ferendas in templis Christianorum. 
Contra, Concilium Nicenum secundum, imagines 
in templis non tantum ponendas esse censuit, sed 
etiam adorandas. Lateranense Concilium sub 
Julìo Papa secundo, non alia causa indictum est, 
quam ut Pisani Concilii decreta rescinderet 
Ita Episcopi saepe posteriores prioribus adversan- 
tur, et Concilia alia aliorum luminibus obstruunt. 
Isti enim ne suis quidem Conciliis teneri volunt, 
nisi quantum placet, quantumque commodum 
est, et facit npòe rà uX^cra. Basiliense Concilium 

decrevit, Concilium Episcoporum esse supra 
Papam. At Concilium Lateranense sub Leone 
decrevit. Papam esse supra Concilium. Papa 
vero non solum ita se gerit, sed etiam si quis 
centra sentiat, eum habere jubet prò hseretico. 
Atqui omnes Episcopi et Abbates in Concilio 
Basiliensi, si quis, inquiunt, istis veritatibus sese 
opponit, prò haeretico habendus est. Obsecro te, 
quid tu hic facias ? quicquid dicas, aut sentias, 
vel Papa te, vel Concilium habebit prò hseretico. 
Omnes autem PapaD, aliquot jam seculis, sese 
istis Basiliensis Concilii veritatibus opposuerunt : 
ergo judicio Basiliensis Concilii, aliquot jam 
ssecula omnes Papse fuerunt haeretici. Idem 
Concilium omnibus suffragiis summovit Papam 
Eugenium, hominem Simoniacum, et schismati- 
cum, et illi successorem dedit Amideum. At 
Eugenius Papa Concilii decretum flocci fecit, 
et quamvis maxime esset Simoniacus et schis- 
maticus, tamen non desiit esse successor Petri, 
et Vicarius Christi, et caput universaB EcdesiaB 
Dei : et invitis omnibus dignitatem priorem reti- 
nebat, utque antea solitus fuerat, in cervicibus 
hominum nobilium sublimis magnifice ferebatur. 
Amideus autem homo simplex, quasi ex equo 
delapsus, humi pedibus ambulabat, satisque sibi 
beatus esse videbatur, quod de Papa factus esset 
Cardinalis. Concilium proximum Tridentinum 
edixit, ut Episcopi docerent populum, neve quis- 

quam unus duo, plurave sacerdotia haberet eo- 
dem tempore: isti contra edictum Concilìi sui 
cumulant sacerdotia, et nihil docent. Ita seri- 
bunt leges, quibus ipsi teneri nolint, nisi quum 
lubet. Tanti scilicet semper fecerunt Concilia, 
et decreta sua. 

Nunc vero quid est, cur eventum speremus hoc 
tempore meliorem? qua enim gratia, qua ex- 
pectatione, qua spe venitur in Concilium ? Hoc 
enim tantum tecum cogita, quinam tandem homi- 
nes illi sint, quorum fide, doctrina, judicio, moles 
totius Concilii et omnium istarum qusestionum 
disceptatio, et summa rerum niti debeat? Ab- 
bates quidem appellantur, et Episcopi, graves 
personse, et pulchra nomina : utque existimatur, 
magni instar momenti in administranda Ecclesia 
Dei. At si illis nomina tantum ea, et personam, 
et vestem tollas, nihil habent aliud nec Abbatis, 
nec Episcopi simile. Non enim sunt ministri 
Christi, non dispensatores mysterìorum Dei, non 
incumbunt lectioni, non docent Evangelium, non 
pascunt gregem, non colunt terram, non plantant 
vineam, non accendunt ignem, non portant arcam 
Domini, non obeunt legationem prò Christo; 
non vigilant, non faciunt opus Evangelistse, non 
implent ministerium suum : implicant se negotiis 
secularibus : abscondunt thesaurum Domini sui, 
auferunt claves regni Dei; non ingrediuntur 
ipsi, nec alios ingredi patiuntur, pulsant conser- 

vos suosy pascunt seipsos, gregem non pascunt: 
dormiunt^ stertunt, convìvantur, luxurìantur: 
nubes sine aqua, stellse sine luce, canes-muti, 
ventres pigri : utque Bernardus ait, non Praelati, 
sed Filati, non doctores, sed seductores, non 
pastores, sed impostores, servi, inquit, Chrìsti, 
serviunt Antichristo. Istis solis Pontifices volunt 
locum esse, et suffragandi potestatem in Concilio : 
in istorum judicio ac potestate versarì volunt 
curam, et procurationem universse Ecclesiae 
Chrìsti : istos nunc solos Pius Papa delegit ad 
spem suam. At quos (ò Deus bone I) homines, 
quales viros ? quanquam, ut ipsi quidem putant, 
rìdiculum est, velie hoc quaerere. Quam enim 
docti, quamque pii sint, quid velint, quid sentiant, 
inquiunt, nihil refert Satis videlicet est, si 
sedere possint in mula, et magna pompa, et stre- 
pitu vehi per publicum, et venire in Concilium, 
et nihil dicere. Si mihi forte non credis, ac me 
potius putas animi causa ista fìngere : audi ergo 
judicium Honorarium, quid ea de re sacrosancta 
facultas, et Sorbona tota decreverìt. Quod ma- 
gistrì, inquiunt, nostri dicunt de legitima con<- 
gregatione, notandum est ad hoc, ut Concilium 
legitime congregetur, suffìcere quod solemnitas, 
et forma juris solemniter sit servata. Quia si 
quis tjpdiere vellet hoc in disputationem, utrum 
Praelati, qui ibi sedent, habeant rectam intentio- 
nem, et utrum sint docti, et utrum habeant scien* 

N 

tiam sacrarum literarum, et animum obediendi 
sanae doctrìnae, esset processus in infinitum. Isti 
videlieet, qui tanquam Mercurìales statuae muti 
sedeant, et quid sit religio prorsus nesciant, de 
universa religione recte et commode responde- 
bunt, et quicquid dicunt, errare non queunt. 

Istos omnes Pontifex babet, non tantum errore 
et ignorantia^ sed etiam jiirejurando, et religione 
obstrictos sibi : ut etiamsi recte sentiant, tamen 
nisi peijuri esse velint quod sentiunt pronun tiare, 
et veritatem palam profiteri, et prae se ferre non 
possint : prorsus, ut vel homini fides fallenda sit, 
vel Deo. Sic enim omnes jurant conceptìs ver- 
bis. Ego N. Episcopus ab hac bora in antea 
fidelis ero sancto Petro, sanctseque Apostolicse 
Romanae Ecclesiae, Domino meo Papae N. ejus* 
que suceessoribus Canoniee intrantibus : Non 
ero, ncque in Consilio, neque in facto, ut vitam 
perdat, aut membrum ; vel capiatur mala captione. 
Consilium, quod mihi, aut per literas, aut per 
nuncium manifestabit, ad ejus damnum nulli 
pandam. Papatum Romanas Ecclesiae, et regu- 
las sanctorum patrum adjutor ero ad defenden- 
dum, et retinendum contra omnes homines. Olim, 
quum sacerdotes Apollinis Pythii aperte loque- 
rentur in gratiam Philippi Regis, erunt qui facete 
dicerent, Pythium coepisse ^iXt?r7r/4'etv. Nos vero 
nunc, cum perspicue videamus nihil in Concilio 
decerni, nisi de voluntate et nutu Papae, cur non 

dicamus, Conciliorum Gracula Tairl^eiVf ìd est, 
tantum dicere, quantum Papa yelit. Prudenter 
olim Verres, quem aiunt, quum multis criminibus 
non obscure teneretur, noluisse existimationem 
et famam suam commìttere, nisi hominibus bene 
fidis de grege, et cohorte sua. Multo autem 
prudentius Pontifices, qui illos sibi judices darì 
volunt, quos sciunt nec velie, quia rationes ha- 
bent conjunctas, omnia autem voluptatibus et 
ventre metiuntur; nec quia jam jurati sunt, 
quamvis velint, posse quicquam statuere prseter 
voluntatem suam. Collocant ili! quidem in 
medio sacra Biblia, quae spectant eminus, non 
legunt, quasi contra illorum praescrìptum nihil 
facturi. Re autem vera secum ipsi adferunt prae- 
judicatam sententiam: nec attendunt quidChristus 
dicat, nec statuunt quicquam, nisi quod lubet. 

Itaque libertas illa, quam oportuit esse in om- 
nibus consultationibus, maxime vero de rebus 
sacris, quaeque maxime convenit Spiritui Sancto, 
et modestise homiuum Christianorum, prorsus 
jam de medio sublata est. Paulus ait, si alteri 
assidenti revelatum fuerit, prior taceat :^ isti vero 
comprehendi jubent, et in carcerem detrudi, et 
ignibus mandari, si quis quicquam contra mutiat. 
Testis adhuc est crudelis interitus duorum sane- 
tissimorum bominum, et fortissimorum virorum, 
Johannis Hus, et Hieronymi Pragensis; quos 

» 1 Cor. xiv. 80. 

n2 

illi duos contra fidem publicam interfeceruDt, et 
fidem Deo, hominibusque fefellerunt Sic im- 
pius Propheta Zedechias, cum aptasset sibi cor- 
nua ferrea, colaphum ìmpegit Micheae Prophetae 
Domini: et mene, inquit, reliquit Spiritus 
Domini, et accessit ad te ? Itaque nunc exclusis 
omnibus, soli regnant in Conciliis, et soli obti- 
nent su£Pragia, atque ita scribunt, et promulgant 
leges, ut olim Ephesii. Nemo (inquiunt illi) hic 
vivat cseteris prudentior, nisi malit exul atque 
extorris vivere. Nostrorum enim isti hominum 
prorsus neminem audire volunt Ante decem 
annos in Concilio proximo Tridentino Legati 
Principum GermanÌ8e, et liberarum Civitatum, 
qui ea causa venerant, ut audirentur, ab omni 
colloquio et conventu excludebantur. Episcopi 
enim et Abbates respondebant, noUe se permit- 
tere liberam causse cognitionem, nec velie con- 
troversias disceptari ex verbo Dei: nostrarum 
autem partium homines nullo modo esse audien- 
dos, nisi si vellant recantare : quod si nollent, 
non alia lege venturos esse in Concìlium, quam 
ut audirent condemnationem suam. Nam Julius 
tertius in Brevi ilio suo, quo Concilium indixit, 
publice denunciavit, ut aut mutarent senten- 
tiam, aut causa inaudita condemnarentur prò 
haereticis. Pius autem Papa quartus, is qui 
nunc instituit Concilium revocare, omnes eos, 
qui ab Ecclesiae Romanae autoritate discesse- 

ruDt, id est, maximam partem orbis Christiani, 
nec visos unquam, nec auditos jam antea suo 
praejudicio prò haereticis haberi jussit. Omnino, 
aiunt, idque semper in omni seimone jactare so- 
lente recte habere sua omnia: se nihil, ne tantillum 
quidem de doctrina et religione sua mutatum 
velie. Albertus Pighius injussu Ecclesiae Ro- 
manse ait, ne apertissimaa quidem scripturaB ere- 
dendum esse. Hoc scilieet est Ecclesiam in in- 
tegrum velie restituere ? hoc est veritatem velie 
quaerere ? hsec illa est libertas Conciliorum^ et 
moderatio ? 

Et quamvis haec omnia sint iniquissima, et a 
ratione veterum Conciliorum, et ab hominum 
modestorum deliberatione alienissima: illud ta- 
men multo est iniquius> quod cum orbis jam 
terrarum de Pontificis Romani ambitione ac 
tyrannide conqueratur, et de instauranda Ecclesia 
Dei frustra sudari, et nihil agi judicet, nisi ille 
in ordinem redigatur: tamen omnia ad illum 
unum, tanquam ad aequissimum disceptatorem, 
et judicem deferuntur. At ad quem (O Deus 
bone!) virum? mitto hostem veritatis, ambitio- 
sum, avarum, superbum, suis etiam jam intolera- 
bilem. Ad illum, inquam, judicium de universa 
religione deferri volunt, qui omnia sua dictata 
eodem numero et loco haberi jubet, quo voces 
ipsius Petri : qui si mille animas abducat secum 
ad inferos, tamen negat se ea causa posse a quo- 

quam reprehendi : qui ait, se ex injustitia facere 
posse justitiam : Quem Camotensis ait corrupisse 
scrìpturas, ut haberet plenitudinem potesfatis. 
Quid plura ? quem ipsius contubemales et satel- 
lites, Joachimus Abbas, Petrarcha, Marsilìus 
Patavinus, Laurentius Valla, Hieronymus Sava- 
narola non ambigue pronuntiarunt esse Anti- 
chrìstum. Hujus unius judicio ac voluntati 
omnia subjiciunt, ut idem reus sìt, idemque judex: 
ut accusatores ex inferiori loco audiantur, reus 
autem sedeat sublimis prò tribunaiibus, et ipse 
de se pronuntiet, Has enim leges tam aequas, 
tamque rationi consentientes scripsit nobis Papa 
Julius. NuUum, inquit, ratum Concilium est, 
aut erit unquam, quod Romanse Ecclesise non 
fuerit autoritate fulcitum. Bonifacius octavusy 
Omnem, ait, creaturam oportere subjectam esse 
Ecclesiffi Romanae, idque de necessitate salutis. 
Et Paschalis Papa, Quasi, inquit, Roman» Eccle- 
sise legem Concilia ulla praefixerint, cum omnia 
Concilia per Romanae Ecclesise autoritatem, 
et facta sint, et robur acceperint, et in eorum 
statutb Romani Pontifìcis autoritas patenter 
excipiatur. Et alius quispiam, Quod Papa, in- 
quit, approbat vel reprobat, nos approbare vel 
reprobare debemus : et quod Papa approbat, non 
licet alii improbare. Et nescio quis parasitus,^ 
amisso pudore, Etiamsi totus mundus sentiet 
in aliquo centra Papam, tamen videtur quod 

standum sit sententise Papa?. Et alius quispiam 
non min US impudenter : Sacrilegii, inquit, instar 
esset, disputare de facto Papse, qui tametsi non 
sit bonus, tamen semper praesumitur esse bonus* 
Et alius etiam impudentius, Papa, inquit, habet 
coeleste arbitrium : ergo in illis quae vult, est iiU 
prò ratione voluntas : nec est qui dicat illi, cur 
ita facis? Utque alia complura, quse huc ad- 
duci possunt, sunt enim infinita, relinquam, et 
finem aliquando faciam ; Innocentius Papa nonus, 
omnium impudentissime, Neque ab Augusto, 
inquit, neque a regibus, neque ab universo clero, 
neque a toto populo judex judicabitur. O Deum 
immortalem I quantulum abest, ut hoc etiam 
dicant: Ascendam super Aquilonem, et ero 
similis altissimo ? Si ista v^ra sunt omnia, et 
Papae nihil mentiti sunt, quid opus est Concilio ? 
Aut si Concilium sincerum et liberum habere 
volunt, toUantur ista omnia, ut improba et su- 
perba mendacia: nec tantum ex usu et foro, 
verum etiam ex libris omnibus auferantur, ne 
summa rerum in unius hominis, ejusque multis 
justissimis de causis suspecti voluntate, ac libidine 
relinquantur. Atqui Pontifices aiunt, se errare 
non posse, et ad prasscriptum suum exigendum 
esse yerbum Dei : atque etiam antequam adeant 
ad dignitatem Pontificiam, jurantur in fidem 
reoentium quorundam Conciliorum, quibus omnia 
foedum in modum sunt depravata et sancte 

promittunt se nolle quicquam immutali. Quare 
quid mirum est, si in Conciliis nihil proficitur, 
si errores et abusus non tolluntur, si legati 
Principum frustra tam procul ex omnibus terris 
convocantur ? Tamen audio esse quosdam hoc 
tempore homiues, non malos, sed parum, quid 
dicant, attendentes : qui quamvis arrogantiam in 
Pontifice, et fastum Persicum, et Epieureum con- 
temptum religione damnent, tamen ejus auto- 
ritatem salvam et incolumem esse velint: £t 
quamvis eum interdum fateantur esse Antichrìs- 
tum, tamen eundem, postquam semel ascendit in 
illam sedem, non dubitent esse Universalem 
Episcopum, et caput universae Ecclesiae Christi. 
Atque hic ita trìumphant, et sibì placent, ac si 
Spiritus sanctus afiìxus esset ad Molem Adriani. 
At non locus sanctificat hominem, inquiunt, sed 
homo locum. Et Hieronymus, quemadmodum 
citatur ab ipsis, Non filii, inquit, sanctorum sunt, 
qui tenent loca sanctorum ; sed qui imitantur 
facta illorum. Alìoqui Cbristus ait, in cathedra 
Mosis sedisse scribas et Phariseos : autoritatem 
autem illorum monet tantisper esse agnoscendam, 
si respondeant ex verbo Dei. Quid aliud, inquit 
Augustinus, dixit Christus, nisi per mercenarios 
vocem pastoris audire ? sedendo enim in cathe- 
dra legem Dei docent; ergo per illos docet 
Deus. Sua vero si illi decere velint, nolite 
audire, nolite facere. Paulus etiam ait, Anti- 

christum, hominem illum peccati sessurum esse 
in loco sancto. Itaque Hieronymus recte monet, 
Attendis; inquìt, Petrum, sed et Judam considera: 
Stephanum suscipis, sed et Nicolaum respice. 
Non facit Ecclesiastica dignitas Chrìstianum: 
Hsec Hieronymus. Et certe aiunt Marcellinum 
Papam sacrificasse idolis, Liberium Papam fuisse 
Arrianum : Joannem Papam xxii. impie sensisse 
de immortalitate animarum: Joannem Papam 
octavum fuisse foeminam, et in Papatu incesta libi- 
dine cum adulteris concubuisse, et in lustranda 
civitate, in ipsa pompa, atque in oculis Episco- 
porum et Cardinalium, peperisse : et Liranus 
ait, multos Pontifices Romanos a fide Christi 
defecisse. Quare non nimium fidendum erat 
locis et successionibus, et inanibus titulis digni- 
tatum. Impius Nero successit Metello pio. 
Annas etCaiaphas successerunt Aaroni: et idolum 
ssepe successit in locum Dei. 

Sed qua^nam, obsecro, est illa tanta vis et 
autoritas, de qua isti ita insolenter gloriantur? 
aut unde ad eos delata est? de coelo, an ex 
hominibus? Christus, inquiunt, ait Petro, Super 
hanc petram aedificabo Ecclesiam meam: bis 
verbis autoritatem Pontificiam confirmari. Ec- 
clesiam enim Christi in Petro, tanquam in fun- 
damento coUocari. Atqui Christus his verbis 
nihil Petro dedit seorsim a caeteris Apostolis. 
Neque aut Pontificis mentionem ullam facit, aut 

urbis Romae. Christus illa est petra, Chrìstus 
est illud fundamentum. Nemo, inquit Paulus» 
potest aliud fundamentum ponere, quam quod 
jam antea positum est, quod est Christus Jesus. 

Et Augustìnus, Super hauc petram, inquit, 
sedificabo Ecelesiam meam : super hanc, inquit, 
intelligitur, quam confessus est Petrus, dicens, 
Tu es Christus filius Dei vivi. Non enim, inquit, 
dictum est. Tu es petra, sed tu es Petrus ; petra 
autem erat Christus. Et Divus Basilius,^ super 
hanc Petram, Hoc est, inquit, super hanc fìdem 
aedificabo Ecelesiam meam. Et antiquissimus 
pater Origenes, Petra, inquit, est quisque, disci- 
pulus Christi, ex quo biberunt de spirituali con- 
sequente Petra: Et super talem petram con- 
struitur omnis Ecclesiastica doctrina. Quod si 
super unum illum Petrum tantum existimas 
sedifìcari totam Ecelesiam, quid dicturus es de 
Jeanne filio Tonitrui,et Apostolorum uno quoque? 
Alioqui enim audebimus dicere, quod adversus 
unum Petrum non praevaliturse sint portse in- 
ferorum, adversus caeteros Apostolos ac preefectos 
sint prsevaliturse ? Ac non potius in omnibus et 
singulis eorum, de quibus dictum est, sit illud, 
quod dictum est, et portae inferorum non prsBva- 
lebunt adversus eam : et illud, super hanc petram 
aedificabo Ecelesiam meam ? An vero soli Petro 
dantur a Christo claves regni Coelorum, nec 

* Tract I. in Matth. 

alius beatorum quisquam eas accepturus est? 
Quod sì hoc dictum, Tibi dabo claves regni 
coelorum, caeterìs quoque commune est, cur non 
simul omnia et quae prius dieta sunt, et quae 
sequuntur, velut ad Petrum dieta, sunt omnia 
communia ? Una, inquit, Hilarius, est Felix fidei 
petra, quam ore suo Petrus confessus est. Et 
rursus, Super hanc, inquit, confessionem Petri 
aedifìcata est Ecclesia. Et non ita multo post, 
Haec, inquit, fides Ecclesise fundamentum est. 
Ad hunc modum alii etiam patres, Hieronymus, 
Cyrillus, Beda, Ecclesiam exsedificatam aiunt, 
non in Petro, sed in fide Petri, hoc est, in Christo 
Jesu Filio Dei, quem Petrus coelesti instinctu 
professus fuerat. Petrus, inquit Augustinus, a 
petra dictus est ; non petra a Petro. Nec ego 
me, inquit, sedificabo super te, sed te aedificabo 
super me. Imo etiam Nicolaus Liranus, etsi non 
semper bonus author, scis enim in quae tempora 
inciderit ejus aetas, tamen hoc recte vidit, super 
hanc, inquit, petram, id est, super Christum. 
Ex quo non potest Ecclesia constare in aliquo 
homine, ratione potestatis vel dignitatis Ecclesi- 
asticae, quia multi Papae inventi sunt apostata?. 

Qua ergo in re sita est ista autoritas Ponti- 
ficia ? In docendo ? at nihil docent. In minis- 
trando sacramenta? at non ministrante In 
pascendo? at nihil pascunt Atqui haec estilla 
potestas quam Christus contulit in Apostolos. 

Ite, inqutt, in universum mundum, et praedicate 
Evangelìum : et, Posthac eritis piscatores homi- 
num: et, Sicut me misit vivens Pater, ita ego 
mitto vos. Isti vero, quo eunt ? quid docent ? 
quid prsedicant ? quid piscautur ? unde eunt ? 
a quo mittuntur ? Non est ista autoritas Aposto- 
lica, sed superba et intolerabilis dominatio, per 
vim et tyrannidem usurpata. Nemo nostrum, 
inquit Cyprianus, Episcopum se Episcoporum 
dieit, aut tyrannico terrore eollegas ad obsequen- 
di necessitatem compellit ; quando habeat omnis 
Episcopus prò lìcentia libertatis et potestatis 
suae arbitrium proprium, tanquam judicari ab 
altero non possit, quum nec ipse possit alterum 
judicare. Et hoc, inquit, erant utique cseteri 
Apostoli, quod fuit Petrus, pari consortio prsediti 
et honoris, et potestatis. Et Divus Hieronymus: 
Major, inquit, est autoritas orbis quam urbis. 
Quid mihi profers unius urbis consuetudinem ? 
quid paucitatem, de qua ortum est supereilium, 
in leges Eeclesise vendicas ? Ubicunque fuerit 
Episcopus, si ve Romae, si ve Eugubii, sive Con- 
stantinopoli, sive Rhegii, ejusdem est meriti, et 
ejusdem sacerdotii. Potentia divitiarum, et pau- 
pertatis humilitas superiorem vel inferiorem Epis- 
copum non facit. Et Gregorius, Petrus, inquit, 
prsecipuum in corpore membrum ; Joannes, An- 
dreas, Jacobus, particularium plebum capita; 
omnes tamen sub uno capite membra Ecdesiae 

sunt. Imo sancti ante legem, sancti sub lege, 
sancti in gratia, et omnes perficientes corpus 
Domìni in membrìs sunt constitutì, et nemo se 
unquam universalem dici voluit. 

Hsec illà est potestas quam hodie quidam ita 
strenue defendunt, et quicquid de Pontiiicis vel 
vita, vel religione sentiant, tamen illam sacrosanc- 
tam et integram esse volunt, quasi sine ea Eccle- 
sìa Dei incolumis esse non possit : aut nisi Papa 
velit et jubeat, Concilium non sit Concilium ; et 
si totus mundus centra sentiat, nihii sentiat. 
Quare cum videas hsec omnia iniquissime esse 
comparata, nihil hodie in Conciliis sincere et 
vere fieri, mìrari non debes, si nostri homines 
domi manere malint, quam tam procul frustra 
proficisci, ubi et operam lusuri sint, et causam 
perdituri. 

Sed injussu Pontificis, inquies, et Conciliì, 
nefas erat in religione voluisse quicquam immu- 
tare. Imo vero, Pontifices ìpsi universum 
prope statum primitivae Ecclesiae sine ullo Concilio 
mutaverunt. Est quidem ista speciosa et pul- 
chra oratio, sed erroribus focdissimis prsetexitur. 
Morarì enim tantum volunt expectatìone animos 
homìnum ; ut mora ac tsedio hebescere incipiant, 
et ad extremum spem abjiciant. Quid enim? 
an dum Papa convocet Concilium, et Abbates 
atque Episcopi domum redeant, volunt interea 
populum Dei falli, errare, decipì, circumfundi 

errorìbus et ignoratìone Dei, et abduci ad interi- 
tum sempiteraum ? Non licet cuiquam nostrum 
credere in Christum, profiteri Evangeliuni, rite 
et vere Deum colere, fugere superstitiones et 
cultus idolorum, nisi isti velint? Miserabilis vero 
esset status Ecdesise Dei, si in tot errorìbus tam 
late diffusis, tam crassis, tam caecis, tam fcedis, 
tam perspicuis, et manifestis, ut eos ne adversarìi 
quidem nostri negare queant, nihil possit effici 
sine concursu orbis terrarum, et Concilio gene- 
rali, ejus prsesertini, cujus et expectatio incerta 
sit, et exitus multo incertior. Quum Persae 
olim in Graeciam irrupissent, et cGepissent omnia 
populari, et Lacedaemonii, quorum virtus inter 
omnes tum Graecos eminebat, quosque oportuit 
primo quoque tempore procurrere, ad rem ge- 
rendam Lunam opportuniorem expectarent (erat 
enim ea illis jam inde a Lycurgo avita supersti- 
tio, ne profìciscerentur ad pugnam, nisi in pleni- 
lunio) patria interea dum illi cunctabantar, diripi, 
et incendi potuisset. Periculum, inquiunt, est in 
mora. Agitur salus Ecclesiae Dei, diabolus rugit ut 
Leo, et circuit, et quserit quem devoret : homines 
simplices facile trahuntur in fraudem, et quam- 
vis saepe tanguntur zelo Dei, tamen imprudentes 
persequuntur Filium Dei: utque Nazianzenus 
ait, Quum putent se pugnare prò Christo, 
pugnant saepe contra Christum. Episcopi autem, 
quibus oportuit ista esse curae, aut, ut inanes 

ìarvffi omnia susque deque feruDt ; aut, ut quod 

res est dicam, augent etìam errorem, et condu- 

plicant calìginem. An ergo nos bportuit sedere 

otiosos, et hujusmodi patrum cognitionem ex- 

pectare, et manus comprìmere, et nihil agere? 

Imo, inquit Cyprìanus, unus est Episcopatus, 

cujus a singulis in solidum pars tenetur, et certe 

prò sua cuique parte Domino reddenda est ratio. 

Sanguinem illorum, inquit Dominus, de manu 

tua requiram. Quod si quis admoveat manum 

ad stivam, et respiciat a tergo, et sollicitus sit, 

quid alii sentiant, et expectet autorìtatem Con- 

cìlii generalis, et interea recondat thesaurum 

Domini sui, audiet : Serve male, et perfide : 

toUite illum, et abjicite in tenebras exteriores. 

Sinite, inquit Christus, mortuos sepelire mortuos 

suos. Tu veni et sequere me, verìtas Dei non 

pendet ab hominibus. In humanis quidem Con- 

ciliis prudentis est expectare judicium et consen- 

sum hominum : In rebus autem divinis vox Dei 

debet instar esse omnium : quam postquam mens 

pia semel accepit, statim cedit, et manus dat, 

non tergi versatur, aut expectat alios. Intelligit 

enim se non Pontificis, aut Concilii arbitrio 

oportere credere, sed voluntati Dei ; ejus autem 

voci obtemperandum esse, invitis omnibus. Pro- 

pheta Elias Domino jubenti statim obsequutus 

est, etsi se credebat esse solum. Abrahamus 

monitu Dei migravit e Chaldea. Lot egressus 

est e Sodomis. Tres illi Israelitse publice edide- 
runt confessioDem religionis suae, et publice 
detestati suDt Idololatriam ; nihil expectato gene- 
rali Concilio. Exite, inquit Angelus, de medio 
ejus, et ne sitis participes peccatorum ejus : neve 
accipiatis de plagis ejus: Non dicìt, expectate 
Synodum Episcoporum. Sic prìmum publicata 
est veritas Dei, sic eadem nunc restituenda est 
Sine publico Concilio Apostoli primum docuerunt 
Evangelium. Sine publico Concilio idem potest 
postliminio revocari. Quod si Christus ipse ab 
initio, aut ejus Apostoli cunctari voluissent, et 
rem omnem ad futurum Concilium rejecissent, 
quando tandem exivisset sonus illorum in omnem 
terram ? quomodo vim pertulisset regnum ccelo- 
rum, aut violenti in illud invasissent ? ubi nunc 
esset Evangelium ? ubi nunc esset Ecclesia Dei ? 
Nos quidem non formidamus, aut fugimus, imo 
multo potius optamus et cupimus Concilium: 
modo liberum, modo ingenuum, modo Christia- 
num, modo ad Apostolorum exemplar conveniatur, 
modo Abbates et Epìscopi a religione jurisjurandi, 
quo nunc Romanis Pontificibus obstricti sunt, 
eximan tur ; modo universa illa conjuratio dissol- 
vatur; modo nostrarura partium homines modeste, 
ac libere audiantur ; modo ne inauditi condem- 
nentur ; modo ne quicquid agatur, unus quispiam 
infirmare et rescindere possit omnia. At cum id 
bis moribus et temporibus impetrari non posse, 

et omnia absurda, inepta, ridieula, superstitiofia, 
impia, tantum quod semd recepta essent, con- 
fluetudinìs causa pugnacissime defendì vìderemus, 
proprìum esse judicavimus, ut municipali Conci- 
lio Ecclesiis nostris prospiceremus. 

Scimus enim Spìritum Dei nec locis alligatum 
esse, nec numeris hominum. Die, inquit Chris- 
tus, Eccle^ae : non sane universae, quae difiundi- 
tur in totum terrarum orbem, sed particularì, quae 
possit una aliquem in locum convenire. Ubi- 
cunque, inquit, erunt duo aut tres congregati 
in nomine meo, ibi sum ego in medio illorum. 
Sic Paulus, ut instauraret Ecclesias Corinthio- 
rum et Galatarum, non jussit expectare generale 
Concilium: ad ipsos scripsit, ut quicquid esset 
erroris aut vitii, id ipsi statim resecarent. Sic 
olim, eum Episcopi dormirent, atque aliud age- 
rent, aut etiam contaminarent et polluerent tem- 
plum Dei, semper Deus extraordinaria ratione 
alios quosdam excitavit, magno viros spirìtu, 
atque animo, qui omnia in integrum restituerent. 

Nos vero nihil temere, nihil nisi summa cum 
ratione fecimus, nihil nisi quod videbamus et 
semper licuisse fieri, et a sanctis patribus ssepe 
sine uUa reprehensione fuisse factum. Itaque 
convocatis Episcopis frequenti Synodo, communi 
consensu omnium ordinum, Ecdesise sordes, quas 
rei incuria hominum, vel malitia infuderat, tan- 
quam Augeae stabulum repurgavimus, et quantum 

aBsequi maxime potuimus, omnia ad piistinuni 
nitorem, ad Apostolicorum temporam, et primi- 
tivae EcclesiaB similitudinem revocavimus. Id- 
que et potuimus recte facere, et quia potuimus 
fidenter fecimus. 

Libet hic audire, quid Gregorius Papa primus 
hac de re scripserit, quanquam magis libet, quod 
ilie de Auglicarum Ecclesiarum institutione ad 
Auglorum Episcopum Augustinum ea scripserit. 
Hortatur autem, uon ut ad Concilium referat, 
sed ut ipse prò sua prudentia id instituat, quo 
videat pietatem maxime posse promoveri. Novit, 
inquit, fratemitas tua Romanse Ecclesiae consue- 
tudinem, in qua se meminit esse nutrìtum. Sed 
mihi placet, ut sive in Romana, sive Gallicorum, 
sive qualibet Ecclesia invenisti quod plus omni- 
potenti Deo possit piacere, eligas solicite, et in 
Anglorum Ecclesiam, quae adhuc in fide nova 
est, et in constitutione, praecipua, quae de multis 
Ecclesiis colligere poterìs, infundas. Non enim 
prò locis res, sed prò rebus loca amanda sunt. 

Ad eundem modum scrìbunt Patres in Concilio 
Constantinopolitano ad Damasum Episcopum 
urbis Romae, et reliquos Episcopos Occidentis. 
De cura, inquiunt, administrationis singularum 
Ecclesiarum scitis veterem sanctionem et defini- 
tionem Nicaenorum patrum semper invaluisse, 
ut in unaquaque provincia cultores, assumptis 
etiam, si videatur, finitimis, conferant Ecclesiasti- 

CCS honores iis, quos utiliter gesturos esse confì- 
dunt. Et Africani Episcopi ad Celestinum 
Romanum : Presbyterorum, inquiunt, et sequen- 
tium Clerìcorum improba refugia, sicut te dig- 
num est, repellat sanctitas tua. Quia et nulla 
patrum defìnitione hoc EcclesisB denegatum est 
AfricansB: et decreta Nicsena, sive inferioris 
gradus Clericos, sive ipsos Episcopos suis Metro- 
politanis apertissime commiserunt. Prudentissi- 
me enim justissimeque qua^que negotia in suis 
locis, ubi orta sunt, esse finienda: nec unicuique 
provincise gratiam Sancti Spirìtus defuturam. 
Quae sequitas a Christi sacerdotibus et prudenter 
videatur, et constanter retineatur. 

Multo vero melius, et ad hanc rem, de qua 
nunc agimus, accommodatius Eleutherius Epis- 
copus Romanus ad Lucium Regem Britannise : 
Petiistls, inquit, a nobis leges Romanas, et Csesa- 
ris vobis transmitti, quibus in regno Britanniae 
uti voluistis. Leges Romanas, et Caesaris semper 
possumus reprobare: legem Dei nequaquam. 
Suscepistis enim miseratione divina in regno 
Britanniae legem et fidem Christi : habetis penes 
vos in regno vestro utramque paginam. Ex illis 
Dei gratia per concilium regni vestri sume legem, 
et per illam Dei patientia poteritis vestrum 
Britanniae regnum instituere. Vicarius vero Dei 
estis in regno ilio, juxta Psalmistam: Domini 
est terra. 

Quid multifl? Victor Episcopns Romanus 
habait Romas Synodum provincialem. Jiistinia- 
nus Imperator mandat, si quid opus sit» in singu- 
lis provinciis habere Synodos : id si fiat, se fere 
altorem et vindicem. Unaquseque» inquit Hie- 
ronymttSy provincia habet mores et ritns et sensns 
suos, quos sine gravi perturbatione movere facile 
non possis. 

Nam quid ego commemorem vetera Concilia 
mnnicipalia, Eliberinum, Gangrense, Laodicenum, 
Ancyranum, Antiochenum, TaronensCy Cartha- 
ginense, Milevìtanum, Toletanum, Burdegalense; 
non enim est ista nova ratio. Sic olim regeba- 
tur Ecclesia Dei, antequam patres ad Nicenum 
Concìlium convenissent Non enim statim de- 
currebatur ad Concilium generale. Theophilus 
habuit Conventum provincialem in Palsestina: 
Palmas in Ponto : Irenseus in Gallia : Bachylus 
in Achaia : Origenes centra Beryllum in Arabia. 
Mitto alia Concilia municipalia quamplura, quse 
habita fuerunt in Africa» Asia, Grascia, ^gypto, 
pia, orthodoxa, Christiana, injussu Pontificis 
Romani. Episcopi enim tum prò re nata ut 
quidque incidisset, statim domestico Concilio 
succurrebant Ecdesiis suis, et modo vicinorum 
Episcoporum fidem implorabant, modo operas 
mutuas tradebant, et si quid opus esset, sese 
vicissim ultro juvabant. Nec tantum Episcopi, 
sed principes etiam judicabant religionis causam 

ad suum officium pertinere. Nam, ut mittam 
Nabuchadnezarem, qui capitale sancivit, si quis 
blasphemasset Deum Israel : aut Davidem, So- 
lomonem, Ezechiam, Josiam, qui partim exasdifì- 
carunt, partim repurgarunt templum Dei : Con- 
stantinus Imperator sine Concilio sustulit cultum 
idolorum, et gravissimis verbis edixit, capitale 
fore, si quis ìdolo sacrificasset. Theodosius 
Imperator solo acquari jussit tempia deorum. 
Jovinianus Imperator, statim ubiessetrenunciatus, 
tulit primam legem de reducendis exulibus Chrìs- 
tianis. Justinianus Imperator dicere solebat 
ReligioDem Christi non minus sibi esse curse, 
quam vitam suam. Josua, quum factus esset 
dux populi, statim accepit prsecepta de religione) 
et de colendo Deo. Sunt enim Principes nutritii 
Ecclesia^, et custodes utriusque tabulae. Nec 
alia magis causa Deus semper voluit Politias 
existere, quam ut essent, qui religionem et pieta- 
tem incolumem conservarent. 

Quo magis hodìe graviusque peccant multi 
Principes, qui appellantur quidem Christiani, 
qui sedent otiosi, et indulgent voluptatibus, et 
patienter ferunt impios cultus et contemptum 
numinis, et haec omnia devolvunt ad Episcopos, 
ad illos ipsos quibus sciunt omnem religionem 
esse ludibrio : quasi cura Ecdesiarum et populi 
Dei ad ipsos nihil pertineat, aut ipsi tanquam 
pastores quidem sint armentarìi, et corporum 

tantum, ac non etìam animarum curam geraDt. 
Non meminerunt se servos esse Dei, ea causa 
delectos, ut serviant Domino. Ezechias rex non 
prìus ascendit in domum suam, quam vidisset 
perpurgatum templum Dei. Et David rex, Non 
dabo, inquit, somnum oculis meis, nec patiar ut 
conniveant palpebrsB mese, donec inveniam locum 
Domino, et tabernaculum Deo Jacob. O si 
Prìncipes Christiani audire vellent vocem Domini 
sui. Nunc reges intelligite, inquit Dominus, 
erudimini, qui judicatis terram. Ego, inquit, 
dixi, dii estis, hoc est, homines divinitus electi, 
quibus nomen meum esset curae. Cogita tu, 
quem ego de sterquilinio excitavi, et in summo 
dìgnitatis et honoris gradu collocavi, et praefeci 
populo meo, cum ita studiose aedifices et omes 
domum tuam, quo animo potes contemnere 
domum meam ? aut quomodo quotidie oras, ut 
regnum tuum tibi posterisque tuis confirmetur ? 
An ut nomen meum semper afiiciatur contumelia? 
ut evangelium Christi mei extinguatur ? ut servi 
mei mea causa, ante oculos tuos, te inspectante, 
trucidentur ? ut tyrannis longius grassetur ? ut 
populo meo semper ìmponatur? ut per te scan- 
dalum confirmetur? Vae illi per quem venit 
scandalum; vaB etiam illi, per quem confirmatur 
scandalum. Horres sanguinem corporum ; quanto 
magis horrere debes sanguinem animarum? 
Memineris quid acciderìt Antioche, Herodi, 

Juliano : Ego regnum tuum transferam ad hostem 
tuum, quia peccasti adversum me : ego muto 
tempora et vices temporum: abjicio reges et 
instituo, ut intelligas me altissimum esse, et vim 
habere in regno hominum, et illud dare cui volo : 
ego humilio, et ego exalto, ego glorificantes 
me glorifico, et eos qui me contemnunt, afiìcio 
contumelia. 

